
CUVINT ÎNAINTE 


Volumul de faţă îşi propune să opereze o des- 
chidere, să invite pe specialiști la o dezbatere ştiin- 
pifică mai amplă, menită a adinci cunoaşterea rea- 
lităţii istorice româneşti din frămintata epocă de 
tranziție de la secolul „luminilor“ la cel al „naţio- 
nalităților“, precum şi a vieţii şi activităţii princi- 
pelui Grigore al IV-lea Ghica. Autorii au urmărit 
în acest sens reexaminarea activităţii de om poli- 
lic şi organizator a acestui domnitor, dintr-un unghi 
de vedere relativ deosebit faţă de scrierile anterioare 
pe o aslfel de temă. Accentul a fost pus, cu precă- 
dere, pe semnificaţia majoră a actelor de guvernare, 
pe încărcătura lor politică naţională. Relevarea per- 
sonalității complexe a celui dintii domn al „restau- 
rării pămintene“ se înscrie deci în efortul general 
al şcolii noastre istorice de redescoperire a tradi- 
ilor patriotice ale înaintaşilor, strădanie înnoitoare 
animată de orientările şi indicaţiile secretarului 
general al partidului. Aprecierea tovarăşului 
Nicolae Ceauşescu privitoare la datoria întregii 
națiuni de a „cinsti veşnic pe brapii și eroicii săi 
înaintaşi, pe toți aceia care, cu prețul vieți, au 
păstrat ființa patriei, au ţinut sus steagul demni- 

tății şi neatirnării sale, au asigurat progresul eco- 
nomico-social al ţării“ 1, s-a aflat în permanenţă 
în atenția autorilor acestei lucrări. 

Exprimîndu-ne speranţa că rezultatul muncii 
noastre va avea ecou în rîndul publicului cititor, 
aducem cuveniiele mulțumiri tuturor persoanelor 
și factorilor care ne-au oferit posibilitatea de a 
face cunoscute citeva opinii asupra unei epoci fră- 
mîntate şi pilduitoare din istoria modernă a romă- 
nilor. 


AUTORII 


1 Nicolae Ceauşescu, România pe drumul construirii 
socielăţii socialiste multilateral dezvoltate, vol. 14, Editura 
Politică, Bucureşti, 1977, p. 322. 


Capitolul I 


GRIGORE GHICA ȘI PARTIDA 
NAȚIONALĂ ÎNAINTE DE RESTAURAREA 
DOMNIILOR PĂMÎNTENE 


București, 24 septembrie|6 noiembrie 1822. Pe 
tronul Țării Românești se ridica — la numai 17 
luni de la revoluţia condusă de Tudor Vladimi- 
rescu — principele Grigore al IV-lea Ghica, repre- 
zentant al uneia dintre marile familii ale epocii, 
cunoscut pentru insemnata sa avere, pentru rela- 
tiile pe care ştia să le întrețină între puternicii 
locului şi dincolo de hotare, îndeosebi la Constan- 
tinopol și Viena. Experimentat om politic, parti- 
cipant la prima fază a revoluției din 1821, dom- 
nul avea un trecut ce-l recomanda ca sprijinitor 
al dorinţei legitime de progres tot mai larg răs- 
pindită în mediul autohton. Mai concret se poate 
afirma că pentru numeroşi români, Ghica (ca şi 
Ioniță Sandu Sturdza la lași) echivala, în acel 
moment de preluare a însemnelor puterii, cu un 
restaurator al voievozilor păminteni, hărăzit să 
redea statului stabilitatea şi prestigiul de odini- 
oară, să şteargă, printr-o conduită inspirată de 
idealul naţional, amintirea unui „ev“ de spoliere 
economică şi de ingerințe străine. Circumstan- 
tele istorice, voinţa întregii opinii publice cereau 
deci de la noua domnie să se dovedească capabilă 
să abordeze şi să soluţioneze într-o manieră ori- 

ginală complicate probleme politico-diplomatice şi 
militare, să asigure, învingind obstacole conside- 
rabile, schițarea cu succes a uneia dintre cele 
mai interesante tentative de reajustare a socie- 
tății româneşti prin apelul prioritar la propriile 
forţe. | 

Atingerea unei performanţe atît de complexe 
era condiționată de o multitudine de factori, de 
la cadrul obiectiv social-economic al epocii, pină 
la aptitudinile de abil negociator ale principe- 
lui. 


* 


Familia Ghica. Născut pe la 1765, Grigore 
Ghica s-a maturizat şi și-a desfășurat activitatea 
politică într-o etapă de tranziţie de la societatea 
de tip feudal tirziu la cea modernă, interval isto- 
ric căruia îi era proprie cristalizarea instituţiilor 
economice şi administrative de esență capita- 
listă. Pe plan mai larg, traiectoria vieţii sale s-a 
înscris într-un context general de constituire şi 
afirmare a naţiunii moderne române, de amplifi- 
care a luptei sale pentru unitate şi independenţă. 

Familia Ghica aparținea unei ilustre case prin- 
ciare, împămiîntenită pe deplin în secolul al 
XVIII-lea. Înaintaşii săi proveneau din comuni- 
tatea românilor macedoneni şi ajunseseră prin 
merite personale la. înalte funcţii în Imperiul 
otoman, Moldova şi Muntenia. Dintre ei s-au 
remarcat domnii Grigore I Ghica (1660—1664, 
1672—1673) şi Grigore al II-lea Ghica (1726— 
1733, 1733—1735, 1735—1739, 1748—1752). Me- 
moria istoriei a reținut îndeosebi figura lui Gri- 

gore al III-lea Ghica, principe între anii 1764— 
1767, 1768—1769, 1774—1777, care a plătit cu 
capul refuzul de a accepta anexarea părţii de 
nord a Moldovei (Bucovina) de către Habs- 
burgi. ! 

Cel mai de seamă reprezentant al familiei Ghicu- 
leştilor a devenit după 1777 banul Dimitrie, fra- 
tele principelui executat de către turci. El a ajuns 
în poziţie proeminentă în societatea munteană, 
aliindu-se cu puternicele facţiuni Caragea (prin 
cea dintii soţie, Eufrosina Caragea) şi Văcărescu 
(prin cea de a doua soţie, Maria Văcărescu). 
În plus, Ghiculeștii aveau la dispoziţie o adevă- 
rată reţea de sprijinitori recrutaţi dintre rudele 
lor din neamurile Razu (cea de a treia soţie a 
banului Dimitrie Ghica a fost Elena Razu), Cin- 
deştilor, Bărcăneştilor, Filipeştilor, Câmpinenilor, 
Cantemireştilor etc. 

Personalitate marcantă , banul Dimitrie Ghica 
a exercitat o influență deosebită asupra apropia- 
ţilor săi, mai cu seamă asupra numeroșilor fii 
(Scarlat, Constantin, Mihail, Grigore, Alexandru, 
Constantin), fiice (Ecaterina, Anca, Zoe, Anasta- 
sia, Aniţa, Elenea, Eufrosina, Profira) și nepoți, 
pe mulţi dintre ei străduindu-se să-i formeze ca 
oameni politici pe măsura rangului lor boieresc. 
Speranţele sale au fost în general implinite: 
Grigore al IV-lea şi Alexandru I domnind în 
Țara Românească între anii 1822—1828 şi 
1834—1842; Scarlat — bunicul liderului revolu- 


1 Sergiu Iosipescu, Victor Ionescu, Ghiculeșiiui (I), în 
„Magazin istoric“, an XII, nr. 7/1978, p. 7—13. 

ţionar de la 1848 Ion Ghica — a ocupat funcţii de 
conducere în administraţie, în timp ce Constantin, 
considerat cel mai bogat boier muntean al tim- 
pului, a primit titlul de general al imperiului 
rus. 2 


Grigore al IV-lea Ghica și-a petrecut anii copi- 
lăriei şi tinereţii în apropierea tatălui, pe domeniul 
de la Colentina sau în casele din București * 
În acele locuri a deprins primele noţiuni, a fost 

obișnuit cu manierele „alese“, i s-a insuflat senti- 

mentul de mîndrie princiară şi i s-a sădit neîn- 
crederea în marea boierime și în străini. Părin- 
tele său i-a supravegheat cu destulă atenţie pre- 
gătirea intelectuală, punîndu-i profesori de greacă, 
italiană, turcă şi franceză. Dintre oamenii de carte 
pe care tinărul Ghica i-a putut întilni în antura- 
jul tatălui în perioada de iniţiere se cuvin a îi 
amintiți Dionisie Fotino, autor al unei Istorii a 
Daciei, şi poetul şi „conspiratorul“ proiacobin 
Rigas Velestinlis. Cel din urmă a întemeiat prin 
1791 o societate secretă — conectată probabil la 
reţeaua de organizaţii revoluţionare europene —, 
cu obiective de luptă democratice; este intere- 
sant că în rîndurile ei au intrat numeroşi frun- 
taşi români de orientare antifanariotă şi mai cu 
seamă reprezentanți ai protipendadei (Dudescu, 
Briîncoveanu, Ghica, Câmpineanu etc.) 


2 Íbidem nr. 8/1978, p. 39—46. 

* Între proprietățile lui Grigore al IV- lea Ghica sẹ 
numărau: Colentina, Fundeni, Fulga, Breaza, Caţichi, 
Orbeasca etc. 

3 Mai pe larg vezi în L. Vranoussis, Rigas. Un patriot 
grec în Principate, Editura Eminescu, București, 1980. 

Fire retrasă, timid şi oarecum şters la prima 
vedere, viitorul principe nu şi-a dorit niciodată 
ca oameni neobişnuiți, precum Rigas, să ocupe 
“un loc în imediata sa intimitate. Prefera sfetnici 
“mai simpli — şi dacă se putea, cît de cît devotați 
— sau cîte un călugăr cu știință de carte şi mult 
bun simţ. Totuşi apropierea de o serie de minţi 
luminate sădise în Grigore Ghica un anume res- 
pect pentru cultura clasică, temeinic însușită, 
pentru unii dintre contemporanii săi erudiţi, pă- 
vrunși de idei noi dar şi de convingeri politice 
moderate. În sprijinul celor afirmate vom arăta, 
anticipînd, că el a avut capacitatea de a promova 
în posturi de răspundere un grup de boieri instruiți 
si cu ambiţii modernizatoare (în toamna anului 
1822, cînd a alcătuit prima echipă guvernamentală 
a domniei pămîntene restaurate). 

Un aport deloc neglijabil în cristalizarea gin- 
dirii politice a lui Grigore “Ghica l-a avut, după 
cum era firesc, şi cadrul mai larg al vieții spiri- 
tuale româneşti, cu precădere mişcarea de idei 
a epocii. Integrarea direcLă în atmosfera timpului 
i-a fost facilitată de același mediu familial, des- 
chis către inovaţii, de același părinte ce se consa- 
cra ca adevărat animator al renașterii naţionale 
la cumpăna secolelor „luminilor“ și „naţionali- 
tăților“. 

Spiritul vremii. Rezidenţa banului Dimitrie 
Ghica, „cit o moşie de mare“, 4 devenise locul pre- 
ferat de întîlnire al vechilor şi tinerelor generaţii, 


4 Ion Ghica, Scrisori către Vasile Alecsandri, ediţie 
“îngrijită de Ion Roman, [Edilura Minerva, Bucureşti, 
1976, p. 240—241. 

al multor propagatori de curente ideologice ori- 
ginale, al purtătorilor de cuvint din principalele 
grupuri de interese şi opinii din societatea mun- 
teană. Păzită de arnăuţi, protejată de ziduri groase 
ce înconjurau două palate masive, reşedinţa 
semăna cu un „stat major“ al Partidei Naţionale 
antifanariote. Între zidurile ei s-au dezbătut 
de multe ori gravele probleme ale momentului 
istoric, s-au analizat situaţia țării, raporturile cu 
împărăţiile vecine, starea finanţelor, degradarea 
vieţii maselor rurale etc. Cu prilejul repetatelor 
discuţii, s-au formulat proiecte diverse de refor- 
mă, s-au redactat petiţii către curţile „creștine“ 
şi către sultan. În documentele respective, spi- 
ritul vremii, spiritul modern ce avea să introducă 
adinci prefaceri în societatea românească, își 
făcea simțită prezenţa din ce în ce mai acapara- 
toare. Se vorbea tot mai mult de nevoile neamului, 
de necesitatea ca relaţiile între principate și 
Înalta Poartă să îmbrace forme juridice adecvate, 
se proclama dreptul natural al românilor de a 
se autoadministra, de a fi eliberaţi de controlul 
fanariot. Noţiuni precum acelea de patrie, popor, 
libertate, progres, cultură, indicau direcţia în care 
mergea acum gindirea politică autohtonă. Desigur, 
adeseori, aceste noţiuni erau interpretate de pro- 
tipendadă în sens îngust, aveau o încărcătură 
aristocratică şi acopereau interese proprii mari- 
lor stăpini de pămînt. Dar, dincolo de asemenea 
înţelesuri ce nu pot fi contestate, se remarca un 
început de conturare a unor înalte idei de solida- 
ritate națională, acceptarea, fie și timidă, a fap- 
tului că exista un singur popor şi un unic crez 
românesc. 

„Unii dintre boieri şi înalţi prelați ai Țării 
Românești — arată istoricul Valeriu Şotropa — 
înaintau la 14/25 noiembrie 1789 un memoriu 
împăratului Austriei în care, în numele «intregii 
națiuni» şi al <ntregii patrii », recomandau ca 
Austria și Rusia [...] să ia ţara sub protecţia 
lor, scoţind-o de sub dominaţia Porții și cereau 
ca ele să o lase independentă, în folosinţa vechilor 
sale «legi, cutume și prerogative » [...]. La 1791, 
într-un memoriu [...] afirmau că românii for- 
mează o «nație » şi în această calitate ei nu 
mai pot concepe revenirea la situaţia anterioa- 
ră [.. 

În Transilvania, după cum se desprinde din 
cercetările asidue ale academicianului D. Pro- 
dan, pulsa aceeași simțire națională. Aici s-a 
constituit in numai citeva decenii o elită de sor- 
ginte intelectuală și burgheză, capabilă să funda- 
menteze ştiinţific, cu argumente istorice, ling- 
vistice, juridice, fiscale și militare revendicările 
poporului român. Lucrări de felul Supplexului, a 
istoriilor redactate de Samuil Micu și Gheorghe 
Şincai, producții literare datorate unor Dimitrie 
Țichindeal, Paul Iorgovici, Damaschin Bojincă, 
Moise Nicoară, au îmbogățit considerabil rostirea 
românească în pragul secolului al XIX-lea. 
„Mărită nație daco-românească în Banat, in 
Țara Românească, în Moldova, în Ardeal, în 
Țara Ungurească mintea! — scria Dimitrie Țichin- 


5 Valeriu Şotropa, Proiecte de constituţie, programele de 
reforme și petijiile de drepturi în ţările române, Editura 
Academiei Republicii Socialiste România, București, 
1976, p. 38. 

deal, poetul mult prețuit de Mihai Eminescu — 
Cind te vei lumina cu învăţătură, cu luminatele 
fapte bune, te vei uni, mai aleasă nație nu va fi 
pre pămint înaintea ta [...] că faptele bune sint 
ție firească omenire, mărirea, însufleţirea cea 
mare, bărbăţia, acestea sînt faptele cele bune ale 
strămoşilor täi“ 6, Despre „faptele cele bune ale 
strămoşilor“ au venit — curind după 1800 — 
Asachi și Lazăr să vorbească la Iaşi şi București, 
entuziasmînd tineretul şi contribuind la consoli- 
darea curentului naţional, antifanariot la est şi 
sud de Carpaţi. 

Treptat îşi face apariția şi o nouă viziune în 
abordarea raporturilor dintre clasele și categoriile 
sociale pe care se întemeia existenţa noastră naţio- 
nală. Mutaţia era sesizabilă, îndeosebi în mediile 
burgheziei în formare, intelectualității și ale aris- 
tocraţiei pămintene. Sub impulsul „milei creş- 
tine“, sub presiunea izbucnirilor de minie populară 
— cea mai însemnată înregistrindu-se în Transil- 
vania în anul 1784 — contingente tot mai largi 
de promotori ai iluminismului și daco-romanismu- 
lui se arătau preocupaţi de îmbunătăţirea stării 
maselor de plugari, de eliberarea lor din șşerbic, 
de ridicarea nivelului cultural şi material. 'Jăra- 
nii trebuiau să fie trataţi ca „frații“, ca „fiinţe 
umane“, declarau profesorii Academiei domnești, 
preoţii şi unii înalţi dregători. Mai mult, clasa 
superioară avea nevoie de ajutorul lor în lupta 


Ovid Densuşianu, Opere, vol. IV, ediţie critică de 


B. Cazacu, loan Şerb și Florica Şerb, Editura Minerva, 
București, 1981, p- 336. 

împotriva dominaţiei străine, după cum se impu- 
nea ralierea la programul național a orăşenimii, 
negustorimii, categoriilor ostăşeşti. 7 
La întărirea curentului de gindire axat pe antre- 
narea maselor de producători de bunuri materiale 
în opera de înlăturare a instituţiilor şi rinduielilor 
în funcţiune a contribuit în mod nemijlocit şi 
revoluţia franceză de la 1789—1794. În cursul ei 
s-au. surpat temeliile absolutismului monarhic si 
ale exclusivismului nobiliar, s-a legiferat egali- 
latea cetățenilor, s-au eliminat privilegiile ere- 
ditare, s-au eliberat munca şi capitalul, deschi- 
zindu-se era intensificării prefacerilor social-eco- 
nomice de Lip capitalist la scară cu adevărat eu- 
ropeană. La Carpaţi și Dunăre căderea Bastiliei 
a trezit speranța unei apropiale emancipări de 
sub tirania unor puteri ultra-conservatoare din 
imediata vecinătate, de sub exploatarea agenţilor 
alogeni (grofi, fanarioți), menţinuţi sau instalaţi 
de acestea la conducerea principatelor. Consa- 
craţi de seismul social de la 1789—1794, termeni 
şocanţi, de felul „frăţiei“, „libertăţii“ și „dreptă- 
ţii“, au intrat foarte repede în patrimoniul ideo- 
logiei naţionale românești, îndreptind și mai evi- 
dent ascuţişul lor — înainte ca „vechiul regim“ 


7 D. Prodan, Supplex Libellus Valachorum. Din isto- 
ria formării naţiunii române. Ediţie nouă cu adăugiri si 
precizări, Editura Ştiinţifică și Enciclopedică, București, 
1984, p. 331 şi urm.; Acad. D. Prodan, în Istoria Romă: 
niei, vol. III, Editura Academiei Republicii Populare 
Române, București, 1964, p. 792 şi urm.; Valeriu Șotropa, 
op. cil.; General-locotenent dr. Ilie Ceaușescu, Transil- 
vania străvechi pămînt românesc, Editura Militară, București, 
1984, p. 59. 

să-și fi pierdut baza economică — împotriva ego- 
ismului celor puternici, a intoleranţei şi ignoran- 
ței nobilimii privilegiate. 

Grigore Ghica a sesizat schimbările survenite 
în spiritul vremii. A fost de acord că viaţa cerea 
modificarea acelor puncte de vedere ce se dove- 
deau depășite de realități. A fost conștient mai 
ales de necesitatea reformării statului, a amelio- 
rării regimului agrar. Structura sa psihică îl re- 
comanda însă ca un adept al conducerii autori- 
tare, educaţia de familie îi sădise credința în me- 
nirea monarhului „luminat“ dea fi un „arbitru“ 
între clase şi un „părinte al patriei“, mediul în 
care a activat i-a dictat să se comporte ca membru 
al „noii nobilimi“, implicate în industria manufac- 
turieră, în afaceri de camătă, arendare de vămi, 
împrumuturi de stat. 


Tradiţie şi inovaţie în structurile economico- 
sociale. Personalitate politică tipică pentru epoca 
de trecere la capitalism, Grigore Ghica îşi înte- 
meia influența personală, în primul rind, pe ave- 
rea sa imobilă, respectiv pe întinsele domenii pe 
care le stăpinea; în acelaşi timp era şi deținător 
al unor respectabile fonduri, acumulate prin spe- 
culaţii financiare, daruri, vînzări de slujbe, închi- 
rieri de vămi, comercializarea de produse agricole 
şi manufacturiere. 


Pămintul rămiînea totuşi sursa prioritară de 
venituri. Exploatarea lui rentabilă era stinje- 
nită de regimul medieval al proprietăţii, lipsa de 
forţă de muncă calificată, de unelte și seminţe 
selecţionate, de monopolurile feudale şi otomane, 
bine înţeles de desele invazii şi ocupaţii străine. 

Neclaritatea regimului proprietăţii agricole ajun- 
sese un impediment serios în calea modernizării 
economiei, a evoluţiei sale în direcţia edificării 
bazelor noi ale capitalismului. Astfel, în perioada 
ce face obiectul atenţiei noastre, asupra posesiu- 
nilor de pămînt deţineau drepturi speciale atit 
boierii, cit şi țăranii şi domnia; posesiunea res- 
pectivă nu avea calitate de proprietate, nu apar- 
ţinea în întregime stăpînului domenial, nu putea 
fi tratată ca orice altă marfă. În plus, cu toate 
că prin reformele lui Constantin Mavrocordat, 
între anii 1746—1749, se desființase dependenţa 
personală a unor categorii țărănești, rămineau 
în vigoare obligaţiile economice (în produse, bani 
şi muncă) faţă de nobili. Servituţile în muncă au 
urcat neîncetat, concomitent cu sporirea „rezervei 
seniorale“ și a producţiei de piaţă. 

Conștienți de ambiguitatea legislaţiei vechi, de 
abuzurile stăpinitorilor locali, unii principi au 
luat în mod repetat iniţiativa reglementării rela- 
ţiilor agrare. De pildă Grigore al III-lea Ghica, 
unchiul primului domn pămîntean, a stabilit în 
1776 o cantitate de muncă obligatorie de prestat 
în cazul unei zile de clacă. Altă reglementare, de 
această dată din 1777, a urcat numărul zilelor 
lucrătoare, ajungindu-se în prima jumătate a 
secolului al XIX-lea la cifrele de 24 și 33. În 
Transilvania, unde asupririi sociale i se suprapu- 
nea mai evident exploatarea naţională, reprezen- 
tanții „absolutismului luminat“ s-au străduit 
uneori, fără un succes clar, să restringă abuzurile 


8 G. Zane, Studii, Editura Eminescu, București, 1980, 
p. 35. 

grofilor, ale „naţiunilor privilegiate“. Actele nor- 
mative ce ţineau să așeze pe temelii de drept 
raporturile din lumea satelor nu se bucurau totuși 
de asentimentul unanim al populaţiei, atît ţăra- 
nii cît și nobilii şi clericii privilegiați sau arendașii 
refuzind să urmeze — din motive deosebite, de- 
sigur — litera legii. 


Agricultura și creşterea vitelor constituiau prin- 
cipalele ramuri ale economiei, caracterizindu-se 
prin persistenţa unor forme de organizare a pro- 
ducţiei de tip tradiţional. Unităţile economice de 
bază rămiîneau pe mai departe gospodăria ţără- 
nească şi domeniul, cu observaţia că se mărea 
în permanență partea rezervată stăpinului de 
pămînt. 

Pentru perioada abordată pe principalul plan 
se situa încă dorința stăpinilor de pămint de a-și 
adjudeca produse agricole spre a le comercializa 
pe piaţa internă şi dincolo de hotare. Interesant 
este că tot mai multe mari posesiuni erau aren- 
date unor întreprinzători autohtoni și alogeni. 
Arendarea păminturilor, cererea presantă de pro- 
duse, comercializarea celor din urmă atestă o- 
rientarea agriculturii către economia de piaţă. 
Ritmul metamoriozării economiei agrare ar fi 
fost probabil mult mai alert dacă n-ar fi existat 
atitea impedimente datorate monopolurilor nobi- 
liare şi drepturilor exclusiviste ce şi le arogase în 
timp Poarta otomană în comerţul exterior al 
Țării Românești şi Moldovei. 

Monopolurile nobiliare şi regimul anacronic al 
suzeranității otomane încorsetau şi ansamblul 
activităţilor cu caracter industrial-meșteşugăresc. 

Negustorii şi meșteşugarii erau obligaţi să se 
grupeze pe bresle, domnia interzicind adeseori 
introducerea unor tehnici noi de prelucrare, anga- 
jarea de personal numeros, stabilind preţurile 
materiilor prime şi produselor finite, interzicînd 
concurenţa. Stăpinii de pămînt, la rîndul lor, 
căutau să mențină sub control tîrgurile și iarma- 
roacele, vinzarea băuturilor. alcoolice în mediul 
rural, morile etc. În orașe, conducerea bresle- 
lor se asocia clasei dominante și se opunea elibe- 
rării forței de muncă şi renunţării la drepturile 
exclusive de a acapara și desface materiile prime 
şi producţia. l 

Cu toate acestea, elemente specifice noului sis- 
lem economic, de Lip capitalist, nu au întirziat 
să-și facă simțită prezența. În mediul urban, ade- 
văraţii agenţi dizolvanți ai rețelei de raporturi 
de sorginte tradițională au fost cooperația sim- 
plă și manufactura. Prima grupa lucrători preo- 
cupați să obțină „în acelaşi loc și în acelaşi timp“ 
„aceeași speță de marfă sub comanda aceluiași 
capitalist“; a doua echivala cu ceea ce Karl 
Marx definea drept „cooperaţia întemeiată pe 
diviziunea muncii“ 9. Unități de profil distinct 
s-au înființat după 1780 la Bucureşti (fabrici 
de lumînări și paste făinoase), Galaţi (paste făi- 
noase), laşi, Roman, Botoşani (berării), Cornești 
şi Agiești (arpacaș), Slătioara (sare) etc. În Tran- 
silvania avansul pe calea cristalizării sistemului 
economic de piață era mai pronunţat. Direcţia 
proceselor economice aparținea însă în mai mare 


9 Karl Marx, Capitalul, Editura Politică, București, 
1960, p. 355. 

măsură decit în celelalte regiuni păturii supra- 
puse străine care devenise un obstacol major în 
calea propăşirii economiei româneşti în general. 

Oricit ar fi fost de limitată, dezvoltarea agricul- 
turii şi industriei a dus la multiplicarea volu- 
mului de mărfuri și a creat condiții ameliorate 
de activitate comercianților. Configuraţia comer- 
tului interior s-a modificat, mai cu seamă după 
1783—1784, în pofida menţinerii vămilor locale 
(care se arendau şi subarendau anual), a havaie- 
turilor şi ruşfeturilor slujbaşilor, a preţurilor maxi- 
male. Negustorii străini şi autohtoni, înregi- 
mentaţi în bresle şi supuși unor impozite de către 
visterie, își făceau concurență crescindă, nu o 
dată deschisă. Ei îşi disputau băcăniile, brutăriile, 
cîrciumile şi uneori moșiile boierilor şi ţăranilor 
liberi. Foarte puternice începuseră să fie poziţiile 
elementelor alogene, atit în Moldova cit şi Țara 
Românească. Situaţia a trezit protestul pămiîn- 
tenilor. 

Controlul asupra pieţii propriu-zise aparţinea, 
în continuare boierimii. Clasă socială privilepiată, 
cu drepturi de conducere în stat, cu o bază eco- 
nomică solidă, nobilimea avea întiietate la aren- 
darea vămilor și a impozitelor directe, scoţind 
sume considerabile din redistribuirea drepturilor 
de percepere. Se remarcă totodată, intervenția 
unor boieri în speculaţiile financiare ale epocii 
şi înclinația lor de a stabili alianţe de interese și 
matrimoniale cu virfurile burgheziei în formare. 
Avantajele unilaterale ale nobilimii conservatoare 
în sfera comerțului intern aveau să fie curind 
contestate de categoriile mijlocii, de intelectua- 

litate, burghezia orașelor şi satelor, adepte ale 
eliberării forței de muncă, ale desființării rangu- 
rilor şi ale liberalizării statului. 

Poziţiile proeminente pe care le deţinea boie- 
rimea în ansamblu, inclusiv în sfera economicului, 
se datorau într-o proporţie remarcabilă spriji- 
nului pe care îl primea aceasta din partea impe- 
riilor vecine. Totuşi, dincolo de un anumit nivel, 
amestecul extern amenința inclusiv interesele 
boierimii, situaţie ce explică unele acţiuni de soli- 
darizare a clasei dominante cu deosebite categorii 
de producători spre a obţine ameliorarea relații- 
lor economice cu Înalta Poartă și a elimina con- 
curența fanarioţilor şi a clientelei lor. 

Încurajarea dezvoltării industriei, a comerțului 
se izbea mai ales de sistemul dezavantajos al 
taxelor vamale, de privilegiile negustorilor şi în- 
treprinzătorilor protejaţi de imperiile europene. 
Muntenia şi Moldova, aflate sub suzeranitatea 
Porții otomane, trebuiau să perceapă „prime de 
protecţie“ la o valoare de maximum 3% din pre- 
țul mărfii. În acest fel nu se putea stăvili concu- 
renţa produselor străine, mai ieftine şi de calitate 
superioară. Simultan, bogăţiile celor două ţări 
române de la sud și est de Carpaţi — cereale, 
animale, sare *, miere — se supuneau regulilor 


* La începutul secolului al XIX-lea Muntenia și Mol- 
dova exportau 20 000 000 de ocale de sare, 500000 — 
600 000 de oi (în Imperiul otoman) 100 000 de boi și vaci, 
7 600 000 de ocale seu (numai în Imperiul otoman); se 
importau produse fabricate, obiecte de lux, fierărie. În 
1818 exportul Țării Româneşti însuma 15 800 000 de 
piaştri, iar importul 15 799 000, Imperiul otoman avînd o 
pondere de 57,4% din totalul schimburilor cu exteriorul. 

monopolului Porții ș şi nu puteau fi exportate liber. 
Regulile prohibitive nu impiedicau ` totuşi ca 
sume impresionante să se scurgă în afara hota- 
relor sub forma obligaţiilor către Poartă și a ave- 
rilor agonisite rapid de fanarioți. Referindu-ne 
doar la haraci, vom menţiona că el a oscilat între 
167 944 (1783) şi 108 753 de piaştri (la începutul 
secolului al XIX- -lea). După aprecierile lui G. Zane 

„mai bine de jumătate din veniturile Principate- 
lor erau preluate uneori numai pentru prelun- 
girea domniilor“ 19. Cercetări mai noi au stabilit 
că între 1704 şi 1773, numai din Țara Româ- 
nească s-au perceput. cu titlu de obligaţii către 
Sublima Poartă 179 400 000 de lei aur, cuantumul 

pentru intervalul 1774—1828 citrindu-se Ja 
123 762 649 de lei aur. La rîndul lor, Habsburgii 
au strîns din Oltenia, ocupată în anii 1716— 1739, 
suma de 3 257 000 de florini aur (32 570 000 lei 
aur). şi din Banat 29000000 de florini aur 
(290.000 000 de lei aur) pentru intervalul 1718— 
178211. Curtea din Viena recurgea îndeosebi la 
exploatarea Transilvaniei, transformată în sursă de 
aprovizionare cu cereale, materii prime industriale, 
produse semifabricate; pe piaţa internă capitalul 
alogen'ocupa poziţii tot mai însemnate, făcînd o con- 
curentă forțată întreprinzătorilor români. Aceste 
orientări prioritare impuse de factorii de decizie din 
Viena contraveneau direcției fireşti de dezvoltare a 
agriculturii, industriei şi comerţului transilvan, 
adincirii schimburilor cu celelalte două țări române. 


10 G, Zane, op. cil:, p. 34. 
11 Mircea Mușat, Românii în vtltoarea vitregiilor isto- 
riei, în „Anale de islorie“, an XXIV, nr. 3/1978, p. 21. 

La sud și est de Carpaţi accesul deplin al româ- 
nilor la pirghiile economice ale statului fusese în 
repetate situaţii blocat de instituirea regimului 
„sudiţilor“. Negustori şi atacerişti autohtoni sau 
de alt neam, ei se bucurau de drepturi de extra- 
naționalitate, punindu-se sub protecţia consula- 
telor austriac, rus, francez şi englez, înființate 
între 1782—1803. Sudiţii (în număr de 971 din 
cei 4 189 de negustori din Muntenia la 1811) aveau 
privilegiile de a nu plăti dajdie, de a achiziţiona 
din: toate judeţele, de a fi feriţi de samavol- 
niciile funcţionarilor etc. Avantajele create străi- 
nilor — în primul rînd supușilor Austriei, stat ce 
incerca să-și subordoneze economic şi politic 
principatele — au trezit nemulțumirea celorlalți 
comercianți care se simțeau tot mai strîns con- 
curaţi. Protestele lor se ridicau atît impotriva 
otomanilor, cît şi a principilor fanarioți ce-și 
instauraseră uneori monopolul personal asupra 
schimburilor de valori, sustrăgind sume imense 
prin cadouri către funcţionarii sultanului şi prin 
tezaurizarea de monedă forte în băncile europene 
(loan Gheorghe Caragea ori Alexandru Suţu, de 
pildă, au strîns averi de proporţii prin înşelarea 
vigilenței otomane) . 

Sintetizind, se poate afirma că în disputa eco- 
nomico-socială dintre forțele ultra conservatoare 
şi cele ale noului, nici una dintre părțile angajate 
nu deţinea încă o întiietate evidentă. La prima 
vedere se. părea că reprezentanţii vechii societăți 
se fixaseră pe aliniamente solide, controlind agri- 
cultura, comerțiil şi meșteşugurile şi ocupind eta- 
jele superioare ale edificiului social. În realitate, 

cei mai conservatori dintre ei se simțeau din ce 
în ce mai limitați de ofensiva tenace a agenţilor 
modernizării — promotori ai pieţii unice şi ai liber- 
tăţii forţei de muncă — , văzîndu-se obligaţi să 
recurgă fățiş la sprijinul imperiilor europene pen- 
tru a se eterniza la cirma statului. Așa se explică 
de ce lupta pentru prefacerea României pe temelii 
moderne se va împleti strins cu aceea îndreptată 
împotriva expansionismului şi intervenţionismului 
extern, contra partizanilor acestora din princi- 
pate. Un teren de confruntare acerbă între curen- 
tele ce au marcat profund epoca renașterii naţio- 
nale a devenit, cu prioritate, sistemul de exerci- 
tare a puterii interne, respectiv administraţia 
țării. 

Statul, administraţia şi sistemul fiscal. În pofida 
vicisitudinilor istoriei — exprimate prin repetate 
invazii, ocupaţii militare şi anexiuni teritoriale 
— românii își păstraseră viaţa statală proprie neîn- 
trerupt pe întreaga durată a evului mediu și în 
zorii epocii moderne. Ei trăiau în trei mari prin- 
cipate — Moldova, Muntenia şi Transilvania — , 
cu grade diferite de autonomie *, aflate sub 
suzeranitatea Înaltei Porţi şi a Casei de Habsburg. 

Din deceniul al doilea al secolului XVIII dom- 
nia în Muntenia și Moldova era deţinută de „fana- 
rioți“, 12 oameni de încredere ai Porții, originari 


* Garantate de aşa numitele „Capitulaţii“ stabilite 
între Imperiul otoman și ţările române. 

12 Andrei Oțetea, Scrieri istorice alese, Editura Dacia, 
Cluj-Napoca, 1980, p. 174; Gheorghe Platon, Geneza 
revoluției române de la 1848, Editura Junimea, Iaşi, 1980, 
p. 13; Pompiliu Teodor, Iluminism și națiune, în Najţiu- 
nea română. Geneză. Afirmare. Orizont contemporan, Edi- 

din cartierul Fanar al Constantinopolului. Fami- 
lia Ghica nu aparţinea acestui grup de presiune. 
Fa se împămîntenise prin căsătorii, slujbe şi cum- 
părări de moşii, dar menţinuse relaţii destul de 
strînse cu facțiunile greceşti constantinopolitane 
Caragea şi Hangerli. Prin legături de rudenie şi 
interese, Ghiculeștii şi-au asigurat protecţia mai 
multor „domni cu cucă“,fără însă a se compromite 
prea serios în faţa opoziţiei pămintene. Un grup 
vestrins de fruntași munteni le va reproşa totuşi 
pînă tirziu înţelegerea exagerată pe care au ară- 
tat-o, în particular, cîtorva levantini, păstrării lor 
în posturi de conducere şi după 1822. 

Înainte de 1821 fanarioţii acaparaseră integral 
conducerea superioară de stat. Socotiţi funcţio- 
nari, ei administrau principatele adesea cu mari 
prerogative. Unii fanarioți s-au detașat prin re- 
forme şi îmbunătăţiri economice şi fiscale — este 
cazul lui Constantin Mavrocordat — , dar alţii 
nu s-au putut sustrage sistemului de organizare 
ce-i promovase pe poziţii de întiietate în Muntenia 
şi Moldova. Acest sistem tindea practic la: subor- 
donarea principalelor piîrghii de putere din stat 
unor elemente alogene; scurgerea unor impresio- 
nante capitaluri în exterior; înstrăinarea a peste 
o pătrime din posesiunile funciare etc. Concomi- 
tent el încuraja spolierea fiscală a principatelor, 
priva cele mai eficiente bresle militare de elemen- 
tele lor de forţă, repartiza funcţii înalte greco- 


tura Ştiinţifică şi Enciclopedică, Bucureşti, 1984, p. 297 — 
337; Ilie Bădescu, Sincronism european și cultură critică 
românească, Editura Ştiinţifică și Enciclopedică, București, 
1984, p. 53 şi urm. 

levantinilor, imprimînd adeseori o dezvoltare a 
învățămîntului şi culturii favorabilă intereselor 
fanariote de neam şi de clan. În politica externă, 
spre sfîrşitul veacului al XVIII-lea, unii fana- 
rioți s-au orientat spre Rusia — secundar spre 
Austria — , familia Ipsilanti transformîndu-se 
chiar în promotoarea intereselor celei dintii 
puteri la Dunăre. 

Atrase de mirajul îmbogăţirii prin pradă şi 
incapabile să sesizeze la timp jocul diplomatic 
duplicitar al grecilor din Fanar, oficialităţile oto- 
mane au încurajat pe diferite căi elementul eli- 
tist alogen — ca şi Habsburgii în Transilvania 
— , dar au înţeles să-l opună boierimii pămiîntene 
şi au respins orice încercare de revenire la statu- 
tul domniei dinainte de 1711. Cu complicitatea 
Înaltei Porţi, deţinătorii intermediari ai puterii 
au organizat un aparat administrativ în mare 
măsură cu caracter parazitar. El era structurat 
pe bresle funcționărești, în cadrul cărora se sta- 
biliseră relaţii de tip tradiţional, pe baza rapor- 
turilor clientelare. Instituțiile administrative nu 
erau separate de cele fiscale şi judecătoreşti. Per- 
sonalul nu avea o calificare specială, nu respecta 
intotdeauna pravilele și nu se simţea controlat de 
autoritatea superioară. Majoritatea funcţiilor se 
vindeau și în consecință deţinătorii lor făceau abso- 
lut totul ca să-şi recupereze banii. Generalul 
Alexandre de Langeron, emigrant francez în- 
rolat în armata rusă, nota că „scaunele de domni 


ai Moldovei şi Țării Românești sint scopul unic 
al dorinţei tuturor fanarioţilor [...]. Modul de a 
se îmbogăţi e foarte simplu: ei fură sau confiscă 

proprietăţile după bunul lor plac, invocînd, pen- 
tru a justifica aceste atrocități, pretextul unei 
trădări sau a unei conspirații străine“ 5. Poziţia 
lor şi-a atras adversitatea unor grupări ale mari- 
lor boieri, ale boierimii mijlocii, tirgoveţilor şi 
comercianților. Aceştia reproşșau Porții ameste- 
cul abuziv în afacerile nord-dunărene şi demas- 
cau, între altele, şi din propriul interes, racilele 
cîrmuitorilor. Instanţele administrative şi juri- 
dice formau deci obiect de contestaţie permanentă. 


Cu toate acestea, fanarioţii au acordat, în gene- 
ral, boierimii scutiri în masă de obligaţiile fis- 
cale. În orice caz ea nu plătea capitaţia. Arareori, 
ea se vedea impusă achitării unor taxe pe vitele 
mari. Cele mai grele sarcini fiscale apăsau pe 
umerii poporului de rînd. Obligaţiile sătenilor și 
tîirgoveţilor către boieri, cadourile, peşcheșurile, 
privilegiile şi imunităţile nobilimii constituiau 
surse secundare de înavuţire prin comparaţie cu 
veniturile provenite din exploatarea avantajelor 
sistemului fiscal împovărător (o politică economică 
de monopol, îndreptată împotriva producătorului 
liber şi a pieții, a îndemnat pe posesorii de pămin- 
turi să caute surse de cîştig bănoase în aparatul 
administrativ). Pe lingă faptul că beneficiau de 
scutiri de impozite directe, boierii și clerul supe- 
rior aveau dreptul de a fi serviţi de slujitori, scu- 
telnici şi posluşnici, reducîndu-se pe această cale 
numărul platnicilor la jumătate. 


12 Eudoxiu de Ilurmuzaki, Documente privitoare la isto- 
ria rcmânilor, supliment 1/3, București, 1889, p. 72 (în 
continuare se va cita Hurmuzaki, Documente). > 

Cea mai importantă dare era birul, ridicat din 
1783 în 6 „sămi“ anuale. În Țara Românească 
s-au inventariat 40 620 de „lude“, cărora le reve- 
nea suma de bir de 72 de taleri pe an, achitaţi de 
persoană, eșalonat din două în două luni. În anul 
1819 în Țara Românească se înregistrau 194 000 
de familii în „cea de a treia stare“, care în condiţii 
normale ar fi trebuit să fie impusă în întregime 
la bir. Dar, graţie sistemului de scutiri de impo- 
zite, 76 000 de familii erau absolvite de obligaţia 
achitării birului. În ciuda scăderii numărului de 
platnici, statul acumula fonduri impresionante prin 
mărirea impozitelor directe și indirecte. După 
cum rezultă din documente, cuantumul venitu- 
rilor anuale ale Munteniei se ridica la aproape 
4 500 000 de lei în primele decenii ale secolului 
trecut. Repartiția cheltuielilor reflecta cu preg- 
nanţă caracterul parazitar al administraţiei fana- 
riote: sume reținute pentru Poarta otomană 
2 083:000 de lei; cheltuielile domnului — 1 394 000 
de lei; cheltuielile reclamate de întreţinerea apa- 
ratului administrativ — 2 428 129 de lei. După 
1774, pe lingă Înalta Poartă, intervine în alace- 
rile fiscale ale principatelor și Rusia ţaristă, ini- 
țial în domeniul introducerii de noi dări. Prin 
aceasta un drept legitim consfințit de Capitula- 
ţii în privința autonomiei deciziilor în interior 
suferea o gravă încălcare. Se dovedeşte astfel că 
viitoarea „putere protectoare“ a urmărit încă 
înainte de adoptarea atit de contestatului Regu- 
lament organic să înriurească aşezămintele „consti- 
tuţionale“ ale românilor. În direcția evidenţiată 
s-a convenit în anii 1802—1804 ca domnii să nu 

se abată de la actele care stabileau, cu aportul 
reprezentanţilor ţarului, repartizarea cheltuie- 
lilor visteriei publice. 

Din faptele şi datele prezentate reiese că statul 
de tip feudal tirziu, aparatul administrativ şi 
fiscal, cu structurile lor bazate pe privilegii nobi- 
liare, nu mai erau capabile să protejeze interesele 
fundamentale ale poporului în condiţii economice 
şi sociale noi, într-un context internaţional sen- 
sibil modificat faţă de trecut. Îndeosebi, siste- 
mul de organizare al puterii şi sistemul militar 
tradiţional — întemeiat în parte pe vechile bresle 
ostăşeşti — ,nu mai aveau capacitatea de odi- 
nioară de a rezista presiunilor tot mai accentuate 
venite din direcţia imperiilor habsburgic şi țarist, 
forțe continentale care amenințau să înlocuiască 
stăpinirea otomană în sud-estul Europei, adju- 
decindu-și cele mai importante zone din ceea ce 
pînă de curînd formase sfera de dominație a Înal- 
tei Porţi. Se impunea cu stringenţă aflarea unor 
metode superioare de organizare a luptei — inclu- 
siv pe cale armată — pentru existență de sine 
stătătoare, pentru progres şi unitate. Se cerea 
realizarea unei solidarităţi etno-culturale pe baze 
foarte largi, în formele specifice „secolului națio- 
nalităților“, spre a se asigura valorificarea la 
maximum a capacităților creatoare ale români- 
lor, coordonarea eforturilor de modernizare și 
emancipare. 

Partida Naţională pe scena istoriei. Mişcarea de 
emancipare naţională s-a maturizat în timp, a 
parcurs etape de evoluție, soldate cu îmbogă- 
ţirea constantă a formelor de exprimare. În favoa- 

rea ei s-a pronunțat aproape unanimitatea claselor 
şi categoriilor sociale. Lupta de eliberare s-a des- 
făşurat în condiţii deosebit de precare, marcate de 
repetate ocupaţii străine * — otomane, habsburgice, 
țariste — şi de anexiuni teritoriale ce decurgeau 
adeseori din disputele de putere din regiune. 


Războaiele din 1737—1739, 1768—1774 şi 1787— 
1792, 1806 — 1812 purtate între armatele austriece, 
ruse şi otomane s-au soldat cu modificări substan- 
tiale în echilibrul de forțe din sud-estul Europei — 
Constantinopolul ieșind, de fiecare dată dezavan- 
tajat — , au introdus elemente noi în peisajul eco- 
nomico-politic local. Victoriile obținute de arma- 
tele ruse, sprijinite de numeroase detașamente de 
voluntari recrutate din rîndul popoarelor aser- 
vite Porții, au trezit neliniște la Viena, Paris, 
Berlin şi Londra. În condiţiile respective, Marea 
Britanie devenea tot mai mult partizanul sto- 
pării ofensivei Imperiului țarist, ce se prefigura 
ca viitor adversar al său în Orientul Apropiat și 
Mijlociu. Ei i se va alătura curind Franţa, care, 
după o scurtă eclipsă de putere, spera să-şi spo- 
rească influența politică în întreaga Europă, revi- 
gorată de infuzia de energie primită în cursul 
revoluţiei din 1789—1794 14, 


* Ocupaţia din 1768—1774 a costat Moldova 26 000 000 
de lei aur, iar cea din 1806—1812 s-a soldat cu pagube de 
100 000 000 de lei aur pentru ambele principate dunărene. 

141 Lămuriri asupra evoluţiei problemei orientale la 
sfîrşitul secolului al XVIII-lea şi începutul secolului al 
XIX-lea la Andrei Oțetea, Contribuţie la chestiunea orien- 
tală, în op, cit., p. 69—184; Nicolae Ciachir, Gheorghe 
Bercan, Diplomaţia europeană în epoca modernă, Edi- 

Amenințată de activitatea agenților expansio- 
nismului străin şi a agenţilor lor locali, pîndită de 
pericole externe extrem de grave, națiunea română 
a fost obligată să-și creeze mijloace specifice de 
autoapărare etno-lingvistică, economică, politico- 
militară şi culturală. La baza cristalizării acestora 
stăteau înțelegerea corectă a împrejurărilor isto- 
rice concrete, evitarea confruntărilor frontale cu 
forțe adverse superioare (calitativ şi numeric), 
combinarea metodelor de luptă cu caracter diplo- 
matic cu cele preponderent armate etc. 

Fără a renunţa la susținerea militanților naţio- 
nali din Balcani și Europa de est, oamenii poli- 
tici români s-au concentrat tot mai mult asupra 
propriilor lor activităţi, cu precădere spre înce- 
putul secolului al XIX-lea, clarificîindu-și din ce 
în ce mai evident concepțiile și programele. O 
dovadă a maturizării lor reale o constituia formu- 
larea unor revendicări cu pronunţat caracter de 
originalitate și abandonarea anumitor enunţuri 
ce făceau apologia solidarităţii pan-creștine sau 
pan-ortodoxe. Refuzind să se lase manevraţi din 
exterior, liderii români au sesizat mai cu seamă 
jocul periculos practicat în Transilvania de Casa 
de Austria de spargere a unităţii poporului român 
prin încurajarea separatismului religios şi teri- 
torial. 

Se cuvine a sublinia însă și cu acest prilej că 
efortul de modernizare şi emancipare al româ- 
nilor s-a sincronizat în general cu cele mai impor- 


tura Ştiinţifică și Enciclopedică, București, 1984 ; Bernard 
Lewis, The Emergence of Modern Turkey, New York, 
1968; William H.Mc Neill, A World History, Oxford, 1979. 

tante demersuri de eliberare naţională ale popoa- 
relor mici şi mijlocii din estul, centrul și sud-estul 
Europei. Din această cauză, nu o dată în Româ- 
nia şi-au găsit protecţia şi ajutorul conducători 
ai luptei naţionale din ţările vecine. Aici s-au for- 
mat multe dintre cadrele mișcării revoluţionare 
elene, pe aici s-au scurs ajutoarele spre Serbia 
insurgentă sau spre Polonia şi tot aici patrioţii 
bulgari au tipărit primele lor publicaţii și şi-au 
organizat bazele de atac armat. 

Procesul de clarificare a programului de eman- 
cipare naţională a fost însoțit de o nouă regrupare 
a principalelor forțe politice interne. Spre sfir- 
şitul secolului al XVIII-lea — începutul secolu- 
lui al XIX-lea au luat ființă la nord şi sud de 
Carpaţi grupări politice care promovau strategii 
diplomatice de valorificare a antagonismelor ma- 
rilor puteri, capabile să abordeze fără complexe 
relaţiile cu Înalta Poartă — văzind, uneori, în 
aceasta un element de contrapondere față de am- 
bițiile expansioniste ţariste şi habsburgice — și 
cu realism legăturile cu Rusia şi Austria. Nume- 
roşi exponenţi ai intereselor românești din etapa 
istorică studiată — de obicei cei din clasele mij- 
locii şi superioare — s-au reunit în principal în 
jurul mișcării reformatoare a Supplezului și a 
așa-numitei „Partide Naţionale“. 

Închegată în jurul anului 1774, ultima grupare 
îşi asumase rolul de forță conducătoare a luptei 
pentru răsturnarea domniilor fanariote, în vede- 
rea introducerii unor reforme modernizatoare în 
Țara Românească şi Moldova. Partida Naţio- 
nală din acea vreme era alcătuită din majoritatea 

boierilor păminteni 15. În cadrul ei, o poziţie pro- 
eminentă o ocupau reprezentanţii marilor stă- 
pini de pămînt şi deţinătorii unor înalte posturi 
administrative şi ecleziastice. Alături de aceştia 
exista o: pătură. a boierimii mici şi mijlocii, for- 
mată. din elemente din ce în ce mai dinamice şi 
mai decise să obţină egalitatea în drepturi cu 
protipendada. ` 

Burghezia în formare, sărăcimea oraşelor, ţără- 
nimea liberă şi aservită economic constituiau re- 
zervorul de forţe umane la care conducătorii 
Partidei Naţionale înțelegeau să apeleze cu pre- 
cădere în situaţii excepţionale. Revendicările cate- 
goriilor sociale enumerate își găseau implicit o 
anumită ilustrare în programele şi memoriile redac- 
tate de. boierimea păminteană care nu accepta 
totuşi să facă nici o concesie majoră altor clase și 
categorii sociale. Din acest ultim punct de vedere, 
boierimea se opunea cererilor formulate de ţără- 
nime cu privire la îmbunătățirea situaţiei ei mate- 
riale şi sociale, la reducerea dărilor şi eliminarea 
abuzurilor aparatului administrativ. Slăbiciunea 
economică a burgheziei de început, atașamentul 
tradiţional al ţărănimii faţă de valorile institu- 
tionale moştenite de veacuri au fost exploatate de 
către marii posesori de păminturi ş şi folosite ca un 
însemnat capital politie. în lupta lor împotriva 
concurenţei fanariote şi a imperiilor străine. Ulte- 


„15 Pompiliu Eliade, Influenţa franceză asupra spiritului 
public în România. Originile. Studiu asupră societăţii romă- 
nești în vremea domniilor fanariote, Editura Univers, 
Bucureşti, 1982, p. 190 şi urm.; E. Lovinescu, Istoria 
civilizaţiei române moderne, ed. Z. Ornea, Editura Ştiin- 
ţifică, Bucureşti. 1972, p. 91—92. 

rior, mai cu seamă după 1821, marea boierime va 
ceda treptat poziţiile proeminente în societate, 
inclusiv cele din fruntea Partidei Naţionale altor 
clase şi categorii sociale, mai exact burgheziei în 
formare. Cea din urmă se va afirma alături de inte- 
lectualitate, de nobilimea liberală, de categoriile 
mijlocii drept o forță capabilă să organizeze — 
beneficiind de aportul întregului popor — , pe un 
plan superior lupta pentru făurirea statului națio- 
nal, independenţă şi reintregire. 

În perioada cercetată, Partida Naţională, deși 
îndrumată de marea boierime, a ajuns la cîteva 
soluții eficiente, mai mult sau mai puțin marcate 
de poziţia socială ce revenea liderilor săi. În prin- 
cipal, gruparea respectivă, animată «le oameni cu 
o bogată experienţă politică, a optat pentru orien- 
tarea eforturilor în direcția izolării şi compro- 
miterii interne şi internaţionale a cercurilor fana- 
riote. Ea a refuzat în mod ostentativ să ofere spri- 
jin financiar domniei, a protestat împotriva mări- 
rii dărilor şi a sporirii aparatului administrativ, 
încadrat (într-o anumită proporţie) cu elemente 
neromâneşti. Totodată, fruntașii boierimii pămîn- 
tene s-au opus întăririi organelor de poliţie şi for- 
telor de ordine, constituite din lefegii. Ambele 
acțiuni erau menite a reduce considerabil bazele 
economice și de forță ale grupărilor fanariote. 

Pe de altă parte, opoziţia păminteană a recla- 
mat revenirea la sistemul alegerii libere a șefu- 
lui statului din rindurile unor familii dinastice 
autohtone sau ale boierimii. În acord cu spiritul 
timpului, ostil absolutismului monarhic — mai cu 
seamă după declanşarea revoluţiei franceze din 

1789—1794 — anumiţi lideri din Partida Naţio- 
nală preconizau instaurarea unui regim de „repu- 
blică aristocratică“, cu o putere executivă rigu- 
ros controlată de sfatul înalților dregători. 

“Ca modalităţi de acţiune se distingeau protes- 
Lele verbale şi scrise, petiţiile adresate Înaltei 
Porţi, Rusiei, Austriei și altor puteri europene, 
„conspiraţiile“ antifanariote etc. În scopul coor- 
donării acţiunilor politice, între facțiunile Parti- 
dei Naţionale închegate în jurul unor personali- 
Lăţi, ca banii Dimitrie Ghica şi Nicolae Brinco- 
voanu, vistierul Constantin Filipescu, se stabi- 
leau înţelegeri, uneori chiar acorduri scrise: 

Grigore Ghica și frămîntările din 1802—1812. 
Realităţile vremii l-au marcat pe viitorul principe, 
i-au întipărit o serie de obișnuinţe mixte aristo- 
cratic-mercantiliste, i-au definit un anume ori- 
zont cultural-spirilual şi i-au pus la dispoziţie 
un număr relativ limitat de posibilități de afir- 
mare politică. În modelarea personalităţii lui 
Grigore Ghica un rol proeminent a deţinut părin- 
tele său Dimitrie Ghica, autentic organizator 
şi lider al Partidei Naţionale. Posesor al unor 
intinse moşii în Moldova și Muntenia, marele ban 
a stabilit contacte mai strînse între partizanii 
cauzei naţionale din București şi Iași și, împreună 
cu alţi reprezentanţi ai boierimii, purtători ai 
unor nume sonore — precum Brincovenii, Fili- 
peştii, Văcăreștii — ,a intensificat rezistenţa îm- 
potriva fanarioţilor şi a amestecului marilor puteri 
în treburile principatelor. | 

Iniţiat în afacerile secrete pe lingă energicul şi 
omnipotentul lui părinte, Grigore Ghica a avut 

o carieră liniștită, fără salturi spectaculoase t 
Menţinut un timp, cel puțin în aparență, în pla- 
nul doi al vieţii publice, viitorul principe a urcat; 
treptele ierarhiei notabililor, ajungind „vornic al 
obştilor“ în anul 1803. Situarea familiei Ghica pe 
poziţii avansate, de respingere. a abuzurilor fana- 
riote şi a amestecului extern:i-a atras cu. intermi- 
tenţă ostilitatea domnitorilor. Totuşi nici unul 
dintre ei nu a cutezat să treacă la măsuri extreme, 
dat fiind prestigiul de care se bucurau. marele ban 
şi Grigore Ghica în rîndul diplomaților străini din 
București şi chiar la Constantinopol. Aşa se explică 
prezenţa lor constantă în sfatul, muntean și con- 
firmarea în înalte dregătorii, inclusiv în timpul 
unor principi .ce le-au fost duşman’ declaraţi,. De 
exemplu, Constantin Ipsilanti (1802—1807), adept 
al unificării Moldovei, Țării. Româneşti și. Serbiei 
într-un singur stat cirmuit de familia sa (cu asen- 
timentul ; Vienei şi Petersburgului) a văzut în 
Dimitrie şi Grigore Ghica concurenţi. redutabil. 
El a trebuit totuşi să-i menajeze din motive.: de 
oportunitate politică. Mai mult, după încetarea 
refugiului brașovean al marii boierimi, provocat 
în 1802 de incursiunile rebelilor turci de la Dunăre, 
Dimitrie, Scarlat şi Constantin Ghica au reapărut 
în sfatul muntean, alături de Grigore Brincoveanu, 
Barbu Știrbei, Scarlat Cimpineanu, Constantin 
Bălăceanu etc. Lor li s-au încredințat responsa- 


* Influenţa lui s-a întărit mai ales după căsătoria cu 
Maria, fiica domnului Constantin Hangerli; din această 
legătură au rezultat următorii copii: Constantin, Dimitrie, 
Grigore, Panaiot, Scarlat. 

bilităţi însemnate în justiţie, administrația mănăs- 
tirilor, armată, industrie. 

Astfel, în ianuarie 1803 Constantin Ghica şi 
vornicul Golescu au organizat o gardă civilă în 
București, cu intenţia de a apăra oraşul de deta- 
şamentele otomane (din zona Vidinului şi împre- 
Jurimi); mai apoi, în iulie 1804 ei au făcut parte 
din comisia excepţională de percepere a dijmă- 
ritului şi vinăriciului de la categoriile sociale privi- 
legiate, iar în 1805, din comisia pentru veniturile 
Epitropiei. Şi numele lui Grigore Ghica 1 — mare 
logofăt al Țării de Sus în 1806 — revenea des în 
documente, fie ca dregător, fie ca pionier al indus- 
triei uşoare, prin fabrica sa de testemeluri de la 
mănăstirea Mărcuţa. 


În paralel cu exercitarea unor înalte funcţii 
oficiale, Grigore Ghica a participat la complicata 
viaţa publică din principate. Împreună cu părin- 
tele şi fraţii săi, cu alţi notabili păminteni, a 
plănuit obţinerea unui sprijin extern mai eficient 
din partea Franţei. Conducătorii Partidei Naţio- 
nale încercau să realizeze prin apelul la susținerea 
Franței republicane și napoleoniene, anihilarea pre- 
siunii externe habsburgo-ţaristă, intensificată ame- 
ninţător în pragul secolului al XIX-lea. „După 
lovitura de stat din 18 brumar — evidenția Pom- 
piliu Eliade — și mai ales după Marengo, «parti- 
dul naţional» sau francez din Muntenia și-a îndrep- 
tat speranţele către Primul Consul. Acest partid 


35 Pentru cariera politică a lui Grigore Ghica la înce- 
putul secolului al XIX-lea, vezi V.A. Urechea, /storia 
românilor, seria 1800—1821, tomul VIII, Bucureşti, 1897. 

era alcătuit în acest moment mai ales din marii 
boieri munteni, printre care vornicii Scarlat Cim- 
pineanu şi Știrbei, logofătul Băleanu, Nicolae 
Dudescu şi Grigore Ghica, banii Văcărescu şi 
Dimitrie Ghica; acesta din urmă era şeful parti- 
dului. Câţiva mari boieri moldoveni li se asocia- 
seră, ca Sturdza, Catargi, Beldiman. Toți doreau 
independenţa [...] și își puneau toate speranţele 
în Franţa“ /. 

Relaţii între principate şi Franţa republicană 
s-au stabilit prin căi diverse. Prin contacte directe 
cu consulii de la Bucureşti și laşi dar şi prin aso- 
ciaţii secrete ce racordau pe patrioţii români la 
o reţea internaţională de „conspiratori“ revoluţio- 
nari. Raporturile din ce în ce mai strînse cu oficia- 
lităţile de la Paris au fost consolidate în 1801— 
1802 cînd un trimis al Țării Românești şi Moldo- 
vei — Nicolae Dudescu — s-a deplasat în „capi- 
tala Europei“ spre a susţine cauza românismului. 
La Paris, influentul boier patriot şi-a investit, 
banii în încercări de atragere a unor personalități 
ale vremii (Madame de Staël, Madame Recamier, 
generalul Poniatowski ş.a.) 18. Din nefericire însă, 
în 1802 Felix Beaujour, însărcinat al Republicii 
să examineze plingerile românilor, a propus ca 
principatele să fie cedate Habsburgilor, in compen- 
sație pentru pierderile lor din Italia şi pentru a 
ridica o barieră în drumul Rusiei spre Strimtori. Noi 
apeluri au fost trimise lui Napoleon în vara anului 
1802 de către boierii munteni şi moldoveni, în 


1? Pompiliu Eliade, op. cit., p. 192. 
18 Ibidem, p. 193. 

contextul inăsprir ii relaţiilor franco-otomane. Lui 
i s-au adresat în principal Ghiculeştii, ce se refu- 
giaseră în “Transilvania din cauza incursiunilor 
căpeteniilor otomane de la Dunăre. Din formulele 
intrebuințate de autorii documentelor citate, reie- 
şea întregul dramatism al situației, românii soli- 
citând protecţie împotriva „tilhăriilor turcești“ și 
sprijinul viitorului împărat ca ţările lor să se 
constituie în „republică“ 1. 

Precauţi ca şi în alle ocazii, lruntaşii munteni, 
animați de Dimitrie Ghica, au redactat şi expe- 
diat petiţii şi memorii şi călre cancelaria din 
Viena; nu au lipsit nici apelurile adresate Rusiei. 

Evenimentele din 1801— 1806, pe fundalul căro- 
ra s-a înregistrat o sporire a influenţei ruse în estul 
Europei — în condiţiile antrenării puterilor occi- 
dentale in interminabile războaie de hegemonie * 
-— au întărit convingerea lui Grigore Ghica că fina- 
lizarea programului național de emancipare nece- 
sita acţiuni inteligente, mişcări chibzuite, iniția- 
tive diplomatice bine gindite. Grigore Ghica a 
înțeles că în împrejurările istorice menţionale 
exista pericolul ca principatele să-şi piardă orice 
urmă de autonomie, că o politică realistă presu- 
punea valorificarea antagonismelor dintre marile 
puteri, că sprijinul Vienei şi al Parisului, corelate 
cu crearea unui suport la Constantinopol, pot 
şi trebuie să concureze la salvgardarea identității 
naţionale şi statale a românilor. Tot cam din 


19 Ibidem, p. 194. 

* Provocate de ciocnirile de inleresc dintre Franţa 
şi Marea Britanie și aliaţii săi, între care se cuvine a fi 
menţionaţi Habsburgii, Prusia şi chiar Rusia. 

aceeaşi perioadă, Grigore Ghica — ca şi alți frun- 
taşi pămînteni — a realizat faptul că Rusia ţaristă 
era pe cale de a se instala solid în estul continen- 
tului, în detrimentul Imperiului otoman. Desfă- 
şurările militare ulterioare i-au întărit convingerea 
că împărăţia de la răsărit trebuia să fie cointere- 
sată în protejarea și dezvoltarea instituţiilor auto- 
nome din Moldova şi Țara Românească și că se 
impunea evitarea oricăror iniţiative radicale inter- 
ne ce ar fi oferit pretexte pentru prefacerea prin- 
cipatelor în cîmp de operaţii între ruşi şi turci. De 
aceea Grigore Ghica va căuta să-şi definească 
treptat, în contextul orientărilor de principiu ale 
Partidei Naţionale, programul propriu de acţiune, 
axat pe reforme moderate, pe progrese economice, 
administrative şi militare nespectaculoase, dar 
sigure, pe „internaţionalizarea problemei româ- 
nești“, modalitate prin care plănuia să obţină o 
garanţie colectivă a majorităţii marilor puteri 
asupra individualităţii principatelor. 

Convingerile viitorului principe vor fi serios 
puse la încercare curînd, în intervalul 1806—1812, 
o dată cu redeschiderea „problemei orientale“ *, 
prin izbucnirea unui îndelungat conflict armat 
ruso-otoman. Acest pustiitor război, purtat în 
mare parte pe teritoriul românesc, s-a desfășurat, 
în corelaţie cu marile conflicte militare din Europa, 
recte cu înfruntarea de forţe dintre Franţa napo- 
leoniană şi Austria, Prusia, Marea Britanie și 
Rusia. 


* Problema împărţirii „moștenirii otomane“ între ma- 
rile puteri ale continentului. 

Războiul din 1806—1812 a fost prefațat de o 
reconciliere franco-otomană, menită a încuraja pe 
fruntașii „galofili“ ai Partidei Naţionale. Speran- 
ţele ultimilor de a vedea principatele libere, aban- 
donate de fanarioți au fost întărite de comporta- 
mentul adoptat de Napoleon faţă de români după 
victoriile, de la Austerlitz şi Jena, repurtate asupra 
austriecilor, prusienilor și ruşilor. Aspirind la 
constituirea unui „bloc“ antițarist de la Baltica 
la Marea Neagră, diplomaţia primului imperiu a 
ajuns foarte activă, ambasadorii Franţei străduin- 
du-se să obțină atit intrarea în campanie a arma- 
telor sultanului, cît şi cooperarea românilor, fără 
de care era greu de executat un marş al trupelor 
musulmane în direcția cetăţii Hotinului (aici ele 
aveau să realizeze joncţiunea cu coloanele armate 
franceze ce aşteptau ordinul de a cobori din Pru- 
sia și Polonia spre zonele de pe cursurile superioare 
ale Prutului şi Nistrului). 

Acest proiect de care se lega şi speranţa reveni- 
rii la regimul domniilor pămîntene a eșuat însă 
datorită surprinzătoarei păci incheiate între Franţa 
şi Rusia la Tilsit în anul 1807. Odată cu abando- 
narea proiectului s-a diminuat vremelnic influența 
familiei Ghica — aflată în strinsă legătură cu cer- 
curile diplomatice din Paris și cu ambasada napo- 
leoniană din Constantinopol — în rîndurile Par- 
tidei Naţionale. În avanscena politică își vor face 
acum intrarea alte personalități, adepte ale recur- 
gerii la protecţia ţarului Alexandru Í sau la men- 
ținerea raporturilor strînse cu Înalta Poartă. 

Conflictul ruso-ture din 1806—1812 20 — cea 
mai îndelungată experiență de război cunoscută 
de Grigore Ghica — a înglobat faze de maximă 
intensitate şi de acalmie relativă, cele mai impor- 
tante operații desfășurindu-se pe linia Dunării. 
La început ambele tabere s-au limitat la hărțuiri 
reciproce, generalii ruş şi paşalele otomane aştep- 
tind ordine mai detaliate şi întăriri din partea supe- 
riorilor din St. Petersburg şi Constantinopol. Dar 
comandamentele de acolo evitau pe moment să se 
nngajeze prea scrios în operaţii de amploare, îna- 
inte de clarificarea situaţiei strategice pe teatrul 
de război din răsăritul continentului. Turcii, mai 
ales, se fereau să se depărteze de bazele lor din 
cetățile dunărene spre a nu fi surprinşi în cîmp des- 
chis. Armata otomană, supusă unei restructurări 
profunde, era încă departe de a se prezenta ca or- 
ganism modern, noile corpuri de infanterie şi cava- 
lerie, instruite după modelul consacrat de primul 
imperiu, neînlocuind pe ieniceri şi spahii. Cu toate 
acestea, trupele musulmane, animate de fanatismul 
lor religios, au rezistat în cîteva puncte strategice 
şi au păstrat anumite capete de pod la nord de 
Dunăre. 

Majoritatea teritoriului Moldovei şi Munteniei a 
intrat totuşi sub controlul forțelor ruse, cu spri- 
jinul cărora a fost restabilit pe tron, în toamna 
anului 1806, Constantin Ipsilanti. Neinţelegind 
că el nu era decit un pion pe o imensă tablă de 
şah, ambițiosul domn fanariot a continuat să 
spere că va izbuti să-şi constituie o stăpinire auto- 


20 A.D. Xenopol, Istoria românilor din Dacia Traiană, 
vol. LX, ediţia a III-a revăzută, București, f.a., p. 263—296. 

nomă între Carpaţi şi Balcani, folosind statele 
române ca baze de operaţii şi pe generalii ţarului 
ca agenţi executori ai deciziilor sale. Înainte -de 
a-şi fi revenit din euforia „restaurării“, Ipsilanti a 
fost însă depus în urma intrigilor generalului 
M.A. Miloradovici, sîrb în slujba Rusiei şi ginere 
al vistierului Constantin Filipescu. * 

Anii de după înlăturarea domnului fanariot 
nu au adus prea multe avantaje Partidei Naţio- 
nale. Ea nu a preluat conducerea afacerilor publi- 
ce, deşi unii fruntași păminteni au ajuns în pos- 
turi înalte ale administraţiei militare organizate 
de comandamentul rus. O situaţie relativ deose- 
bită a avut familia Filipescu, graţie relaţiilor 
strînse stabilite cu generalul Miloradovici. Jocul 
subtil al vistierului Filipescu a fost greu de des- 
cifrat de către contemporani, cel puţin pînă la 
descoperirea legăturilor sale secrete cu pașalele 
olomane de la Dunăre, demascate abia în 1810. 
Din documentele investigate se desprinde ideea 
că vistierul, ce uparent favoriza diplomaţia din 
St. Petersburg, rămăsese acelaşi oponent decis 
al fanarioţilor și al ocupaţiei militare. Introdus 
în cartierul lui Miloradovici, el a furnizat infor- 
maţii comandanților otomani, pornind de la ideea 
că zdrobirea rapidă şi totală a forţelor lor armate 
în Balcani ar fi produs un dezechilibru strategic 
extrem de periculos pentru principate. 

Demascarea lui Constantin Filipescu — depor- 
tat peste hotare împreună cu fiii, fiice, surori şi 
nepoți — ce încercase să promoveze o orientare 


* Constantin Filipescu era însurat cu Zoe Ghica, sora 
lui Grigore Ghica. 

proprie sub acoperirea administraţiei de război nu a 
redus cu totul la tăcere divanul muntean, care 
îndeplinea rolul unui guvern. Deși remaniat de 
generalul rus Bagration, nou comandant şef al 
armatei de la Dunăre, divanul din București a 
reclamat în cîteva rînduri, în 1810—1811, lăr- 
girea atribuţiilor sale, a protestat împotriva impu- 
nerii de către autorităţile ruse a mitropolitului grec 
Ignatie, a tratamentului aplicat unor dregători 
români neagreaţi de generalii în campanie şi de 
favoriţii lor. Manifestările din viața publică au 
îngrijorat administraţia militară care s-a văzut 
nevoită, nu o dată, să ia în consideraţie şi opiniile 
exprimate de fruntașii ţării. 

Familia Ghica s-a numărat și mai departe prin- 
tre protagoniștii acţiunii de apărare a autonomii- 
lor principatelor. Influenţa ei a fost recunoscută 
şi de generalii ruși, Bagration în special, căutînd 
să-i cîştige încrederea prin acordarea de funcţii 
de primă mărime. Lui Grigore Ghica i s-a oferit 
dregătoria de spătar, demnitar căruia îi revenea 
rezolvarea unor probleme de poliţie internă, de 
asigurare a liniștii publice, sporirea forţelor de 
ordine etc. Fratele său Constantin a făcut parte 
din comisia de anchetă a activităţii vistierului 
Filipescu, acuzat de delapidare a 4 milioane de 
lei între 1806—1810. 

Interesantă şi plină de conţinut se va dovedi 
participarea Ghiculeştilor, care se aflau în apa- 
rență în raporturi bune cu administraţia de răz- 
boi, la „complotul“ împotriva mitropolitului grec 
Ignatie în anii 1810—1811. Dintre ei s-au remar- 
cat cu acest prilej Alexandru şi Constantin Ghica, 

organizatori (alături de Mihai şi Grigore Fili- 
pescu, Ştefan şi Barbu Văcărescu) ai unei ample şi 
temerare acţiuni de protest. Demn de reţinut este 
faptul că iniţiatorii „conspirației“ se pronunțau 
pentru modernizarea instituţiei domneşti, în care 
vedeau, în spiritul reformelor europene, o forță 
menită a apăra interesele politice ale poporului. 
Interogate cu asprime de către autorităţile mili- 
tare, : persoanele participante la „complot“ nu 
şi-au dat acordul la suprimarea dreptului legitim 
al ţării de a-şi desemna singură ierarhia ecle- 
ziastică. 

Un alt drept al românilor — anume acela de 
a-şi organiza forţe armate proprii, cu aspect mo- 
dern — a fost proclamat cu insistență la București 
şi laşi. În mod practic, s-a obţinut asentimentul 
administraţiei militare de a se înfiinţa formaţiuni 
de voluntari şi panduri. Corpurile respective de 
trupă au luat parte la operaţiunile de la nord şi 
sud de Dunăre, sub comanda unor ofiţeri între- 
prinzători, ca Tudor Vladimirescu, lon Solo- 
mon, Pavel şi Dimitrie Macedonschi 21. 

Marile operaţii de război s-au redus însă sim- 
titor în prima jumătate a anului 1812. Era clar 
că luptele se apropiau de sfirşit la linia Dunării, 
beligeranţii neavînd nici interesul nici forța nece- 
sară să le prelungească vreme îndelungată. În 
continuare noi evenimente se anunțau în Europa 
de est, unde păreau să renască cu o vigoare neaș- 
teptată antagonismele franco-ruse ce vor duce la 


21 Apostol Stan, Renașterea armatei naţionale, Scrisul 
Românesc, Craiova, 1979, p. 126—145. 

declanșarea ataului armatelor lui Napoleon pe 
direcția generală Moscova în vara anului 1812. 
Pe fundalul înăspririi relaţiilor dintre Franţa 
și Rusia și ale declanșării unui nou conflict mili- 
tar în estul Europei, de care avea să depindă într-o 
măsură considerabilă structurarea de perspectivă 
a raporturilor internaționale între Baltica, patru- 
laterul Boemiei și Marea Neagră, s-a inaugurat o 
fază deosebită şi în evoluţia „problemei orien- 
tale“, implicit în tratarea temelor autonomiilor 
românești. Sub presiunea evenimentelor oficia- 
lităţile ţariste au stopat înaintarea în Balcani şi 
au consimţit să menţină integritatea Imperiului 
otoman, cel puţin pînă la noi clarificări interna- 
tionale; totodată ele au abandonat vremelnic 
proiectul de înglobare a principatelor, preferind, 
cu ocazia semnării păcii la București, să anexeze 
Rusiei, cu. sprijinul familiei fanariote Moruzi 22, 
teritoriul Moldovei dintre Prut și Nistru. | 
Comportamentul anumitor comandanţi ai țaru- 
lui Alexandru I în cursul şi în finalul războiului 
din 1806—1812 — pe care liderii Partidei Naţio- 


22 A.D. Xenopol, op. cit., p. 285; I.C. Filitii în lucrarea 
sa Râle diplomatique des phanariotes de. 1700 à 1821, 
Paris, 1901, p. 195, nota 2, făcea cunoscută următoarea 
relatare din 1827 a lui Alexandre Langeron: „Eu dețin 
explicaţia acestei enigme (pacea de la Bucureşti — n.n.) 
[...] prinții greci din Fanar emigraţi la Odesa în 1821 
mi-au făcut cunoscut că această pace a fost opera lor 
[...] ei se temeau că Napoleon şi-ar fi putut adăoga noi 
resurse (printr-o alianţă cu Imperiul otoman — n.a.) pen- 
tru distrugerea puterii noastre (a Rusiei — n.a.) [...] în 
acest caz mult prea bogatele principate ale Moldovei și 
Valahiei obiect constant al dorinţei fanarioţilor [...] ar 
fi încetat să fie administrate de familiile lor“. 

nale îl socoteau asemănător atitudinii ostile adop- 
tate de administrația rusă față de elita nobiliară 
poloneză la sfirşitul secolului al XVII-lea — şi 
protecţia acordată de diplomația din St. Peter- 
sburg fanarioţilor au lăsat amintiri nu tocmai favo- 
rabile la București și laşi. În cele două capitale 
române s-a întărit, ca efect, convingerea că există 
o solidaritate, denumită curînd naţională, mai 
importantă decit mult exagerata „unitate pan- 
ortodoxă“, „antimusulmană“. În același timp, 
circumstanţele în care s-a semnat pacea de la 
Bucureşti, rolul jucat de diplomaţii greci în ser- 
viciul Înaltei Porţi în perfectarea ei, au compro- 
mis irevocabil cercurile fanariote, care s-au demas- 
cat ca fiind neinteresate în păstrarea integrităţii 
teritoriale şi a libertăţilor Moldovei şi Munteniei, 
dispuse să jertfească orice pentru a-şi duce la înde- 
plinire planurile de înavuțire şi parvenire socială. 

Grigore Ghica, ultimii domni fanarioți şi revo- 
luția condusă de Tudor Vladimirescu. Perioada 
1812—1821 s-a caracterizat printr-o accentuare 
vizibilă a frămîntărilor social-politice, prin redi- 
mensionarea luptei pentru drepturi naţionale. Pe 
parcursul ei s-au înregistrat modificări semnifica- 
tive la nivelul configurării unor clase și categorii 
sociale, în dinamica relaţiilor dintre principalele 
forţe politice interne, în raporturile internaţio- 
nale ale principatelor. Pe primul plan s-au situat 
consolidarea curentelor antifeudal și antifanariot., 
deplasare de opinie indicată de înmulţirea cioc- 
nirilor dintre clasele şi păturile sociale productive, 
birocrația parazitară şi oligarhia agrară, dintre 
opoziţia păminteană şi domnie (instituţie ce ame- 

ninţa să intre sub controlul organizaţiei străine 
„Eteria“ *), conflictul culminind cu ridicarea în 
arme împotriva regimului existent în ianuarie 
1821. În cursul evenimentelor care au condus 
către această puternică convulsie social-politică, cu 
prilejul căreia românii au protestat şi împotriva 
repetatelor atacuri efectuate de imperiile anexio- 
niste la adresa teritoriului și a existenţei lor et- 
nice şi culturale, s-a observat o consecventă dez- 
voltare a gîndirii reformatoare autohtone, o cla- 
rificare mai pronunțată a programelor de autogu- 
vernare. Reacţionind la rindul lor împotriva „peri- 
colelor“ ce amenințau regimul fanariot, ultimii 
principi nepămînteni din Muntenia, loan Gheorghe 
Caragea (1812—1818) şi Alexandru Suţu (1818— 
1821), au depus un efort consecvent de divizare 
şi manipulare a opoziţiei, au favorizat „Eteria“ şi 
au manifestat tendinţa de a recurge tot mai des 
la asistența externă a Rusiei şi Austriei. 2% 
Grigore Ghica a adoptat în raporturile cu deți- 
nătorii puterii o atitudine din ce în ce mai inde- 
pendentă. De altfel, ansamblul comportamentului 
său politic a evoluat simţitor prin comparație cu 
trecutul. Ghica a ajuns acum la maturitate, are 
convingeri bine formate, ştie ce vrea şi își urmă- 
reşte cu perseverență obiectivele, îşi asumă ris- 


* Organizaţie secretă elenă ce preconiza izgonirea cu 
forţa a otomanilor din Europa, eliberarea Constantino- 
polului şi dobîndirea independenţei Greciei; anumiţi 
conducători eterişti sperau să refacă „Imperiul bizantin“, 
sub forma unui fel de confederaţii balcanice, puse sub 
protecţia Imperiului țarist. 

23 La Valachie, La Moldavie et l'influence politique des 
grecs du Fanal, Paris, MDCCĂ XII, p. 90—91 şi urm. 

curi majore și se implică direct în competiţia 
pentru conducerea de stat. 

Oamenii politici şi de afaceri din principate, 
consuli și demnitari străini, îi acordă, în replică, 
tot mai multă atenţie, doresc să-i cunoască punc- 
tele de vedere cele mai diferite, să-i câștige sim- 
patia; printre ei cîțiva urmăresc să-l neutrali- 
zeze, socotindu-l un pretendent periculos la tron. 
Însuşi domnul lon Gheorghe Caragea a contri- 
buit, fără voie desigur, la sporirea renumelui şi a 
prestigiului lui Grigore Ghica. Astfel, el nu a 
făcut un secret din acuzația că însemnatul său 
dregător — pe atunci logofăt al Țării de Sus — 
uneltea să-l răstoarne din scaunul princiar. În 
plus, în vara anului 1813 l-a arestat, acuzîndu-l 
că a complotat împotriva domniei în favoarea 
cumnatului său Alexandru Hangerli, stabilit la 
Constantinopol. Demn de reţinut este faptul că 
mulţi conjuraţi, inclusiv boierul conservator 
Constantin Bălăceanu, își propuneau să-l răs- 
toarne pe Caragea, considerat înfeudat țarului 
Alexandru I, şi să promoveze o „echipă guverna- 
mentală“ orientată spre Franţa, după cum ceruse 
Partida Naţională încă din anii 1800—1802. Des- 
coperiţi prin trădare, complotiştii au fost exilați; 
Hangerli însuşi a suferit aceeași pedeapsă deoa- 
rece otomanii au hotărît să se debaraseze de un 
incomod partizan al Franţei, în situaţia în care 
această putere cunoștea înfrîngeri răsunătoare pe 
cîmpurile de luptă din Germania. 


Arestarea și alte măsuri dictate de Caragea nu 
au dus decît la creșterea prestigiului lui Ghica în 
fața poporului, a fruntașilor opoziţiei pămin- 

tene. Conştient de eroarea săvirşită, Caragea a 
revenit asupra deciziei iniţiale şi l-a rechemat din 
exil în anul 1814. Concomitent, a decis să-l cîş- 
tige pe fostul său adversar prin funcţii bine plă- 
tite şi înalte onoruri, promovindu-l, ca mare vis- 
tier, între primii trei demnitari ai ţării. Din acel 
moment cariera lui Grigore Ghica a urmat o 
traiectorie ascendentă, ce a culminat în 1822 cu 
urcarea lui pe tronul Țării Românești. 


Avansurile primite de abilul diplomat care era 
loan Gheorghe Caragea nu l-au metamorfozat 
pe Grigore Ghica într-un zelos adept al domniei. 
Dimpotrivă, marele vistier nu s-a abătut de la 
conduita lui obișnuită, nu a părăsit rîndurile 
Partidei Naţionale. Elocvente sint în acest sens 
contribuţiile lui la limitarea și înlăturarea contro- 
lului fanariot asupra unor sectoare ale adminis- 
traţiei, justiţiei, învățămîntului şi culturii. Cu 
asistența lui, a altor fruntași păminteni (Grigore 
Brincoveanu, Barbu Văcărescu, Goleștii, Bălenii) 
s-au realizat: înființarea Epitropiei școlii supe- 
rioare din Craiova (1812); definitivarea unui plan 
de reorganizare a învăţămintului şi de susţinere 
financiară a sa de către mănăstiri; acordarea de 
scutiri fiscale şi de privilegii cadrelor didactice de 
la Şcoala româno-slavă de la Sf. Gheorghe (1813); 
alcătuirea noii Eforii a școlilor (1814); reorgani- 
zarea gimnaziului grec de la Măgureanu și redac- 
tarea Regulamentului pentru Şcoala universi- 
tară; înființarea de școli în Tirgovişte, Rimnicu 
Vilcea, Slatina, Cerneţi,. Focşani, Ploiești etc. În 
martie 1818 boierii pămînteni se considerau mai 
aproape ca oricind de victoria lor în vechea dis- 

pută cu adepţii fervenţi ai şcolii în limba greacă, 
Grigore Ghica, Iordache Golescu, Alexandru 
Filipescu, Constantin Bălăceanu; Dionisie Lupu, 
George Golescu preluind coordonarea întregului 
sistem de învățămînt din principat. Cu ajutorul 
celor mai învățați dintre ei, al unor oameni de 
afaceri (ca negustorul Tell), Gheorghe Lazăr, 
originar din Trânsilvania, reprezentant de seamă 
al curentului de regenerare naţională, obținea 
permisiunea de a deschide Şcoala românească de 
la Sf. Sava. În numai cîțiva ani, Școala de la 
Sf. Sava, condusă de un autentic promotor ul 
ideologiei daco-romanismului, a eliminat concu- 
renţa elenă şi a dat țării contingente de specia- 
lişti, de luptători pentru modernizare. Primii ei 
clevi nu au pregetat, de altfel, să lupte alături 
de panduri, o dată cu declanșarea revoluţiei con- 
duse de Tudor Vladimirescu, punindu-se în ser- 
viciul acţiunii armate de redeșteptare naţională 
şi socială. 

Grigore Ghica, devenit în februarie 1817 mare 
ban, a avut așadar un merit atestat documentar 
în întemeierea acestei școli 24, în eforturile depuse 
de Partida Naţională de a promova limba română, 
de a trece sub control autohton sistemul de învă- 
tămint, instrument de seamă în modelarea socie- 
tăţii. Dar Ghica s-a făcut cunoscut şi ca „ministru 
de finanţe“, post pe care l-a ocupat cu întreru- 
peri pînă în 1818. În această calitate el a reușit 
să-şi întărească poziţiile economice și a concurat 


24 Hurmuzaki, Documente (serie nouă), vol. II, Edi- 
tura Academiei Republicii Socialiste România, București, 
1967, p. 388. 


51 


la realizarea unor modificări ale așezămintelor 
fiscale ; nu se poate lăsa însă în umbră faptul că 
vistierul s-a dedat la o serie de speculaţii, parti- 
cipind alături de alţi demnitari la goana după veni- 
turi suplimentare. 

Mare posesor de pămînt, dar şi om al noului, 
interesat în. finanţe, comerţ, și industrie, Grigore 
Ghica a fost favorizat de Legiuirea lui Caragea din 
1818. El a ştiut, de altfel, să exploateze serios 
avantajul de a fi deţinut înalte demnități sub 
Caragea. În acest sens a reţinut, o dată în plus; 
din experiența dobîndită la curte ideea că men- 
ținerea la putere a unui principe român — con- 
strins să trăiască sub ameninţarea unei maziliri 
neașteptate şi a invaziilor armate periodice, în- 
conjurat de o boierime avidă de funcţii şi averi — 
rezida, în mare măsură, în forța sa financiară, 
în rezervele lichide şi de bunuri de care dispunea, 
în „arta“ de a folosi banii ca pirghie pentru păs- 
trarea domniei. Avizat asupra realităţilor de acest 
gen, Ghica s-a apropiat de „grupul de presiune“ 
al cămătarilor şi marilor arendași (Ştefan Belu, 
Filip Lenș, Sachelarie, Hagi Moscu), obţinînd 
colaborarea lor, inclusiv în competiţia pentru tron, 
şi în perioada de după 1822. Sub unghiul de vedere 
menţionat se poate considera că principele a fost 
un fel de Ludovic Filip d'Orl6ans, aproape bur- 
ghez,: iniţiat în speculaţii financiare, comerţ şi 
industrie. 

Domnia lui Caragea a prilejuit lui Grigore Ghica 
şi o altă experiență cu valoare formativă ridi- 
cată. Evoluţia diplomaţiei, dinamica schimburilor 
cu exteriorul, l-au convins pe precautul preten- 
dent la tronul Țării Românești că sistemul depen- 

denţei faţă de puterile estului și sud-estului Euro- 
pei lăsa pe monarh la discreţia consulilor marilor 
puteri, în persoanele cărora el întilnea de multe 
ori greci şi agenţi ai organizaţiilor secrete cu 
țeluri  „panbizantine“. Aceşti consuli — Pini 
(reprezentantul țarului Alexandru I) de exem- 
plu — puteau merge foarte departe în combaterea 
adversarilor unor domni din Fanar. Astfel, in 
1817 el a sprijinit pe Ioan Gheorghe Caragea în 
conflictul cu Constantin Filipescu %, intrat pe 
atunci în strinse legături cu Constantin Bălăceanu 
şi Grigore Ghica. Filipescu, care adoptase o orien- 
tare deschis antifanariotă, atrăgind atenţia demni- 
tarilor români asupra pericolului creșterii influen- 
tei și amestecului „Eteriei“ în treburile interne ale 
principatului, a fost din nou exilat. La desconspi- 
rarea „complotului“ său a contribuit și surprin- 
derea unui mesaj adresat turcilor de către opo- 
ziția munteană prin intermediul unui constanti- 
nopolitan ce-l dușmănea pe Caragea %. Iertat în 
mod formal de principe, Constantin Filipescu a 
decedat subit la București, probabil otrăvit de 
oamenii domniei %. Sfirşitul tragic al bătrinului 
vistier a reconfirmat lui Grigore Ghica necesita- 


25 N. Iorga, Istoria românilor, vol. VIII. Revoluţio- 
narii, Bucureşti, 1938, p. 234—235. 

2 Hurmuzaki, Documente (serie nouă), vol. II, p. 
388— 389. 


2 Duşmănia dintre Ioan Gheorghe Caragea și Const. 
Filipescu s-a accentuat și din cauza unor neînțelegeri 
băneşti, datînd din perioada în care cei doi făceau afaceri 
rentabile cu fondurile visteriei Munteniei (A.D. Xenopol, 
Istoria românilor din Dacia Traiană, vol. X, ediţia a 
II-a revăzută, București, f.a., p. 14). 

tea de a acționa cu desăvirşită discreţie, de a evita 
atacurile frontale, de a aştepta momentul cel mai 
indicat pentru o manevră eficientă spre a-şi des- 
chide drum către putere. În același timp i s-a 
reconfirmat faptul că înalții funcţionari ai Porții 
erau atit de venali încît oricind puteau trăda un 
pretendent la tron sau chiar un domn desemnat. 
Din această cauză Grigore Ghica, pe lingă tra- 
diționala menajare a susceptibilităţilor turceşti, 
a căutat să cîştige şi sprijinul altor forţe externe de 
anvergură, orientindu-se spre Austria, stat în 
care vedea o contrapondere serioasă față de abu- 
zurile Porții. 

O primă ocazie de a juca un rol proeminent 
într-o tentativă de preluare a conducerii supe- 
rioare de stat i s-a oferit în toamna anului 1818, 
imediat după abandonarea subită a tronului de 
către loan Gheorghe Caragea *. Acest principe a 
părăsit în taină Bucureștiul la 11/23 octombrie 
1818 şi s-a retras în Transilvania, temindu-se 
că jocul lui duplicitar, ilustrat de înclinarea către 
Rusia şi ajutorul acordat „Eteriei“, fusese desco- 
perit la Constantinopol. Caragea lăsa o amintire 
defavorabilă datorită sistemului său draconic de 
spoliere fiscală. Acest sistem şi legiuirea din 1818, 
îndreptată împotriva ţărănimii, au provocat nemul- 
țumiri profunde în masa poporului de rînd. Lor 
li s-au alăturat tulburările pandurimii, categorie 


* Împrejurările în care s-a încheiat domnia lui Caragea 
Vodă rămîn încă parţial neclare; din unele informații 
reiese amestecul consulului ţarului în pregătirea ei pentru 
a crea dificultăţi pe plan diplomatic Înaltei Porţi. 

socială privilegiată, trecută în mod abuziv în 
rindul birnicilor. 


Sesizind crearea unui moment favorabil, carac- 
terizat prin compromiterea internă şi internaţională 
a unui personaj cu greutate din elita fanariotă, 
Partida Naţională a preluat conducerea adminis- 
traţiei din București şi a intervenit pe lingă ofi- 
cialitățile din Constantinopol pentru a restabili 
domniile pămintene. Concomitent s-a convocat 
la Bucureşti, în toamna anului 1818, o adunare 
a Truntaşilor opoziţiei române ce a dezbătut un 
program relativ larg de reforme economice, admi- 
nistrative, militare etc. S-a convenit să se: des- 
fiinţeze impunerea pe „liude“; izgonească dem- 
nitarii de origine greacă; liberalizeze comerţul 
şi industria etc. Tentativa de înlăturare a regi- 
mului fanariot pe cale pașnică, prin negocieri cu 
Imperiul otoman şi Rusia, nu s-a bucurat în 
final de succes. Totuşi, îngrijorat de intensifica- 
rea opoziţiei române şi adincirea antagonismelor 
dintre eleni şi turci, sultanul, fără a abandona 
sistemul, a limităt în ianuarie 1819 la patru fami- 
li (Calimachi, Al. Suţu, M. Suţu, Moruzi) acce- 
sul fanarioţilor la tronurile Moldovii şi ării 
Româneşti.  Hotărirea  Constantinopolului era 
apreciată de Nicolae lorga ca o „singeroasă jig- 
nire adusă sentimentului românesc, atunci cînd 
se manifesta cu cea mai mare putere chiar“ %. 


Grigore Ghica a avut o reacţie contradictorie 
faţă de iniţiativele Partidei Naţionale. În prin- 
cipiu şi oficial a aderat la majoritatea revendică- 

28 N. Iorga, op. cit., p. 236. 

rilor opoziţiei pămintene. În secret însă s-a deso- 
lidarizat de anumite propuneri ce vizau îndepăr- 
tarea unor colaboratori apropiaţi ai |domnului 
fugar şi excluderea din cercul deţinătorilor pute- 
rii a fruntașilor din Muntenia, recent împămin- 
teniţi. Poziţia adoptată decurgea din teama că 
măsurile respective ar putea fi sugerate de Grigore 
Brincoveanu, redutabil rival la şefia Partidei 
Naţionale și la domnie şi că s-ar solda cu îngus- 
tarea considerabilă a bazei sale politice. Sub im- 
periul acestei stări de spirit, Ghica a refuzat să 
se solidarizeze cu Grigore Brincoveanu şi a tre- 
cut la sprijinirea, în secret, cu însemnate sume de 
bani, a candidatului Alexandru Suţu 2%. 

Relaţiile dintre aceşti doi lideri de mare supra- 
față se vor îmbunătăţi însă curind, în perioada 
imediat premergătoare declanşării revoluţiei din 
1821. Apropierea lor a favorizat acţiunile de refa- 
cere a unităţii Partidei Naţionale și de lărgire 
apreciabilă a spectrului de forţe ataşate ei — con- 
diție esenţială pentru transformarea eterogenei 
grupări într-o componentă de prim plan a revo- 
luţiei. 

La reconcilierea dintre Brincoveanu şi Ghica a 
concurat involuntar şi Alexandru Suţu, prin 
eliminarea din divan a unor aderenţi ai celor două 
facţiuni în ianuarie 1819. În ciuda remanierii 
amintite, Partida Naţională a rămas la fel de 
influentă în sfatul ţării. Sub îndrumarea dregă- 
torilor Creţulescu şi Văcărescu ea a cerut reducerea 
masei de scutelnici și de sudiţi, a veniturilor anu- 


2 Hurmuzaki, Documente (serie nouă), vol. II, p. 499. 

mitor categorii de dregători subalterni şi înfiin- 
tarea unui corp de oaste din panduri. Principele 
a sfirşit prin a primi unele dintre propuneri şi a 
avansat o formulă de compromis politic în care 
liderii naţionali împărțeau influenţa cu fanarioţii. 
O altă victorie de seamă a pămintenilor a constat 
în alegerea lui Dionisie Lupu ca mitropolit la 
1/13 'mai 1819. Cu acel prilej Gheorghe Lazăr a 
rostit un discurs provocator la adresa adminis- 
traţiei: „Ajungă lacrimile Patriei, ajungă jugul 
robiei, vreme este de cînd cu oftare aşteaptă căzuta 
semeţie cuviincioasa izbăvire ; țărina strămoşească 
cu cuvint pretenderiseşte acum mîntuire“. 
Analizind raporturile de forță din ţară și din 
Europa de sud-est, cei mai întreprinzători mem- 
bri ai opoziţiei pămîntene — unificată sub o nouă 
direcțiune colegială formată din Grigore Brin- 
coveanu, Grigore Ghica şi Barbu Văcărescu —, au 
ajuns la constatarea că realităţile vremii le im- 
puneau revizuirea parțială a strategiei adoptate 
în acţiunile antifanariote. În prima urgenţă tre- 
buia identificată o linie politică mai energică şi 
se cereau valorificate avantajele momentului isto- 
ric. În consecință conducătorii Partidei Naţio- 
nale au hotărit organizarea unei revolte armate 
împotriva regimului fanariot așa, după cum este 
cunoscut, preconiza şi cerea de mai mulţi ani Tudor 
Vladimirescu. Ridicarea armată trebuia -să se 
desfășoare cu aceeași. vigoare, la nord şi la sud de 
Milcov, opoziţia din ambele principate întărin- 
du-şi cooperarea şi pregătind, ca şi în 1802, un 
plan comun de acţiune. Preparativele de luptă au 
fost deosebit de dificile, ştiindu-se. că domnii 

fanarioți beneficiau şi de susținerea Rusiei şi că 
ei administrau Moldova şi Muntenia în conformi- 
tate cu tratatele în vigoare. Aşa se face că frun- 
taşii români, conștienți de ponderea internaţio- 
nală a influentului vecin din nord şi est, au încer- 
cat să-i cîştige ajutorul în schimbul aderării la 
proiectul unei mari revolte „creştine“ în Balcani. 
În direcţia din urmă Partida Naţională a opta! 
pentru stabilirea de contacte şi cu luptători sirbi 
și bulgari, pentru o apropiere precaută de „Ete- 
rie“, cu intenţia de a izola pe fanarioți de cercu- 
rile liberale ale emigrației greceşti. „Brincoveanu 
— sublinia ofițerul rus Liprandi, șeful unui ser- 
viciu divizionar de informaţii — ştia despre pla- 
nul răscoalei grecilor încă din anul 1820, din luna 
mai; [...] Brîncoveanu, cu mintea lui chibzuită 
şi tovarășii săi de idei, care știau despre aceasta, 
pe de o parte lingușeau pe eteriști și îi asigurau 
că le vor da ajutor în caz de va fi nevoie, iar pe de 
altă parte voiau să profite [...]. Ei credeau că 
turcii, reprimînd răscoala grecilor, vor pierde cu 
totul încrederea în ei [...]“ 3. 


În realitate, Brîncoveanu şi Ghica cunoşteau 
anumite planuri de dezlănțuire a unei vaste 
mişcări antiotomane în Balcani încă din 1819. 
În acel an ei au avut cel puţin o întilnire comună 
cu consulul Pini, cu prilejul căreia au discutat 
detalii asupra aportului Munteniei în perspectiva 


30 Documente privind istoria României. Răscoala din 
1821, vol. V, Editura Academiei Republicii Populare 
Române, București, 1963, p. 266—267 (în continuare se 
va cila DIRR, 1821). 


98 


unei modificări prin forță a echilibrului politic 
din Europa de sud-est. La consfătuirea secretă 
amintită, desfăşurată la Colentina 31, delegaţia 
română a subliniat pină unde ar putea merge 
angajamentul ei faţă de „Eterie“, cerind totodată 
consulului Pini şi lui Alexandru Suţu ca Par- 
tida Naţională să-și subordoneze forțele mili- 
tare interne şi să se desființeze corpul mercena- 
rilor străini al arnăuţilor. Concomitent s-au depus 
eforturi în vederea creării unor forțe armate pro- 
prii, prin apelul în special la panduri. Contacte 
au lost stabilite deci cu comandanții acestora, 
în primul rind cu Tudor Vladimirescu, aflat în 
raporturi bune cu Grigore Brincoveanu. 

După incheierea înţelegerii de la Colentina, 
de la mijlocul anului 1819, Brincoveanu şi Ghica 
au fost promovați „volens-nolens“ de domnie în 
posturi insemnate în aparatul administrativ. Cei 
doi preconizau să înlrebuinţeze prerogativele lor 
dregătorești spre a-şi duce la îndeplinire planul 
de acţiune. Grigore Brincoveanu a făcut parte, 
astfel, din cel de al doilea stat al lui Suţu şi — 
alături de Grigore Ghica, Grigore Băleanu, Gri- 
gore Filipescu şi Barbu Văcărescu — din Comi- 
sia de revizuire a sistemului de impozite. În preaj- 
ma revoluţiei din 1821 el îndeplinea funcţia de 
răspundere de mare spătar, avînd practic comanda 
asupra tuturor corpurilor militare ale Ţării 
Româneşti. 

Grigore Ghica, la rindul său, a devenit atit 
membru al Eforiei care a examinat revizuirea 
impozitelor în 1819—1820, cit şi al Eforiei şco- 


51 Hurmuzaki, Documente (serie nouă), vol. II, p. 541. 

lilor, calitate în care a subscris la trimiterea celor 
dintii bursieri de stat spre a se pregăti în străină- 
tate ca profesori. Totodată, el a îndrumat (1818— 
1819) „Casa privegherei“, lăsînd la încetarea aces- 
tei responsabilităţi un excedent de 15000 de 
taleri. În acord cu ceilalți membri ai sfatului, 
Ghica s-a preocupat şi de problema îmbunătă- 
ţirii situaţiei oștirii și a propus în iunie 1819 
mărirea lefilor pandurilor. 

Preparativele secrete ale Partidei Naţionale au 
avut loc pe fundalul multiplicării antagonismelor 
interne în principate. Ciocnirii dintre dregătorii 
păminteni şi fanarioți i se suprapuneau alte con- 
flicte de amploare; în special lumea satelor era 
în „fierbere“, existind aici. o situaţie revoluţio- 
nară 2. Între manifestările de nemulţumire con- 
semnate în 1819—1820 se pot cita: intensificarea 
fenomenelor de răzvrătire în satele din județul 
Romanați, ridicate împotriva „trustului“ arendă- 
şesc al familiei Hagi lanuș din Craiova; apelurile 
de ajutor adresate de boierii mici şi mijlocii din 
Oltenia către Grigore Brincoveanu în care cău- 
tau — ca şi sătenii din împrejurimile Islazului — 
un protector influent; extinderea fenomenului 
„băjenirii“ ; frămîntările din Tîrgovişte provocate 
de manevrele domniei de răpire a pămînturilor 
obștei locale etc. 

În atmosfera explozivă din toamna anului 
1820 s-au urgentat ultimele pregătiri revoluţio- 
nare. Ele au fost dedicate definitivării progra- 


32 G.D. Iscru, Introducere în studiul istoriei moderne a 
României, Editura Ştiinţifică și Enciclopedică, Bucureşti, 
1983, p. 166—178. 

mului mișcării şi închegării structurilor organiza- 
torice. În primul rind s-au pus la punct manifes- 
tele programatice, textul lor reflectind înțelege- 
rile.convenite între aripa conservatoare a Partidei 
Naţionale (înalții dregători), Tudor Vladimirescu 
susținut : de. boierimea de. pe treptele inferi- 
oare, panduri, țărănime, :burghezia în formare 
şi intelectualitate. Ca revendicări esenţiale. se pot 
enumera: restabilirea domniilor pămîntene; con- 
fiscarea averilor rău agonisite; intronarea liber- 
tăţii și dreptăţii; izgonirea unor arendaşi străini; 
reorganizarea oastei. 


Din punct de:vedere orgânizattie s-a “creat, în 
preajma decâtului lui Alexandru Suţu — surve- 
niť fn a doua jumătate a lunii ianuarie a anului 
1821'— un Comitet Provizoriu de Ocîrmuire, alcă- 
tuit din mitropolitul Dionisie Lupu, Grigore. Brin- 
coveanu, Constantin Crețulescu; Grigore Ghicä; 
Barbu Văcărescu și partizanii „kteriei“ şi ai 
consulului: Pini; lacovache: Rizu şi Grigore Fili- 
pesou. Totodată, Grigore Brincoveanu, Grigore 
Ghica şi Barbu Văcărescu au pus la dispoziția lui 
Tudor:Vladimirescu:o formațiune militară pentru 
a se deplasa în Oltenia şi i-au acordat o „scrisoare 
de garanţie“. i 

“În liniile sale esenţiale, scenariul închipuit de 
liderii: aristocrați ai Partidei Naţioriale — râarii 
bani! Brincoveaniu, Ghica, Văcărescii — pare a fi 
fost următorul: organizarea unei acţiuni de pre- 
luare integrală a' deciziei din mîinile fanarioților 
prin ridicarea unei puteri militare proprii şi coo- 
perarea cu alte forțe (ale Rusiei și „Eteriei“) ; ; 


corelată planului respectiv, menţinerea contac- 

telor cu otomanii și cu Habsburgii avea rolul de 
a asigura elemente de contrapondere la instaura- 
rea unei influențe externe copleșitoare asupra 
ţării şi de a facilita, prin tratative, atingerea obiec- 
tivului prioritar — izgonirea fanarioţilor şi reve- 
nirea la regimul domniilor pămintene. În momen- 
tul în care va reieşi cu claritate că puterile „creș- 
tine“ nu se vor amesteca deschis în frămintările 
de la Dunăre, că nu va izbucni imediat un răz- 
boi de împărţire a „moştenirii“ otomane, grupul 
marilor boieri, supraestimînd disproporţia mili- 
tară dintre Imperiul otoman şi principate, a aban- 
donat lupta armată și a optat pentru acţiunea 
diplomatică. Calculul său era simplu şi se centra 
pe supoziţia că Înalta Poartă, incapabilă să trans- 
forme ţara în paşalic, va fi obligată să încredin- 
teze administraţia singurei forțe locale „necom- 
promise“, deci fruntașilor marii boierimi pămîn- 
tene. 

Evenimentele militar-politice din iarna şi pri- 
măvara anului 1821 au pus în lumină cu preg- 
nanță rolul în vertiginoasă creștere jucat de Tudor 
Vladimirescu în pregătirea şi conducerea directă 
a revoluţiei. Comandantul şef al pandurilor, 
Tudor Vladimirescu, avea un trecut impresio- 
nant. Aflat la conducerea unui corp românesc de 
oaste, el luptase cu iscusință şi bravură în răz- 
boiul din 1806—1812. Ținind cont de faptele de 
arme săvirşite, curtea din St. Petersburg i-a acor- 
dat gradul de locotenent în trupele regulate, pres- 
tigiosul ordin „Sfintul Vladimir“ şi calitatea. de 
sudit rus. În anii dinaintea revoluţiei, Tudor Vla- 


dimirescu s-a alirmat ca purtător de cuvint al 

țăranilor liberi de la vest de Olt, al boierimii 
mici şi mijlocii şi al burgheziei în formare; influ- 
enţa lui era recunoscută atît de către domnie, cît 
şi de către protipendada păminteană şi de diplo- 
mații străini. Patriot sincer, adversar al fanario- 
ţilor şi „ciocoimii“, Tudor Vladimirescu avea capa- 
citatea de a comanda trupele revoluționare, ener- 
gia și voința de a duce lupta pînă la obţinerea 
victoriei şi o înaltă înţelegere a noţiunilor de ţară 
şi popor. Examinarea documentelor de epocă, 
pătrunderea personalității și a mobilurilor ce-l 
animau pe Tudor exclud orice posibilitate de apre- 
ciere a sa ca un simplu executant al planurilor 
marii boierimi sau ale eteriștilor. Dimpotrivă, se 
distinge perfect că „slugerul din Vladimiri“, par- 
tener-concurent al fruntașilor aristocrați ai Par- 
tidei Naţionale, şi-a trasat un drum propriu ce 
trebuia să-l ducă către puterea supremă. 

Scena pe care Tudor Vladimirescu își va vedea 
progresiv statura mărită — în timp ce siluetele 
banilor Brincoveanu, Ghica și Văcărescu se vor 
subția pînă la dispariție — a constituit-o revolu- 
ţia din 1821.% Ridicare amplă împotriva exploa- 
tării naţionale şi sociale, revoluţia a deschis, așa 
cum se apreciază în Programul Partidului, epoca 
modernă în istoria poporului român. Prin conți- 
nut și. implicaţii ea s-a detașat. ca un eveniment 
memorabil în luptele românilor pentru libertate, 
unitate şi independenţă, în dinamica bătăliilor 
revoluționare est şi sud-est europene. 

3 General-maior dr. Ilie Ceauşescu, Războiul întregu- 
lui popor pentru apărarea patriei la români. Din cele mai 
pechi timpuri pînă în zilele noastre, Editura Militară, 
București, 1980, p. 108, 112—113. 

Într-o primă etapă (ianuarie-martie 1821), revo- 
luţia şi-a conturat obiectivele, conducerea și:for- 
tele armate. În cursul ei, Tudor. Vladimirescu a 
lansat celebra proclamaţie din 23 ianuarie/4 fe- 
bruarie împotriva fanarioţilor: şi a boierilor cu 
averi „rău agonisite“. În mod oficial, Comitetul 
de Ociîrmuire, din care făcea parte şi Grigore 
Ghica, aflat în exerciţiul funcţiunii pînă la 24 
februarie/8 martie, a adoptat măsuri formale de 
contracarare a revoluţiei, a întărit fără. eficiență 
trupele din estul Olteniei și a somat pe „rebeli“ 
să depună armele. Comitetul a exclus pe faţă orice 
posibilitate de înţelegere, dovedindu-se înclinat 
să recurgă la ajutorul forţelor otomane de repre- 
siune. Coeziunea sa nu a întirziat să se diminueze, 
o serie de boieri de rang foarte înalt părăsind tem- 
porar scena politică în prima jumătate a lunii mar- 
tie 1821, pentru a se exila voluntar 'în Transil- 
vania. Între ei se găseau Grigore Brincoveanu, 
Grigore Ghica, Barbu Văcărescu, Ștefan Belu, 
loan Manu, Grigore şi Iordache Filipescu, Con- 
stantin Samurcaş, Alecu Ghica, Nicolae Mavru, 
ultimii însoţiţi de inspiratorul lor, Alexandru Pini. 
Plecarea viriurilor marii boierimi venea la scurt 
timp după pătrunderea trupelor eteriștilor în 
țară sub comanda lui Alexandru Ipsilanti şi cu 
citeva zile înainte de răspîndirea știrii că împăratul 
Alexandru I a dezavuat pe Tudor, sub: presiunea 
„Sfintei Alianțe“ — cartel conservator de admi- 
nistrare a Europei instaurat după anul 1815. 


Din martie 1821 s-a inaugurat o nouă etapă a 
revoluţiei. Tudor Vladimirescu a rămas pe cîmpul 


de confruntare şi, cu asistența unor grupări ale 

boierimii mijlocii şi mici — dar şi. al. facțiunii 
aristocratice conduse de Filipescu- Vulpe —, cu 
sprijinul intelectualităţii şi al burgheziei în for- 
mare, a realizat în bună măsură cea dintii guver- 
nare pămînteană cu conţinut revoluţionar din 
trecutul românilor. 

Doar intervenţia din exterior, exprimată prin 
complotul eterist din luna mai 1821 contra lui 
Tudor, apreciat de D. Ralet „victimă a credinţei 
către tară“ 34 şi invazia otomană au pus capăt 
cu brutalitate revoluției române. Forțele padişa- 
hului (47 000 de oameni), conduse de comandanți 
de la hotarele danubiene ale împărăției, au pătruns 
în Muntenia la începutul lunii mai şi au înaintat 
direct asupra celui mai important centru politico- 
administrativ local, fără a întimpina o rezistență 
serioasă. Muntenia şi Moldova au devenit prin 
silnicie — în ciuda ordinelor ce interziceau şi 
pedepseau excesele — scena jafului dezlănţuit de 
otomani, prestațiile în bani, produse și muncă, 
abuzurile, furturile şi asasinatele atingind pro- 
porții impresionante. Ocupaţia a costat pînă în 
toamna anului 1821 cîteva milioane de piaştri. 
Oficial ea a încetat o dată cu reinstalarea pri- 
milor domni păminteni, Grigore Ghica al IV-lea 
şi Ioniță Sandu Sturdza. 


EX 


Desemnarea ca domni a acestor personalităţi 
s-a datorat interacțiunii mai multor factori: pro- 
testul general al românilor împotriva vechiului 


34 Dimitrie Ralet, Suvenire și impresii de călătorie, 
Editura Minerva, București, 1979, p. 24. 

regim; compromiterea fanarioţilor atit în țară, 
cît şi în exterior; presiunea exercitată de binomul 
de puteri Austria-Marea Britanie asupra Înaltei 
Porţi în direcţia revenirii rapide la o situaţie nor- 
mală în Moldova şi Țara Românească şi a evi- 
tării ciocnirii armate ruso-otomane. Este de pre- 
supus că oficialităţile de la Viena au jucat un rol 
însemnat în alegerea domnilor, ştiindu-se că Gri- 
gore Ghica, cel puţin, întreținuse întotdeauna rela- 
ţii strînse cu Habsburgii, că apelase la ajutorul 
lor în timpul revoluţiei şi ulterior, pe durata ocu- 
paţiei otomane. 

Înainte de alegerea noilor domni marele vizir 
a cerut din partea învățatului boier Nicolae Golescu 
un raport amănunțit asupra situaţiei din princi- 
pate. Apoi, în primăvara anului 1822, două dele- 
gaţii alcătuite din reprezentanţi ai Partidei Naţio- 
nale din Moldova şi Muntenia s-au deplasat la 
Constantinopol pentru a purta tratative cu ofi- 
cialităţile otomane. Cu acest prilej s-a dezbătut 
statutul viitor al principatelor, sultanul acceptind 
punctul de vedere apărat de români cu privire la 
dreptul ţării de a-şi desemna singură conducerea 
superioară. De asemenea, s-a dat satisfacție unor 
cereri referitoare la excluderea fanarioţilor din 
toate funcţiile administrative, la limitarea pri- 
vilegiilor sudiţilor şi accesul negustorilor musul- 
mani pe teritoriul nord-dunărean, interzicerea per- 
ceperii de prestații samavolnice de către coman- 
danţii turci. „Prin energia, dirzenia şi simţul poli- 
tic cu care a reacţionat împotriva unor condiţii 
aproape desperate — evidenția Andrei Oțetea — 


poporul român din ambele principate a dobindit 

recunoașterea vechilor sale privilegii, în primul 
rind a dreptului de a fi guvernat prin oamenii săi. 
El inaugura în acelaşi timp era reformelor care 
treptat-treptat aveau să ducă la crearea statului 
român modern“ 35. 

Meritul de a da un curs nou afirmării tendinţelor 
de modernizare, de progres — manifestate în seco- 
lul al XVIII-lea, inclusiv chiar şi sub o serie de 
domni fanarioți, precum şi în anul revoluţionar 
1821 —, a revenit celor dintii principi păminteni 
ai Munteniei şi Moldovei, Grigore al IV-lea Ghica 
şi Ioniță Sandu Sturdza. 


35 Andrei Oțetea, Tudor Vladimirescu și mișcarea ete- 
ristă în ţările române. 1821—1822, București, 1945, 
p. 357. 


Capitolul II 


POLITICA DE ÎNTĂRIRE NAȚIONALĂ 
PROMOVATĂ DE GRIGORE AL IV-LEA 
GHICA ÎN ANII 1822—1828 


Perioada cuprinsă între sfirsitul revoluţiei con- 
duse de Tudor Vladimirescu și evenimentele ce au 
prefaţat instaurarea „regimului regulamentar“ în 
Muntenia și Moldova este acoperită în mare măsură 
de domniile principilor Grigore al IV-lea Ghica şi, 
respectiv, Ioniță Sandu Sturdza. Acest interval 
istoric se constituie într-o etapă distinctă a luptei 
românilor pentru deplină afirmare, pentru pre- 
faceri importante în economie, consolidarea auto- 
nomiilor politice, ridicarea nivelului de cultură; 
specificitatea sa rezidă în continuarea operei de 
renaștere naţională — intensificată în secolul al 
XVIII-lea —, într-un cadru intern și extern sen- 
sibil modificat față de trecut *, puternic marcat de 
înlăturarea elementului alogen de tip fanariot de 
pe poziţiile conducătoare în stat. 

Tendinţa comună de modernizare domină viața 
tuturor provinciilor românești. În întreaga vatră 


* Diferenţa faţă de perioada 1812—1821 provine din 
faptul că Imperiul otoman își recapătă, vremelnic, cu spri- 
jinul Austriei, proeminenţa la Dunărea de Jos, permiţin- 
du-şi să încalce prevederile păcii de la Bucureşti şi să con- 
firme domni în Moldova şi Muntenia fără asentimentul 
Imperiului țarist. 

istorică a poporului nostru se observă o încordare 
tot mai energică a forțelor naționale, angajarea 
lor din ce în ce mai conștientă şi mai serioasă în 
direcţia realizării de progrese reale, a reducerii 
decalajelor faţă de regiunile mai dezvoltate ale 
Europei. În Moldova, de exemplu, iese în relief 
încercarea de modernizare instituţională prin pre- 
luarea pîrghiilor puterii de către boierimea mică 
şi mijlocie. Domnul din lași, Ioniţă Sandu Sturdza, 
a încurajat izolarea marii boierimi, a patronat 
redactarea unui proiect de „constituţie“ şi a sus- 
ţinut activităţile productive, restrîngînd dreptu- 
rile și privilegiile sudiţilor și stimulînd ridicarea 
burgheziei. În Transilvania, pe de altă parte, 
românii şi-au întărit poziţiile în economie, învă- 
ţămint, presă, adincindu-se colaborarea dintre 
elita intelectuală şi masele rurale. În Muntenia, 
principatul cel mai afectat de confruntările mili- 
tare din 1821—1822, de ciocnirile cu conţinut 
social, situaţia a evoluat într-un mod relativ dife- 
rit. Țara cunoscuse ocupațiile eteristă și otomană, 
însemnate sectoare ale elitei conducătoare, cate- 
goriilor mijlocii, țărănimii, se refugiaseră dincolo 
de Carpaţi, administraţia fusese în multe zone 
dezorganizată. Împrejurările concret-istorice im- 
puneau cu stringenţă grabnica revenire la normal, 
relansarea economiei, restabilirea instituţiilor de 
stat în drepturile lor. Acestea erau priorităţile cu 
care pornea la drum Grigore Ghica, om politic 
conştient de responsabilităţile copleşitoare pe care 


şi le asuma. „Poziţia unui domn al Valahiei — avea 
să sublinieze el într-o scrisoare adresată cavaleru- 
lui von Gentz —, dificilă în orice altă vreme, 


69 


[.. . Jeste înspăimîntătoare în circumstanţele actua- 
le, mai ales pentru un om care din mijlocul unei 
vieți liniştite şi mărginite se află deodată aruncat 
în centrul evenimentelor celor mai extraordinare“. 

Consolidarea şi stabilizarea internă a regimului 
pămintean. Începuturile domniei lui Grigore Ghica 
au stat aşadar sub semnul incertitudinii. Desem- 
narea lui nu întrunea sufragiul întregii clase poli- 
tice şi nici nu se bucura de asentimentul St. 
Petersburgului. Exilaţii din împejurimile Bra- 
şovului şi Sibiului îl boicotau și răspîndeau în popor 
zvonul unei iminente ocupaţii ţariste. Ei se lega- 
seră prin jurămint în toamna anului 1822 să-l 
răstoarne pe domn şi să-l înscăuneze pe Grigore 
Brincoveanu. Acţiunile lor erau încurajate de mis- 
terul ce stăruia în jurul atitudinii pe care o vor 
adopta marile puteri europene, întrunite în Con- 
gresul Sfintei Alianțe de la Verona, față de actul 
unilateral de confirmare în domnie săvirşit de 
Înalta Poartă; în plus, administraţia centrală 
avea de înfruntat adversitatea pandurimii, a unor 
largi contingente ţărăneşti ce aderaseră la ideile 
revoluţionare promovate de Tudor Vladimirescu. 


Avizat asupra realităților din ţară, asupra com- 
plicaţiilor de dincolo de hotare, Grigore Ghica a 
acţionat, cu tact şi metodă, dediciîndu-se cu con- 
secvență consolidării societăţii. Se ştie astăzi că 
el a plasat în permanenţă în centrul preocupărilor 
restaurarea unei instituţii princiare puternice, că 
a vizat deopotrivă refacerea aparatului adminis- 
trativ, arbitrarea conflictelor de clasă şi evitarea 
prăbuşirii finanţelor sub povara datoriei publice 
acumulate în anii 1821— 1822. O înţelegere corectă 

a actelor sale de guvernămint necesită totuși 
cîteva precizări în legătură cu prerogativele de 
putere ce-i fuseseră recunoscute în 1822, cu modul 
în care concepea Ghica domnia şi raporturile aces- 
teia cu ansamblul organismului social. 


Tratativele româno-otomane de la Constanti- 
nopol, desfăşurate înainte de inaugurarea regi- 
murilor pămîntene, se soldaseră cu compromisuri 
în toate direcţiile; în primul rînd între curtea 
suzerană şi delegaţiile munteană şi moldoveană, 
în al doilea rînd între adepţii monarhiei autoritare 
şi cei ai „republicii aristocratice“. Ca efect, noile 
reglementări instituţionale recunoșteau o domnie 
autohtonă limitată în exerciţiul firesc de mai multe 
servituţi: dreptul otomanilor de a desemna pe 
principe; durata mandatului princiar ; confirmarea 
posibilităţii supușilor de a înainta petiţii către 
sultan; amestecul otomanilor în fixarea impozi- 
telor, modificarea așezămintelor interne, organi- 
zarea puterii armate, stabilirea de relaţii diplo- 
matice cu alte ţări etc. Prevederile reglemen- 
tărilor din 1822, în fapt un dictat al Înaltei Porţi, 
încorsetau drastic pe înlocuitorii fanarioților. Nu 
este mai puţin adevărat că se împiedica aproape 
orice altă intervenţie externă neotomană în afa- 
cerile Moldovei şi Munteniei. 


Grigore Ghica a trebuit să primească domnia în 
asemenea condiţii precare. Acceptarea sa de prin- 
cipiu nu echivala totuşi cu respectarea exactă a 
normelor impuse de către turci. Educaţia primită 
în tinereţe, experienţa acumulată în aproape 4 
decenii de viaţă publică îl făceau să aspire la o 


monarhie autoritară, prevăzută cu cît mai multe 

prerogative, capabilă să ajungă un centru de ra- 
liere naţională şi să procedeze la reînnoiri prin 
reforme. Spre deosebire de Ioniță Sandu Sturdza, 
care era un homo novus, Grigore Ghica se consi- 
dera moştenitor la tron „legitim“ şi „autentic“, 
neacceptind să împartă conducerea nici cu marea 
boierime, nici cu „liberalii“. Astfel, el obișnuia să 
afirme că nu concepe să devină „simulacrul unui 
prinţ, fie chiar şi pe primultronal Europei“. În 
consecinţă, guvernarea sa va fi marcată de neîn- 
crederea în protipendadă şi de adversitatea față de 
adepţii instaurării unui regim oligarhic, în care 
vedea un pas decisiv pe linia slăbirii instituţiilor 
de stat și a anexării principatelor române de către 
puterile vecine (precedentul polonez, în care fără- 
mițarea de tip feudal încurajase cercurile anexio- 
niste externe era încă foarte viu în conștiința 
epocii). 

Şeful statului, ce se voia situat deasupra claselor 
şi categoriilor sociale „prin graţia Domnului“, nu 
ignora, aşa cum s-ar desprinde la prima impresie, 
influența boierimii. Legat prin mii de fire de 
această clasă, stăpină a majorităţii pămînturilor, 
Ghica îi rezerva dregătoriile și un rol de frunte în 
ridicarea economică a țării şi în ameliorarea stării 
poporului. Boierimea trebuia, în schimb, în 
viziunea lui, să abandoneze orice veleităţi de auto- 
nomie politică, să se concentreze asupra exploa- 
tării moderne şi rentabile a posesiunilor agricole 
şi să facă anumite concesii ţărănimii spre a se 
evita un cataclism social. În privinţa populaţiei 
rurale, copleșitoare prin număr, principele „arbi- 
tru“ al naţiunii şi „părinte“ al poporului avea opi- 

nii stimulative. Țăranii urmau să rămînă pe mai 
departe forța esenţială în asigurarea prosperității 
generale, suportînd povara impozitelor directe și 
indirecte. Soarta lor se cuvenea totuşi să fie uşu- 
rată, pentru început prin restringerea abuzului 
aperilului funcţionăresc, ulterior prin desfiin- 
tarea clăcii. Măsura din urmă era menită să liniș- 
tească spiritele mulțimii — tratată cu duritate de 
otomani după înfringerea revoluţiei din 1821 —, 
să împiedice „spargerea satelor“ şi să permită 
rapida refacere a finanțelor publice. 

Orientările lui Grigore Ghica de nuanţă refor- 
matoare şi mai ales măsurile ce au decurs din tra- 
ducerea lor în practică, au trezit reacţii contradic- 
torii în societate. Foarte vie s-a manifestat, pe 
întreaga durată a celei dintii guvernări pămiîn- 
tene, opoziţia protipendadei, dar nu au lipsit nici 
aprobările sau protestele populare. În raport cu 
puterea centrală, cu actele ei esenţiale, cu opțiu- 
nile de politică internă și externă, s-au format mai 
multe curente de opinie și alianţe politice; drept 
rezultat s-a ajuns la o nouă și prelungită divizare 
a Partidei Naţionale de expresie aristocratică, ceea 
ce, trebuie să notăm, a reprezentat un impediment 
serios în acţiunile de modernizare. 

Majoritatea sprijinitorilor administraţiei pro- 
venea din casa Ghica (fraţii principelui: Mihail 
Ghica, postelnic, mare. spătar şi mare vistier; 
Alexandru Ghica, mare cămăraş, mare caimacam 
la Craiova, mare spătar; lancu Ghica,mare postel- 
nic, vornic al poliției; fiii: Constantin, ban de 
Craiova; Grigore, favoritul, mare cămăraş, mare 
postelnic; verii: Alecu Ghica, mare logofăt; 

Nicolae Ghica, mare cămăraş; nepoţii: Mihai Cor- 
nescu, agă şi logofăt al treburilor externe; Tache 
Ralet, caimacam la Craiova, spătar și agă ; Mihăiţă 
Filipescu, mare cămăraș, hatman al divanului 
etc.). Între consilierii domnești pot fi reţinuţi: 
liberalul Câmpineanu (înrudit cu familiile Cante- 
mireştilor, Văcăreștilor, Cantacuzinilor), doctorul 
Apostol Asachi, licenţiat al unei universităţi ger- 
mane, juristul Ştefan Nestor — unul dintre autorii 
Codului Caragea —, „bancherii“ Ştefan Belu, 
Filip Lenş şi clientela lor obişnuită. Influenţa lui 
Lenș, cel care susţinea cu bani pe Ghica în disputa 
pentru tron cu Barbu Văcărescu și în cîștigarea 
demnitarilor din Constantinopol, va crește con- 
tinuu pînă în 1824. 

Pe o poziţie aproape inflexibilă s-au situat 
Grigore Brincoveanu și Alexandru Filipescu- 
Vulpe, conducătorii exilaţilor din Transilvania 1. 
Atitudinea lor se explică prin refuzul de a accepta 
candidatura lui Ghica la tron și de a subscrie la 
o iniţiativă a Înaltei Porţi nesancţionată de curtea 
din St. Petersburg. În subsidiar cei doi foști dre- 
gători se pronunțau pentru diminuarea serioasă a 
prerogativelor domniei şi în favoarea asocierii 
marii boierimi la exercitarea puterii. Gruparea din 
exil, susţinută cu fonduri de diplomaţii ţarului și 
chiar de funcţionarii habsburgici, va încerca în mai 
multe situaţii să răstoarne pe principe şi va între- 
ţine în străinătate o propagandă defavorabilă lui. 


1 Între Grigore Ghica și Alexandru Filipescu — Vulpe 
existau relaţii foarte proaste datorită rolului jucat de ulti- 
mul în hotărîrea soţiei principelui, Maria Hangerli, de 
a-și părăsi soţul (pentru detalii vezi Hurmuzaki, Docu- 
mente, vol. X, Bucureşti, 1897, p. 215). 


74 


Participarea la conducere stătea şi în atenţia 
așa-numitei opoziții interne, animată de citeva 
grupări (Bălăceanu, Văcărescu) şi alcătuită din 
mai multe pături ale boierimii mijlocii şi înalte. 
Adeseori această „opoziţie controlată şi inter- 
mitentă“, adeptă a unui sistem oligarhic, a unei 
„republici nobiliare“, beneficia de suportul de masă 
al claselor şi categoriilor productive, de la pandu- 
rime la burghezia în formare. 


În contracararea adversarilor săi, Grigore Ghica 
a recurs la o gamă impresionantă de mijloace. 
Pentru început a luptat spre a cîştiga o influenţă 
covirşitoare în sfat și asupra mitropoliei. De aceea 
a numit în demnități oameni de încredere și a 
impus ca șef. al bisericii muntene un fidel sfătuitor 
al său (Grigore al IV-lea). Alegerea propriu-zisă a 
avut loc la 22 ianuarie/3 februarie 1823, domnul 
exercitindu-şi drepturile de şei al statului înves- 
tindu-l singur pe mitropolit. Prin această iniția- 
tivă el urmărea să-și afirme autoritatea pe plan 
intern şi în raporturile cu patriarhia constantino- 
politană şi să sublinieze autonomiile principatului 
în relaţiile internaţionale ale epocii. 

Pe un alt plan, Grigore Ghica a decis să-și con- 
solideze și lărgească propria bază socială, schiţind 
o serie de măsuri îndreptate cu precădere împotriva 
elementelor alogene ce beneficiaseră, anterior, 
de avantaje substanţiale. Astfel, în februarie 1823 
a fost examinat statutul dregătorilor neîmpămîn- 
teniţi, în conformitate cu firmanul sultanului de 
înlăturare a fanarioţilor din funcţii. Unii membri ai 
sfatului au cerut excluderea tuturor grecilor cu 


avere de la exercitarea drepturilor politice. Dom- 

nul, sprijinit de cei mai mulţi demnitari, a adop- 
tat totuși o atitudine moderată. În cele din urmă, 
au rămas în ierarhie toţi cei care erau pe cale de 
a se împămiînteni sau cei ce se distingeau prin 
merite personale şi acceptau să se supună fără 
rezerve legilor româneşti. În realitate însă, foştii 
fanarioți şi acoliții lor fuseseră lipsiţi de putere în 
mod oficial, pierzîndu-şi deci calitatea de pătură 
suprapusă, de grup privilegiat distinct. Decizia a 
fost primită cu entuziasm de ţară, în numeroase 
locuri sătenii intrînd spontan pe moşiile „grecilor“ 
pentru a le prelua. 


Mai mult, beneficiind de un favorabil curent de 
opinie, observat cu prioritate la ţărani, meşte- 
şugari, negustori, Grigore Ghica a lovit în privi- 
legiile supușilor străini — sudiţi sau nu — care 
agonisiseră averi însemnate prin avantaje unila- 
terale, blocînd, totodată, accesul românilor la capi- 
tal, la controlul asupra pieţii interne. Principele a 
căutat, mai cu seamă, să reducă cîştigurile „aso- 
ciaților“ de fermieri ai vămilor, şi a publicat în 
acest sens lista articolelor supuse în mod obliga- 
toriu la taxare şi separat cuantumul fiecărei 
taxe. 


Măsurile consemnate se integrau într-un proiect 
mai cuprinzător al domniei de reducere la mini- 
mum a influenței directe exercitate din exterior 
în afacerile Țării Românești. Pentru a atinge un 
obiectiv atît de ambițios și de legitim, în același 
timp, Grigore Ghica a recurs și la exploatarea dife- 
rendelor dintre marile puteri, a folosit unele deci- 
zii adoptate de Înalta Poartă împotriva eteriștilor 


Și consulilor străini ce le încurajau activitatea. 

În mod concret, în anul 1823 a trecut la aplica- 
rea, prin interpretare proprie, a deciziei marelui 
vizir de restringere a drepturilor consulilor din 
principate de a se amesteca în probleme adminis- 
trative interne ; totodată, domnul muntean a cerut 
şi asistenţa Austriei spre a se evita, la reluarea 
relaţiilor ruso-otomane (întrerupte în 1821), reve- 
nirea la practicile abuzive din epoca consulatului 
lui Pini — reprezentant al țarului şi protector des- 
chis al „Eteriei“. 

În direcţia însănătoşirii administraţiei, Grigore 
Ghica obținuse în august 1823 un nizam privitor 
la statutul ispravnicilor, sameşilor şi zapciilor. 
Simultan „se dădeau — nota loan C. Filitti — 
instrucţiuni pentru mai multă blindeţe în apli- 
carea pedepselor, pentru reglementarea numărului 
bicelor ce se puteau aplica, pentru oprirea mitui- 
rii cu «vulpi» şi a lucrărilor fără plată în folosul 
slujbaşilor ; se invitau agenţii fiscali să nu nedrep- 
tățească pe locuitori la cislă şi să-i privească ca 
«fraţi ai lor » , iar proprietarii să nu-şi ceară drep- 
turile de la locuitori decît «rînduri, cu oarecare 
păsuială »“ 2. Din iulie 1823 categoriile scutite 
(poslușnicii şi scutelnicii) au fost constrinse să 
plătească visteriei cîte 10 piaştri. Suma se ex- 
trăgea din banii care se remiteau semestrial 
boierilor. 

Străduindu-se să reducă datoria externă, dom- 
nul şi sfatul au căzut de acord — după dezbateri 
furtunoase — că trebuie să se găsească surse noi 
de venituri spre a nu se împovăra excesiv masa 


2 Ioan C. Fililti, Frămintările politice și sociale în Prin- 
cipatele române de la 1821 la 1848, București, 1932, p. 131. 

de contribuabili. Ei s-au orientat într-o primă 
etapă spre averile mănăstirilor închinate — pe care 
le-au scos pentru cîţiva ani de sub administraţia 
străină —, spre creşterea taxelor vamale, redu- 
cerea scutirilor de vămi şi de impozite indirecte 
acordate supuşilor străini. 

În ceea ce priveşte organizarea militară, secă- 
tuirea visteriei și interdicțiile externe (otomane) 
împiedicau pe moment orice reformă. În plus, 
încordarea părind a se reduce și la hotare, între- 
ținerea unei oștiri redutabile cu greu îşi putea găsi 
o justificare formală. De aceea, examinarea aspec- 
telor definitorii de ordin militar ale ţării a fost 
aminată pînă spre anii 1825—1826. Abordarea 
lor se anunţa însă pasionantă, în condiţiile în care 
scena politică a ţării se animase din nou prin 
întoarcerea din exil, încă din 1823, a unor impor- 
tante figuri ale protipendadei: Alecu Villara, 
Hagi Moscu, Grigore Filipescu şi alţii. 

Fazele de stabilizare (1822—1823) și consoli- 
dare (1824—1825), prin care a trecut regimul 
pămîntean în Muntenia, nu au fost ferite de înfrun- 
tări cu opoziţia internă și cu exilaţii. Dimpotrivă, 
domnul s-a văzut în repetate rinduri sfidat, dar 
cu fiecare ocazie el a avut resurse să-şi depăşească 
potrivnicii. Centrul intern de contestare a auto- 
crației domneşti era desigur sfatul din Bucureşti. 
Avînd rol consultativ, sfatul sau divanul, în com- 
punerea căruia se aflau reprezentanţi ai marilor 
familii boierești, a blocat mai multe iniţiative 
princiare, s-a comportat ca un fel de parlament 


restrins. 

O primă criză politică internă a fost provocată 
în primăvara anului 1823 de complotul facţiunilor 
boierești Filipescu şi Bălăceanu. Conspiratorii 
— intraţi în relaţii cu emigranții din Transil- 
vania — avind în frunte pe Alexandru Filipescu, 
aga poliţiei din Craiova, şi pe Alexandru Nenciu- 
lescu, au plănuit organizarea unei răscoale şi 
scoaterea teritoriului de la vest de Olt de sub 
autoritatea domniei. Vinovaţii s-au trădat însă 
destul de uşor, primind pedepse relativ blinde. 
Numai împotriva lui Villara, rudă a principelui 
şi cunoscut partizan al Romanovilor, s-au dictat 
pedepse ma: aspre; fostul secretar al facțiunii 
boiereşti refugiate la Braşov a căzut în mîinile 
otomanilor, fixîndu-i-se rezidența într-o fortă- 
reaţă balcanică. După exilarea sa, adversarii lui 
Ghica au declanșat o adevărată campanie inter- 
națională de acuzaţii împotriva principelui din 
București, cu intenţia depunerii lui imediate. 

Puternice confruntări între administraţia şi 
opoziția internă, între domnia „luministă“ şi 
marii stăpiînitori de domenii, s-au consumat în 
anii 1824—1825. Obiectul lor îl forma tentativa 
„echipei“ lui Grigore Ghica de a desfiinţa siste- 
mul exploatării de clacă prin eliberarea țărănimii 
aservite de regimul dependenţei economice. Suc- 
cesul inițiativei princiare ar fi însemnat practic 
ciştigarea unui avans de jumătate de secol în 
opera de modernizare a așezămintelor agrare 
românești. 

Înainte de a prezenta sfatului decretul de abo- 
lire a clăcii, Grigore Ghica s-a străduit să-şi asi- 
gure sprijinul politic în ţară și peste hotare. În 

interior domnul a obţinut asistența familiei 
Câmpineanu şi al mitropoliei; de asemenea, s-a 
preocupat de reglementarea relaţiilor cu frun- 
tașii boierimii, anume Grigore Filipescu, Mihai 
Filipescu, Alexandru Nenciulescu etc. Totodată, 
în primăvara anului 1824 a cerut divanului să 
voteze o declaraţie solemnă de supunere faţă de 
hotăririle domniei şi de încetare a luptelor fra- 
tricide. Cu același prilej Grigore Ghica a lăsat să 
se înțeleagă că deţinea aprobarea de fond a Înal- 
tei Porţi spre a modifica parțial legislaţia social- 
fiscală în scopul refacerii finanţelor publice. 

Boierii s-au ridicat însă, aproape fără excepţie, 
împotriva iniţiativei domneşti. Întruniţi într-o 
adunare aparte la 24 iunie/6 iulie 1824, ei au hotă- 
rit să respingă proiectul de lege de desființare a 
clăcii și să interzică orice discuţii libere în jurul 
lui deoarece puteau contribui la răscularea ţără- 
nimii. Neresemnîndu-se, domnia, cu susţinerea 
paşalei de Vidin, a intervenit pe lingă divan, 
somîndu-l să accepte ştergerea clăcii, fie şi numai 
în zonele de frontieră unde populaţia dădea semne 
îngrijorătoare de nesupunere. 

Înăsprirea relaţiilor dintre şeful statului și marii 
dregători a fost exploatată de către anumiţi 
oponenți ai domniei pentru a încerca eliminarea 
lui Grigore Ghica de pe scena politică. Lovitura 
venea de această dată dintr-o direcţie surprin- 
zătoare, din însuşi anturajul principelui. Iniția- 
torul ei, bogatul și influentul Filip L.enş, a urzit 
în secret un complot, propunindu-şi să obţină din 
partea sultanului depunerea protectorului său de 
odinioară şi înălțarea lui Barbu Văcărescu pe tro- 

nul muntean, sau chiar a sa. Corespondenţa adre- 
sată de conjuraţi oficialităților din Constantino- 
pol a căzut însă în mîinile paşei de Silistra în vara 
anului 1824, care a returnat-o lui Grigore Ghica; 
arestat, vinovatul principal a petrecut 2 ani de 
recluziune în mănăstirea Mărgineni. 

Atmosfera încordată din vara anului 1824 nu 
a contribuit desigur la crearea unor premise mai 
favorabile pentru reluarea tratativelor dintre domn 
şi boieri în vederea abolirii clăcii. Aşa se face că 
în toamnă, cînd administraţia a redeschis dezba- 
terea asupra regulamentelor agrare, a avut înain- 
tea ei o opoziţie parcă şi mai omogenă decît pînă 
atunci. Stăpînii de pămînt au trebuit să reziste, 
totuși, unor presiuni şi ameninţări fără egal în 
trecut. „Principele, autoritar prin fire — nota 
P. Eliade — va deveni din ce în ce mai autoritar, 
datorită manevrelor lor. El îi va pedepsi ori de 
cite ori vor comite delicte foarte grave în adminis- 
trarea bunurilor publice, îi va obliga să plătească 
impozite ca pe ceilalți locuitori ai Țării Homâ- 
nești“ 3. În paralel, a căutat să ofere compensaţii 
boierimii pentru eventualele concesii recunoscute 
de fruntașii ei. Între altele, Ghica a promis că în 
situaţia în care stăpînii de pămînt vor susține des- 
fiinţarea clăcii, vor primi posturi suplimentare, 
bine plătite, în aparatul de stat. Răspunzîndu-i, 
căpeteniile marii boierimi au arătat că „nu vreau 
să atirne numai de voia stăpinirii, apoi că atitea 


3 Pompiliu Eliade, Histoire de Pesprit public en Rouma- 
nie au dizneuvieme siècle. Tome premier, L'occupation 
turque et les premiers princes indigènes (1821—1828), 
Paris, 1905, p. 1414. 

slujbe cîţi boieri sunt, nu se află în ţară“. În 
cele din urmă, după luni de încordare și rezisten- 
tă, sfatul a acceptat ca să se acopere o parte din 
datoria publică prin extinderea impozitului vină- 
ritului şi asupra claselor privilegiate. 

Anul 1825 a debutat cu rediscutarea problemei 
anulării dependenţei personale. Iniţiativa, ce ve- 
nea în contradicţie cu interesele „puternicilor pă- 
mintului“, a provocat pentru a treia oară protes- 
tul lor unanim. Iratative complicate şi obosi- 
toare au avut loc din nou între curte şi divan, în 
fruntea nemulţumiţilor aflîndu-se banul Văcă- 
rescu, marele logofăt Bălăceanu, vornicul George 
Golescu; sub patronajul lor, adunările boierimii 
au refuzat sistematic să accepte modificările finan- 
ciare avansate de administraţie. Simultan, opo- 
ziţia a înaintat plingeri către Înalta Poartă și a 
întărit legăturile cu exilaţii și cu unii diplomaţi 
ai imperiilor vecine, interesaţi în primul rînd să 
semene confuzie şi să acrediteze ideea că românii 
nu au capacitatea de a se autoadministra și că 
turcii nu pot proteja principatele. „Acești agenţi, 
acești emisari — comenta consulul francez la 
Bucureşti — consideră că este în avantajul pute- 
rilor pe care pretind că le reprezintă, ca cele două 
principate să rămină într-o stare precară și chiar 
să întreţină tulburările și agitația permanentă, 
[...] pentru a le acapara sub pretextul asigurării 
liniştii“ „4 

Este astăzi cert că în aceste intrigi s-a amestecat, 
familia Belu, facțiune pe care Grigore Ghica o 


1 Hurmuzaki, Documente, vol. XVII, 1913, Bucureşti, 
p. 24. 

considerase întru totul fidelă. Pină la descoperi- 
rea noii conjuraţii în octombrie 1825, bătrinul 
Ştefan Belu a deţinut poziția de consilier privat 
al principelui, iar unul dintre fiii săi a avut misiu- 
nea de încredere de a reprezenta Ţara Românească 
la Viena. Profitind de libertatea de mișcare ce i 
se acordase, familia Belu a trecut în secret de par- 
tea exilaţilor și a diplomaţiei din St. Petersburg; 
prin intermediul ei informaţii extrem de confiden- 
tiale privitoare la relaţiile otomano-austriece şi 
româno-austriece au fost înstrăinate și odată cu 
ele s-au desconspirat adevăratele opinii de poli- 
tică externă ale autorităților din Bucureşti. Ares- 
tarea şi întemnițarea lui Ștefan Belu la Cimpina, 
sub acuzaţia de conspirație în favoarea unei puteri 
externe nu a acoperit nici pe departe pagubele 
provocate principatului muntean de acţiunea fac- 
ţiunii sale. 

Bilanţul anului 1825 nu se arăta deci prea încu- 
rajator. Domnia era în adevăr destul de consoli- 
dată şi demonstrase că putea conta pe sprijinul 
Constantinopolului. Opoziția internă răminea pe 
mai departe relativ periculoasă, încurajată şi de 
pierderea ajutorului oferit tronului timp de 3 ani 
de Barbu Văcărescu. Marele ban a dat publicităţii 
un document edificator asupra gravelor erori şi 
abuzuri săvirşite în conducerea finanţelor, provo- 
cînd emoție la București şi a adus pagube notabile 
regimului. Înșiși otomanii, altminteri mulţumiţi 
de evoluţia internă din principate, s-au văzut 
constrînşi să intervină pe lingă Grigore Ghica spre 
a-i cere să reglementeze urgent contenciosul fis- 
cal cu marea boierime. 

Criza politică din anii 1826—1828. Din păcate, 
ultimii doi ani de domnie nu i-au prilejuit lui 
Grigore Ghica prea multe experienţe politice încu- 
nunate de succes. Guvernarea lui, oarecum conso- 
lhdată între 1824—1825, a trebuit să înfrunte ulte- 
rior atacuri din ce în ce mai concertate, executate 
de opoziţia boierească şi de diplomaţiile marilor 
puteri est şi sud-est europene ; eforturile însumate 
ale acestor forţe în permanenţă întărite au deter- 
minat în final eşecul tentativei preregulamentare 
de restaurare păminteană. 

Împletirea activităţilor dușmănoase executate 
în ţară şi peste hotare a devenit foarte clară în 
anul 1826. În prima sa parte, opoziţia externă a 
desăvirşit pregătirile în vederea răsturnării prin 
violenţă a principelui. Misiunea, trasată de marii 
boieri refugiați la Braşov şi Sibiu, urma să fie 
îndeplinită de căpitanii Simion Mehedinţeanu și 
Gheorghe Cuţui, odinioară panduri în oastea lui 
Tudor Vladimirescu. Ei aveau să pătrundă cu 
cîțiva zeci de luptători în Mehedinţi şi, profitind 
de starea de agitaţie a ţăranilor iritaţi de incapaci- 
tatea autorităţilor de a le susţine revendicările 
economice, să răscoale judeţele de la vest de 
Olt. Răzmeriţa beneficia şi de sprijinul mai mul- 
tor dregători din București. 

Interesant este că mișcarea insurecțională din 
vara anului 1826 intervenea într-un moment de 
agravare a relaţiilor ruso-otomane, ciocnirile din- 
tre cele două imperii vecine amenințind să dege- 
nereze în război. Un conflict „revoluţionar“ la 
Dunăre nu putea decit să complice situaţia, fur- 


nizînd curţii din St. Petersburg pretextul de a 

ordona armatelor sale să traverseze Prutul și să 
coboare spre Balcani.: Războiul nu ar fi ocolit 
teritoriul principatelor, cu siguranță nici măcar 
domeniile complotiştilor. 

În atare împrejurări poziţiile lui Grigore Ghica 
se deteriorează cu repeziciune. Domnul are certi- 
tudinea acestei pierderi de teren, dar nu poate 
face mai nimic spre a evita prăbuşirea. Totuşi 
încearcă să anuleze măcar pretextul de război și 
dispune, spre nemulțumirea unor cercuri diplo- 
matice străine capturarea şi trimiterea vinovaţilor 
la spinzurătoare (septembrie 1826). Sintem de 
fapt în prezenţa celui din urmă act de autoritate 
hotărît de Ghica cu depline puteri. Curînd liber- 
tatea lui de decizie va fi anihilată prin revenirea, 
graţie unei convenţii diplomatice bilaterale, la 
„protecţia  colegială“  ţaristo-otomană asupra 
Moldovei şi Munteniei. 

Încheiată sub ameninţarea izbucnirii unui nou 
război ruso-otoman, Convenția de la Akkerman 
(25 septembrie/7 octombrie 1826) marca oarecum 
reactualizarea păcii de la Bucureşti, cu observaţia 
că anumite articole consacrau recunoaşterea inter- 
naţională atotcuprinzătoare a domniilor pămînte- 
ne şi a necesității reformării așezămintelor interne. 
Textul ei conţinea ca prevederi esenţiale pentru 
români: domnii autohtone reînnoite din 7 în 
7 ani cu aprobarea curților otomană şi ţaristă; 
scutirea de tribut pe 2 ani; liberalizarea relativă 
a comerţului; stabilirea obligaţiilor faţă de Înalta 
Poartă la nivelul anului 1802; revenirea boierilor 
emigranţi şi restabilirea lor în deplinele drepturi 
şi proprietăţi; întrunirea unor comisii de refor- 
mare a statutelor principatelor. 

Intrată în vigoare la scurt timp după sancțio- 
narea sa, Convenţia de la Akkerman a avut conse- 
cinţe complexe în Moldova și Muntenia. Pe de o 
parte, ea a stimulat dezvoltarea economiei și a 
instituţiilor pe coordonatele modernizării, pe de 
alta, a produs regrupări politice semnificative şi 
a agravat raporturile dintre domnie şi opoziţie. 
Intervenţia unor cercuri străine în confruntările 
de interese dintre deţinătorii puterii a perturbat 
procesul de clarificare politică și buna desfăşurare 
a lucrărilor Comisiilor de reformă. Pentru Grigore 
Ghica, Akkermanul a constituit o lovitură reală 
prin restricţiile pe care le impunea domniei în 
sferele administraţiei centrale şi finanțelor. 

Evidenţierea atitudinii principelui faţă de înţe- 
legerea din octombrie 1826 ne prilejuiește — gra- 
ţie informaţiilor mai detaliate — reexaminarea 
felului în care acesta concepea modernizarea socie- 
tăţii. Din analizarea documentelor de epocă (con- 
vorbiri cu mai mulți diplomaţi și călători străini) 
reiese că Grigore Ghica nu era de acord să efec- 
tueze modificări însemnate în aşezămintele interne 
sub controlul și presiunea unor puteri străine; 
în același timp, nu putea subscrie la o reformă ce 
întărea peste măsură poziţiile marii boierimi şi 
diminua instituția domnească, forță menită a 
întruchipa — după cum aprecia Ghica — dreptul 
naţiunii de a se autoadministra. „Mă tem mai mult 
de orice — comunica el diplomatului austriac von 
Gentz — că acest articol din hatişerif (referitor la 
reformă — n.n.) să nu degenereze cum s-a întim- 
plat în diferite constituţii ale Poloniei“. 

Grigore Ghica socotea să reforma trebuia să fie 
moderată şi să se deruleze în etape, prefacerile 
sociale şi instituţionale cerindu-se pregătite de 
mutații în economie şi în mentalitatea colectivă. 
Domnul încerca să îndrepte pe marii posesori 
de pămint spre exploatarea rațională a averii lor 
funciare, pentru a le asigura veniturile necesare 
compensării resurselor pe care le abandonau renun- 
tind la privilegiile lor economice obișnuite ; aceeaşi 
valorificare mai rațională a posesiunilor agrare era 
solicitată să acopere şi daunele provocate de o 
posibilă desființare a vămilor interne, alt obiec- 
tiv major al politicii promovate de principe. 

Bineînțeles, Comitetul de reformă nu a luat în 
considerare, cu toată seriozitatea, punctele de 
vedere adoptate de Ghica. Cei mai mulți dintre 
componenţii săi, aflaţi sub influența consulului 
M. Minciaky, şi-au orientat eforturile în direcţia 
reducerii prerogativelor domniei, spre a-i desființa 
treptat veleităţile de independenţă. Împins prin 
solidarizarea ansamblului boierimii în planul înde- 
părtat al vieţii politice, deţinătorul oficial al pu- 
terii a făcut demersuri de ultimă șansă cu intenţia 
de a-şi păstra cel puţin tronul și a evita transfor- 
marea teritoriului muntean în teatru de contrun- 
tare țaristo-otoman. Eforturile de acest gen s-au 
concretizat în încercări de a media între cabinetele 
din St. Petersburg şi Constantinopol şi de a 
obține garanţii reale din partea Austriei. Negocie- 
rile în curs au fost brusc întrerupte în mod oficial 
în circumstanţele declanşării războiului ruso- 
ture — în anul 1828 — şi ale instaurării ocupaţiei 
militare în principate. 

Diplomaţia Tăru lomâneşii în serviciul cauzei 
naţionale. Dacă pe plan intern domnia a avut de 
înfruntat cu deosebire adversitatea anumitor gru- 
pări din protipendadă, în sfera relaţiilor externe 
iniţiativele sale au fost adeseori blocate de către 
marile puteri, care aspirau la cîştigarea moştenirii 
otomane în Balcani și Orientul Apropiat şi Mijlo- 
ciu cu spaţiile lor adiacente. Imperiile vecine, în 
special, și-au făcut din supravegherea strictă şi 
anexarea principatului muntean obiective cen- 
trale ale acţiunii lor în estul continentului. Desta- 
bilizarea lui — ca și a Moldovei—, stimularea con- 
tradicţiilor sociale şi etnice, contestarea conducerii 
superioare erau mijloace predilecte de menţinere 
a influenţei şi amestecului extern, de a descuraja 
mișcarea de renaștere naţională. O turbulentă emi- 
graţie primea fonduri şi ajutoare, în particular din 
partea unor oficialități țariste și habsburgice, fiind 
pregătită ca un fel de echipă guvernamentală de 
rezervă. Concomitent Rusia şi Austria nu au înce- 
tat să concentreze trupe în apropierea principatelor 
— în eventualitatea unor intervenţii militare — în 
timp ce Imperiul otoman refuza cu îndirjire să-și 
retragă garnizoanele de ocupație instalate la nord 
de Dunăre în 1821, oferind adversarilor săi un 
pretext suplimentar de război. 

Postura în care se afla principele devenise cu 
atit mai dificilă cu cit întreaga atmosferă inter- 
naţională se impregnase în scurt timp cu elemente 
ostile democraţiei, ideilor de reformă, aspirații- 
lor naţionale. La conturarea cursului ultra-con- 
servator ajuns predominant în viaţa continentului 
după anii 1814—1815, aportul preponderent îl 
avusese „Sfinta Alianță“ — club al marilor puteri, 

patronat de imperiile habsburgic și țarist; 
„Sfinta Alianţă“ a ridicat amestecul în afacerile 
statelor mici şi mijlocii, în numele „legitimismului 
monarhic“ şi al combaterii „radicalismului“, la 
rangul de normă a existenţei ei. Din acest motiv 
forţele expasioniste aveau avantajul de a pregăti 
şi executa, cu mai multă uşurinţă decit în trecut, 
agresiuni militare, sub pretextul contracarării 
experienţelor social-politice progresiste. Singe- 
roase acțiuni de restabilire a „ordinii“ s-au înre- 
gistrat curînd în Italia, Spania şi Germania în 
prezența unor corpuri expediţionare franceze și 
austriece. În cazul ţărilor române, „clubul pute- 
rilor“, cu sediul la Viena, s-a pronunţat împotriva 
revoluţiei din 1821 şi a tolerat, dacă nu încurajat, 
represiunea otomană. Singura compensație pe 
care o aducea, fără intenţie desigur, „Sfinta 
Alianţă“ regimurilor din București şi lași decurgea 
din consecvența cu care unii dintre mentorii 
ei (Metternich în primul rind) nu sancţionau modi- 
licările teritoriale operate fără asentimentul prea- 
labil şi unanim al „concertului european“; o 
atare aprobare se obținea întotdeauna cu greu- 
tate, din cauza rivalităţilor necontenite dintre 
puteri. Posibilitatea, fie și restrinsă, de a valorifica 
antagonismele respective a fost prompt sesizată 
de Grigore Ghica şi folosită, cu scopul de a garanta 
frontierele, consolida și spori autonomiile 'Țării 
Românești. 

Într-o primă urgenţă, domnul s-a preocupat de 
recunoaşterea internaţională a legitimităţii guver- 
nării sale. Rezolvarea problemei reglementării 
complete a succesiunii la tronul muntean întim- 

pina obstacole redutabile, create cu bună știință 
de anumite cancelarii europene, mai exact de cer- 
curile conducătoare din St. Petersburg și Londra. 
Adversitatea Rusiei ţariste, cea care conta cel mai 
mult pe plan regional, nu ţinea, în special, de per- 
soana monarhului din Bucureşti, ci de modalitatea 
prin care fusese instalat el. Diplomaţii lui Alexan- 
dru I, deranjaţi de excluderea lor din procesul 
alegerii principelui, îi reproşau lui Ghica faptul că 
se „pretase“ la manevrele Înaltei Porţi de eludare 
a articolelor păcii de la Bucureşti din 1812 şi ale 
hatişerifului din 1802. Cum contactarea lor directă 
nu avea şanse reale de reușită, trebuia să se ape- 
leze la un intermediar influent, la un interlocutor 
ascultat şi la St. Petersburg și la Londra. Pe mo- 
ment, doar Austria era capabilă să îndeplinească 
o misiune atit de delicată. 

Raporturile cu Imperiul habsburgic. În prima 
parte a domniei sale şeful statului muntean a inten- 
sificat şi diversificat relaţiile cu cancelarul von 
Metternich, stabilind totodată legături foarte 
strînse cu consulul von Hakenau și cu cavalerul 
von Gentz, colaboratori apropiați ai omnipoten- 
tului om politic austriac. 

Numeroase informaţii despre relaţiile strînse 
stabilite între von Hakenau și conducerea română 
vin din partea agentului Prusiei — stat rival 
Austriei în Confederaţia Germană — Ludwig Kreu- 
chely. Ele ar indica o mai veche apropiere între 
principe şi consul, datînd dinaintea și din timpul 
refugiului la Brașov. Se notificau cu insistență 
desele întilniri și convorbiri secrete de la curte, 
desfăşurate în prezenţa lui von Hakenau, se co- 

mentau negativ avantajele acordate sutelor de 
„Sudiţi“ austrieci din București și intensificarea 
schimburilor comerciale cu Austria (numai expor- 
tul de carne vie de porc se ridica la valoarea de 
600 000 de piaştri pe an). Totuşi aceste corespon- 
dente nu puteau să nu pună în evidenţă faptul că, 
în circumstanţele date, în Bucureştiul ocupat de 
turci, agenţia Austriei reprezenta singura autori- 
tate străină capabilă să stopeze avintul unor co- 
mandanţi ce nu făceau întotdeauna din respecta- 
rea ordinii calitatea primordială a conduitei lor 
militare. 

Un bogat schimb de mesaje a început între ofi- 
cialităţile din București și Viena în toamna anului 
1822, remarcîndu-se încă de la cele dintii scrisori 
consecvenţa cu care Ghica a cerut cancelarului 
von Metternich să apere interesele românești în 
„clubul marilor puteri“ şi pe lîngă cabinetul din 
St. Petersburg. Argumentele principelui erau sur- 
prizător de moderne şi de convingătoare: ţara sa 
aparține Europei civilizate, unei comunităţi cu 
tradiţii şi interese comune; statele ajunse în frun- 
tea familiei europene, prin potenţialul lor politic 
şi militar, aveau datoria de a proteja pe cei mai 
slabi, de a-i ajuta să se emancipeze de moşteni- 
rea trecutului, să se modernizeze; de asemenea, 
marile puteri „creștine“ aveau obligaţia de a inter- 
veni în sprijinul popoarelor dominate de otomani 
ete. 

Autoritățile austriece au apreciat că susţinerea 
lui Grigore Ghica, în condiţiile reducerii prezen- 
ţei ţariste la Dunărea de Jos, putea să procure 
anumite avantaje Imperiului habsburgic. Nu era 

vorba numai de favoruri economice: (scutiri de 
taxe, privilegii acordate sudiţilor), cit de recupe- 
rarea influenţei politice pierdute în anii războaie- 
lor antinapoleoniene, de introducerea unui con- 
trol atotcuprinzător asupra unui guvern conser- 
vator şi fragil pe un teritoriu pe care se dezvolta 
o viguroasă mişcare naţională, cu ecouri din ce 
în ce mai neliniștitoare în Transilvania. Pornind 
de la calculele de mai sus (în bună parte infirmate 
de conduita patriotică şi moderată respectată de 
Ghica), von Metternich a intervenit în toamna 
anului 1822 şi în iarna 1822—1823 pe lingă omo- 
logii săi din St. Petersburg și Londra, în vederea 
recunoaşterii de facto a regimului domniilor pămin- 
tene; rămînea ca diferendele particulare otomano- 
țariste să fie aplanate ulterior prin mijlocirea 
Austriei şi Marii Britanii. 

Sub înriurirea Imperiului habsburgic și ca efect 
al demersurilor britanice, situaţia internaţională 
în Balcani s-a stabilizat relativ în cursul anilor 
1823—1824. Pusă un timp în inferioritate, Rusia 
a consimțit să recunoască regimul domniilor pămin- 
tene — care își dovedise de fapt viabilitatea, fiind 
acceptat de majoritatea populaţiei din Moldova 
şi Muntenia —, dar condiționind redeschiderea 
consulatelor ei din Bucureşti și laşi și a misiunii 
diplomatice din Constantinopol, de reprimirea 
exilaţilor, eliberarea lui Villara, retragerea for- 
telor otomane de ocupaţie etc. Propunerile repre- 
zentanţilor cabinetului din St. Petersburg au fost 
examinate în amănunţime la sfirşitul lunii august 
1823 în cadrul conferinţei miniștrilor marilor 
puteri acreditaţi la Constantinopol. Cu acest pri- 

lej s-a hotărit constituirea unei comisii de stabi- 
lire a regimului navigaţiei în Marea Neagră şi s-a 
solicitat oficial Înaltei Porţi să-și restrîngă pre- 
zenţa militară în Moldova şi Ţara Românească. 
Austria a primit ulterior noi mesaje din Țara 
Românească cerindu-i-se să oblige Imperiul oto- 
man să-şi retragă de urgenţă ultimele garnizoane 
din nordul Dunării. Pentru Grigore Ghica, reiese 
din documentaţia investigată, evacuarea terito- 
riului muntean devenise în 1823—1826 o condiţie 
esenţială a realizării stabilităţii interioare şi a 
reducerii datoriei de stat. În aceeaşi ordine de 
idei, încetarea prezenţei militare străine putea 
contribui la aplanarea conflictului ruso-otoman, la 
îmbunătăţirea rapidă a relaţiilor dintre București 
şi St. Petersburg și la sprijinirea politicii domnești 
de transformare a principatelor în state neutre, 
garantate de marile puteri continentale. 
Orizontul diplomatic destul de larg al conducă- 
torului român, năzuinţa lui de a juca un rol activ 
în marile dispute ale estului şi sud-estului euro- 
pean transpar, mai cu seamă, din corespondența 
Ghica-von Gentz 5. Domnul facilita schimburile de 
vederi dintre oficialităţile din Viena și Constanti- 
nopol, sonda pe von Metternich în numele sulta- 
nului şi marelui vizir, emitea judecăţi de valoare 
asupra atitudinii britanice în problema înrăutăţirii 
relaţiilor dintre greci și turci. În plus, el cerea 
secretarului personal al cancelarului habsburgic să 
fie ţinut la curent cu cele mai de seamă evoluţii 


5 Prokesch-Osten, Pepeches inċdites da chevalier de 
Geniz auz hospodars de Valachie. Pour servir à Phistoire 
de la politique europeene (1813 à 1828), 3 vol., Paris, 1877. 

politice, economice, militare înregistrate în Europa, 
Orientul Apropiat şi Mijlociu, precum și în cele 
două Americi. Îl preocupau îndeosebi situaţia din 
Grecia, revoluțiile din Spania și America Latină 
şi raporturile dintre marile puteri creştine și 
Înalta Poartă. De aceea avea să aboneze curtea 
din București la prestigioase tribune de opinie, 
precum „Le Constitutionnel“, „l'Etoile“, „Gazette 
Universelle“, „Journal des Debâts“, „Journal 
de St. P&tersbourg“, „l'Observateur Autrichien“, 
gazete rar întilnite chiar în Constantinopol, 
care permiteau obţinerea unei imagini de an- 
samblu asupra celor mai importante evenimente 
internaţionale. 

Apropiate în primii ani în domnie, relaţiile din- 
tre Ghica şi Habsburgi s-au răcit totuşi către 
1826—1827. La deteriorarea lor relativă au con- 
curat: o serie de abuzuri săvirșite de sudiţii aus- 
trieci din București; încălcările de frontieră efec- 
tuate de mai mulţi nobili cu proprietăţi în imediata 
vecinătate a “Țării Românești; protecţia pe care 
autorităţile imperiale au acordat-o exilaţilor din 
Brașov și Sibiu și partizanilor lor înarmaţi; con- 
sternarea pe care a produs-o la Bucureşti știrea 
că forțe militare ale opoziţiei externe au reușit 
să treacă frontiera în Mehedinţi, în 1826 fără a 
fi anihilate de trupele habsburgice. Luarea unei 
distanțe semnificative față de Austria își avea 
însă unul din temeiuri şi în incapacitatea imperiu- 
lui din nord de a oferi un grad suplimentar de 
siguranţă principatelor, de a împiedica transfor- 
marea lor în teatru de confruntări în condiţiile 
reluării disputelor armate ţaristo-otomane. 

Relaţiile cu Imperiul otoman. Raporturile ro- 
mâno-otomane au înregistrat o evoluţie intere- 
santă în anii 1822—1828. Spre deosebire de tre- 
cut, cînd între cele două părţi existau grave dife- 
rende, în perioada ce face obiectul analizei de 
faţă s-a remarcat o oarecare schimbare în materia- 
lizarea relaţiilor bilaterale. Astfel, principatele 
române au inceput să caute în Înalta Poartă, și 
prin ea în Franţa, şi chiar Marea Britanie, forțe 
de contrabalansare a unor tendinţe expansioniste 
manifestate cu energie în Europa de sud-est, de 
la jumătatea secolului al XVIII-lea. Nu înseamnă 
însă că oamenii de stat români au abdicat de la 
țelul primordial al luptei lor politice: emancipa- 
rea de dominaţia străină și întărirea statalității 
românești. 

Puterea suzerană, din ce în ce mai slăbită de 
desele revolte militare, de răscoalele popoarelor 
nemusulmane, de lupta dintre adepţii și adversa- 
rii modernizării imperiului 6, se arăta cît de cit 
conciliantă. Totuşi, nu se poate formula conclu- 
zia că otomanii erau pe cale de a-și modifica în 
profunzime atitudinea faţă de români. Dimpo- 
trivă, ei au admis restaurarea domniilor pămin- 
tene, în special, sub presiunea evenimentelor din 
principate și a intervenţiei unor mari puteri. Pe 
de altă parte, atit sultanul și anturajul său, cît 
şi funcţionarii de rang superior orimicii slujbaşi 
şi-au păstrat obiceiul de a se amesteca în mod 
abuziv în treburile interne ale Moldovei şi Munte- 
niei, de a interveni, adeseori, cu violenţă, în dis- 


* Mustafa Ali Mehmed, Istoria turcilor, Editura Ştiin- 
țifică şi Enciclopedică, Bucureşti, 1976, p. 302—309. 

tribuirea funcţiilor în stal, cu toate că oficial se 
pedepseau autorii unor atari incidente, În con- 
dițiile evidenţiate, asupra ării Româneşti şi 
Moldovei se vor exercita presiunile complexe, de- 
seori de natură contradictorie,venind din Constan- 
tinopol, unde marele vizir îşi conservase atribu- 
tele exagerate de putere, din rezidențele paşale- 
lor dunărene (cu precădere Silistra), din partea 
comandanțţilor-supraveghetori lăsaţi la nord de 
Dunăre. 

La Constantinopol, puterea nominală revenea 
sultanului Mahmud LI, în spatele căruia mane- 
vra marele vizir Hadji-Salih Paşa. Acesta susţi- 
nuse pe Grigore Ghica în schimbul unor atenţii 
consistente. Ambele înalte oficialități au recu- 
noscut, iniţial, în vara anului 1822, dreptul dom- 
nilor de a conduce autonom, de a aplica o politică 
financiară energică, de a-şi face propria poliţie, 
a pedepsi şi recompensa orice supus, indiferent de 
originea lui socială etc. În privinţa statutului prin- 
cipatelor se înregistrau o serie de modificări: se 
admiteau desființarea corpului arnăuţilor, inter- 
dicţia pentru sudiţii străini de a dobîndi bunuri 
imobile şi recuperarea moșiilor mănăstireşti în- 
chinate; se reconfirma dreptul de a se înainta 
petiţii la Constantinopol. Ca interdicții, Moldova 
şi Muntenia nu aveau posibilitatea de a prac- 
tica comerţul, industria şi libera navigaţie. Un 
anacronism istoric îl reprezenta şi prevederea ca 
principatele să înainteze Porții prestații în 
bani, produse şi muncă, specifice raporturilor de 
„vasalitate“ din timp de pace şi război ete. În 
plus, Grigore Ghica se angajase, în secret, să tri- 

mită anual 650 000 de piaştri, pentru visteria 
particulară a sultanului ?. 

Perpetuarea unor obligaţii de vasalitate față 
de Imperiul otoman îngăduia sultanului şi mare- 
lui vizir să ţină sub o supraveghere strinsă pe 
domni prin intermediul garnizoanelor instalate în 
Bucureşti şi laşi și a opoziţiei boierești. Totuşi, 
în relaţiile cu domniile pămîntene, pe care sul- 
tanul se simţea constrins să le susţină — prin de- 
cizia sa unilaterală de înlăturare a fanarioţilor—, 
factorii politici din Constantinopol au adop- 
tat şi măsuri cu conţinut pozitiv. Între altele, 
sultanul și marele vizir au ordonat în repetate 
rînduri paşalelor de Silistra şi Vidin să evite ames- 
tecul brutal în afacerile principatelor, nu au dat 
curs unor petiţii şi reclamaţii adresate de către 
facțiunile boiereşti şi au admis însemnate redu- 
ceri ale unor cheltuieli şi ale unor obligaţii în pro- 
duse şi muncă etc. În anumite cazuri conducerea 
din Constantinopol a mers atît de departe în spri- 
jinul lui Grigore Ghica, încît a furnizat domniei 
informaţii detaliate asupra conspiraţiilor opozan- 
ților interni (în anii 1823, 1824, 1826) şi a confe- 
rit acestuia depline puteri pentru a folosi orice 
metodă — inclusiv impunerea categoriilor sociale 
privilegiate — spre a ameliora starea finanţelor. 
Pentru o mai bună cunoaştere reciprocă, Ghica a 
trimis pe malurile Bosforului, ca reprezentanți 
speciali, pe fiul său Grigore şi pe armeanul 
Mezrop. 


7 Hurmuzaki, Documente, vol. XVII, p. 23 (a plătit 
doar în anii 1822 şi 1823). 

Interesant este că Grigore Ghica, bucurindu-se 
de încrederea sultanului și a marilor săi viziri, a 
încercat în repetate rînduri să le influenţeze deci- 
ziile. Între altele, el a sfătuit Înalta Poartă, în 
rapoartele periodice pe care i le adresa, să-și re- 
tragă de urgenţă trupele din principate, să adopte 
o atitudine pașnică față de Rusia şi să restabi- 
lească relaţiile normale cu aceasta ; totodată, dom- 
nul a scos în relief interesul Imperiului otoman de 
a stringe relaţiile cu Austria și de a căuta o ieșire 
negociată din impasul politic și militar provocat 
de insurecția din Peloponez. Demersul său politic 
pornea de la imperativul salvgardării autonomii- 
lor româneşti și a propriei existențe statale. 

În afară de oficialităţile din Constantinopol, și 
alte autorităţi otomane au fost solicitate să con- 
tribuie la stabilirea de relaţii reciproc avantajoase 
între Țara Românească şi Înalta Poartă. Un aport 
de seamă la realizarea acestui deziderat al domniei 
muntene urma să aibă influentul pașă de Silistra, 
demnilarul căruia sultanul îi încredințase supra- 
vegeherea directă a monarhilor din Bucureşti şi 
lași. „Alteța sa paşa de Silistra“ asigura transmi- 
terea ştirilor către Constantinopol, a cererilor și 
petițiilor către marele vizir şi sultan, judeca o 
serie de diferende, asigura îndeplinirea obligații- 
lor asumate de domni faţă de „suzeranul“ lor 
etc. ; rezidența lui devenise prin forța lucrurilor un 
perimetru al luptelor pentru putere dintre parti- 
dele boierești şi, totodată, centrală de coordonare 
a unei ramificate reţele de informatori. 

La începutul domniei lui Grigore Ghica, pașă 
de Silistra era Selim Mehmed, avind „Kiaya“ 


98 


pe Hagi Ahmet pașa (avansat în 1823 pașă la 
Rusciuk), fostul comandant șef din București. El 
îl învestise oficial pe domn, la 9/21 septembrie 
1822, menţinînd mai departe un strîns contact cu 
şeful statului şi cu comandanții turci atașați pe 
lingă persoana lui. Ghica a reușit să păstreze rela- 
ţii bune cu Selim pașa, ştiind să-l cîştige prin avan- 
taje economice şi financiare. Cooperarea lui îi era 
indispensabilă din cel puţin două motive: descu- 
rajarea comploturilor interne și contracararea 
manevrelor întreprinse de adversari în exterior, 
valiul exercitind o influenţă remarcabilă pe malu- 
rile Bosforului. 

Pe această linie, atunci cînd a intervenit o pri- 
mă sciziune între şeful statului şi opoziţia din 
Muntenia, în noiembrie 1822, comandantul din 
Silistra s-a abținut de la orice intervenție, sub 
argumentarea că monarhul român, confirmat de 
sultan, poate să numească în funcţii pe oricine 
dorea el. Principele i-a mulţumit pentru o astfel 
de poziţie, dar și-a dezvăluit temerile cauzate de 
evenimentele internaţionale, în primul rînd de 
conciliabulele de la Verona dintre reprezentanții 
puterilor continentului, de demiterea şi executarea 
marelui vizir Hadji-Salih Paşa. Curind s-a ajuns 
la încetăţenirea practicii schimbărilor de mesaje 
și a convorbirilor confidenţiale între domn şi pașă, 
destinate a servila informarea reciprocă a celor doi, 
la rezolvarea unor probleme de interes comun, ambii 
dovedindu-se preocupaţi de împiedicarea izbucnirii 
unui nou conflict armat între Sublima Poartă, Rusia 
şi Austria, conflict ce s-ar fi soldat, cel puţin pentru 
români, cu imense pagube materiale şi umane. 

Prin numirea lui Selim Mehmed, ca mare vizir, 
în septembrie 1824, s-au întărit considerabil pozi- 
tiile lui Ghica în capitala Imperiului otoman. La 
Silistra a fost instalat însă un nou paşă — Hagi 
Ahmed — ce i se arăta pentru început defavorabil. 
Un observator străin declara, în acest sens, că 
„domnul nu şi-a revenit mult timp din surpriza 
neplăcută pe care i-a provocat-o schimbarea valiu- 
lui. Totuşi el s-a comportat ca şi cînd nu s-ar fi 
întîmplat nimic, trimiţind daruri substanţiale celor 
doi demnitari avansați, unicul mijloc de a-și asi- 
gura reuşita pe lingă majoritatea otomanilor“ £, Cu 
timpul paşa de Silistra — care sfirşise prin a face 
servicii domnului — va pierde multe din prero- 
gativele sale, îndeosebi, după 1826. 


În subordinea centrului intermediar de decizie 
din Silistra s-a aflat pînă în anul 1826 şi cel mai 
influent demnitar otoman din principatul Munte- 
niei, comandantul şef al trupelor de ocupaţie. Un 
comandament al acestora din urmă se stabilise 
la Bucureşti încă din anul 1821. Aleşi cu oarecare 
grijă, ofiţerii otomani fuseseră instruiți să se 
comporte cu deferenţă și moderație față de local- 
nici, să-şi atragă simpatia opiniei publice occiden- 
tale şi să evite a furniza Rusiei pretextul unei inter- 
venții militare. 

Iniţial, conducerea garnizoanelor musulmane 
din Țara Românească a revenit lui Hassan bei, 
„un om afabil, considerat de unii ipocrit, ce-și 
instalase statul major într-o casă strălucitoare“ pe 
lingă Podul Beilicului, pusă la dispoziţie de Alecu 


8 Ibidem, vol. X, p. 301. 

Ghica ?. Ofiţerul otoman nu îl simpatiza pe domn 
şi, în pofida interdicţiilor superioare menţionate, 
nu avea intenţia să adopte o atitudine neutră 
faţă de frămîntările politice din Muntenia. 


Astfel, în ianuarie 1823, profitind de izbucnirea 
unei mici răzmeriţe a trimis, pe „Kyaia“ Mustafa- 
Aga cu o suită impunătoare de „bostangii“ pentru 
a cere socoteală curţii. În primăvara aceluiași 
an corespondenţii diplomatici străini au început 
să atragă atenţia asupra faptului că Hassan bei 
depunea eforturi vizibile spre a se impune româ- 
nilor. El solicitase, în acest sens, desemnarea unui 
protejat în funcţia de ispravnic. La începutul lunii 
mai comandantul turc a devenit şi mai greu de con- 
trolat, forţind arestarea lui Alexandru Villara şi a 
fraților Racoviţă. Măsura a declanșat un conflict 
diplomatic cu Austria, deoarece agentul ei von 
Hakenau a protestat vehement şi a arătat că suve- 
ranul său luase sub protecție pe boierii din Tran- 
silvania 10. 

Concomitent, Hassan bei, sub acoperirea servi- 
ciului de poliţie ce trebuia să-l efectueze în intreaga 
țară, a ordonat beșli-agăi din Craiova să i-l pre- 
zinte sub pază pe boiernașul Iancu Jianu, aureo- 
lat cu prestigiul de „haiduc“. Au urmat, către sfir- 
şitul lunii aprilie, arestarea și interogarea aces- 
tuia, sub acuzaţia de a fi sprijinit pe Tudor Vla- 
dimirescu. În cele din urmă Jianu a fost eliberat 
şi numit, cu ajutorul domnului, în postul de 
kîr-serdar al Olteniei. 


Ibidem, p. 186. 
10 Ibidem, p. 222—223. 

Dificultăţi suplimentare s-au ivit în vara anu- 
lui 1823, atunci cînd conflictul dintre domn şi 
boieri îmbrăcase forma acuzațiilor reciproce, îna- 
intate ca petiţii Constantinopolului. Hassan bei 
s-a erijat cu acest prilej în arbitru, „reconciliind“ 
aparent ambele părți. În realitate el le învenina 
în continuare, în secret, una împotriva celeilalte, 
spre a le slăbi concomitent şi a le face tot mai 
dependente de voinţa sa. În paralel, beşli-aga sa 
din Bucureşti trecea peste drepturile poliţiei ro- 
mâne (operînd arestări și sechestări de persoane), 
situaţie ce a dus la ciocniri violente cu arnăuţii 
domniei. În particular au stirnit indignare deci- 
ziile poliţiei otomane de a priva oamenii de liber- 
tate pentru orice fel de acuzaţie şi de a-i transporta 
în lanţuri la Silistra pentru a lucra la fortificațiile 
de acolo. Ei se alăturau sătenilor trimiși în mod 
oficial (cu 4 000 de care) pentru a ajuta la repa- 
rarea cetăţii, plata oamenilor impunînd aplicarea 
unei noi dări asupra poslușnicilor. Într-o astfel 
de atmosferă de încordare și încălcare a autono- 
miilor interne s-a ajuns la înteţirea jafurilor în 
întreaga ţară. 

Confruntat cu asemenea abuzuri și acte de cru- 
zime, Grigore Ghica şi-a înmulţit demersurile pe 
lingă curțile din Viena şi Constantinopol cu 
scopul de a se grăbi evacuarea garnizoanetor oto- 
mane din principate. Domnul arăta că întreţi- 
nerea trupelor impunea cheltuieli excepţionale 
(80 000 de piaştri pe lună) şi că ea nu se justifica 
prin nimic din punct de vedere politic sau stra- 
tegic. „Comandanții acestui corp de ocupaţie 
(2 400 de oameni — n.n.) — releva Ghica într-un 

mesaj trimis cavalerului von Gentz —, numiţi 
direct de Poartă şi nedepinzind decît de ea, for- 
mează, se poate spune, o putere aparte în ţară, 
ceea ce influenţează în chip supărător adminis- 
traţia [...]. Socotesc prezența unei autorităţi 
militare, contrar vechiului obicei, independentă 
şi separată de cîrmuirea domnilor, ca foarte one- 
roasă şi incompatibilă cu privilegiile și bunăstarea 
principatului“. 

Ameninţaţi de marile puteri, cîştigaţi cu bani de 
domn 11, înalții demnitari otomani au anunţat 
în iunie 1824 că se preconiza o apropiată evacuare 
a celor două ţări române. Pînă la efectuarea ei, 
grosul trupelor va fi diminuat cu aproximativ 
1000 de oameni. Imediat, în iulie, sute de ostaşi 
au părăsit teritoriul nord-dunărean. Ultimele uni- 
tăţi se vor retrage abia în mai 1826, ca efect al 
înțelegerilor dintre reprezentanţii împăratului 
Nicolae I şi sultanului Mahmud II. La conducerea 
micii garnizoane, lăsată după această dată la 
București, Grigore Ghica avea să numească pe 
şeful curierilor săi Ismail-aga. 

Între 1826 şi 1828 influenţa directă și ameste- 
cul nestinjenit al otomanilor în afacerile ţării 
s-a restrins vizibil, în paralel cu revenirea la 
statutul internaţional dinainte de 1821 şi cu 
evacuarea militară a principatelor. Prin ur- 
mare, domnia a recuperat cîteva dintre puterile 
pierdute temporar, a luat sub control efectiv 


11 Spre deosebire de domn, numeroşi mari boieri nu 
doreau relragerea efectivelor otomane temîndu-se de întă- 
rirea poziţiilor şefului statului. 

întregul aparat de ordine al statului. Ea a reușit 
să se emancipeze treptat de tutela strictă a ofi- 
țerilor şi funcţionarilor otomani, să obţină respec- 
tarea cît de cît exactă a promisiunilor făcute 
de sultan și, de la un moment dat, să întrebuin- 
teze imperiul în regres ca factor de descurajare 
împotriva dive,selor cercuri anexioniste din re- 
giune. 

Raporturile cu Rusia, Marea Britanie, Franja 
și Prusia. Grigure Ghica a căutat cu perseve- 
rență, recurgînd la cele mai variate mijloace diplo- 
matice, să depăşească „izolarea politică“ de la înce- 
putul domniei sale. Atenţia lui s-a concentrat cu 
prioritate în direcţia reglementării relaţiilor cu 
Rusia şi Marea Britanie, puteri ce nu recunoş- 
teau în 1822 decizia unilaterală a Înaltei Porţi de 
a proceda la o schimbare de regim în principate. 

St. Petersburgul, deşi ezita încă să folosească 
armele pentru a-şi soluţiona diferendele cu Con- 
stantinopolul, era ferm hotărit să nu permită con- 
solidarea influenţei otomane în Moldova şi Mun- 
tenia. Punctul său de vedere putea fi rezumat la 
următoarele condiţii: sultanul să-şi retragă tru- 
pele şi să renunţe la sistemul de desemnare a dom- 
nilor folosit în cazul numirii la tron a lui Ioniţă 
Sandu Sturdza şi Grigore Ghica; să accepte una- 
nimitatea prevederilor tratatului de pace de la 
București din 1812; să dispună încetarea perse- 
cuţiilor îndreptate împotirva grecilor şi a altor 
popoare creştine din Imperiul otoman. După cum 
se observă, problema principatelor se încadra 
într-un complex de antagonisme est şi sud-est 


104 


europene a căror soluționare sau aplanare era 
greu de realizat. 

Aplanarea contradicţiilor în Balcani ar fi cerut 
Înaltei Porţi schimbarea vechilor rînduieli, instau- 
rate în secole de exercitare a unei dominaţii des- 
potice, dar şi abordarea într-un nou spirit, mai 
democratic şi mai realist a „problemei orientale“ 
de către marile puteri nemusulmane. Opinia pu- 
blică aștepta în acest sens, cu precădere din par- 
tea Franţei şi Marii Britanii, atitudini mai gene- 
roase, mai apropiate de interesele popoarelor men- 
ținute cu forța între frontierele „împărăției os- 
mane“. 

Franţa, înfrintă decisiv în anul 1815 de către 
coaliția „Sfintei Alianțe“, trecea printr-una din- 
tre ciclicele ei perioade de eclipsă politică. Timo- 
rată, izolată, Franţa depunea eforturi să fie inclusă 
în „clubul european“ şi de aceea se preta chiar şi 
la înăbuşirea violentă a unor regimuri liberale 
vecine, neagreate de imperiile conservatoare de 
pe continent. În acelaşi timp, Parisul va reîncepe 
precaut, după 1823—1824, obișnuitele lui manevre 
de diviziare a blocului austro-prusiano-rus, ară- 
tindu-se gata să facă concesii apreciabile în pro- 
blemele Dunării de Jos, St. Petersburgului. În 
schimb, oficialităţile de pe malurile Nevei: tre- 
buiau să sprijine lărgirea influenţei Franţei în 
Mediterana și ciștigarea de puncte strategice în 
apropierea strimtorilor. 

În contextul evidenţiat, Franţa își va limita, în 
deceniul trei al secolului trecut, manevrele în prin- 
cipate la nivelul culegerii de informaţii şi tato- 
nării atitudinii altor puteri faţă de „problema orien- 

tală“ ; desigur, ea îşi va menţine şi întări relaţiile 
culturale cu ţările române şi în cadrul lor Parisul 
va deveni centrul internaţional cel mai impor- 
tant în care se vor forma cadrele superioare din 
Moldova şi Muntenia. 


Cit priveşte prestigiul Berlinului, el era încă 
în stare embrionară. Prusia, slăbită de războia- 
iele napoleoniene, îndatorată față de Rusia și 
Marea Britanie, ducea în anii respectivi o politică 
de consolidare internă, de contestare a hegemo- 
niei austriece în lumea germană. Interesul său 
pentru principate nu depăşea deci pragul unor preo- 
cupări de perspectivă, asociate, cu precădere, stu- 
dierii antagonismelor habsburgo-ţariste la Dunărea 
de Jos şi modalităţilor exploatării lor de către 
Hohenzollerni. Pentru un timp totuşi, Prusia se 
solidariza cu Austria în politica de păstrare a 
„blocului“ conservator al „Sfintei Alianțe“ în stare 
de funcţionare. 

Prin contrast, anihilarea „Sfintei Alianțe“ se 
constituia într-un obiectiv prioritar al diploma- 
ţilor din Londra. Prima putere industrială, comer- 
cială și maritimă a lumii, Marea Britanie, nu putea 
patrona crearea unui bloc omogen al statelor 
continentale, menit a-i diminua influenţa în 
Europa şi a-i restringe afacerile comerciale. Con- 
comitent ea nu avea nici un interes să contribuie 
la destrămarea Imperiului otoman, prăbuşire de 
care ar fi profitat în egală măsură Husia, Austria 
şi probabil Franţa. 

Totuşi, dislocarea „Sfintei Alianțe“ impunea 
atragerea Rusiei prin anumite concesii, dar ele 
trebuiau să fie astfel alese încît să nu pună în peri- 

col poziţiile strategice ale Constantinopolului, 
oraşul de pe: malurile Bosforului fiind situat- în 
imediata apropiere a liniilor de comunicaţii din- 
tre Anglia și India, „perla coroanei britanice“. Ca 
şi în cazul Franţei, Marea Britanie era dispusă să: 
întărească cooperarea cu Rusia în rezolvarea dife- 
rendelor balcanice; permită o oarecare sporire a 
influenţei ruse la Dunărea de Jos; intervină pe 
lîngă otomani pentru a înceta represiunea din 
Grecia, unde izbucnise în 1821 o puternică insu- 
recţie armată. 

Demersurile diplomatice franceze şi britanice 
au avut un ecou pozitiv la St. Petersburg, dar au 
provocat stupoare şi nenumărate temeri la Viena. 
Austria nu putea accepta cu uşurinţă redobiîn- 
direa de către Franţa a vechiului statut de mare 
putere şi nici intensificarea penetraţiei ţariste în 
Balcani. Ea era decisă de a se opune ambelor 
amenințări, dar nu o putea face cu sorţi de izbindă 
decît în condiţiile încheierii unor înţelegeri de coo- 
perare politico-militară cu Prusia și Marea Bri- 
tanie. Or, astfel de alianţe nu s-au materializat 
la timpul cuvenit, în anii 1826—1827, Austria 
fiind silită să se mulțumească cu menţinerea pozi- 
ţiilor sale din centrul şi estul Europei, serios ero- 
date de mișcările de eliberare din Galiţia, Italia, 
Transilvania, Ungaria etc. 

La București au fost sesizate parte dintre 
schimbările evidenţiate în planul relaţiilor in- 
ternaţionale. Domnul a înţeles curînd că Austria 
nu era dispusă să facă război pentru pro- 
tejarea principatelor avind convingerea mai 
veche că britanicii practică un joc politic riscant 

şi duplicitar, comportindu-se în conflictul greco- 
otoman ca și în timpul crizei din America Latină, 
unde s-au arătat dispuși să-i susțină pe revoluţio- 
nari pentru a izgoni pe spanioli şi a cuceri, toto- 
dată, pieţele de peste Atlantic. Prin urmare, deși 
nu a încetat să se sprijine preponderent pe Hab- 
sburgi în tentativa de a limita amestecul străin 
(redobîndirea întregului control asupra adminis- 
trației și forţelor de ordine) Grigore Ghica s-a 
străduit să realizeze o rapidă normalizare a rela- 
ţiilor cu diplomaţia din St. Petersburg. De aceea 
nu ne suprinde faptul că el a făcut din medierea 
unei reconcilieri ruso-otomane o direcție priori- 
tară de activitate diplomatică. Între altele, în 
februarie 1824, a oferit o găzduire impresionantă 
înaltului funcţionar rus Minciaky, convins că misi- 
unea pe care o îndeplinea acesta la Constantino- 
pol putea concura la stabilizarea raporturilor de 
pace în regiune. În noiembrie-decembrie, de alt- 
fel, s-a ajuns la diminuarea de suprafață a stărilor 
de tensiune, Grigore Ghica primind cu satis- 
facţie notificarea deciziei de reluare a relaţiilor 
politice între St. Petersburg și Constantinopol. 

Pe baza succeselor realizate, Ghica a stăruit ca 
diplomaţia rusă — ca și cea austriacă — să soli- 
cite Înaltei Porţi o retragere grabnică a trupelor de 
ocupaţie la sud de Dunăre. În paralel, domnul a 
explicat direct funcționarilor otomani că decizia 
respectivă avea să contribuie la reducerea încor- 
dării în Balcani şi la micșorarea pericolului de 
război. Sultanul a dat curs cererilor formulate 
de principe abia în iarna 1825—1826 și în primă- 

vara anului 1826, după ce în prealabil primise note 
cu caracter ultimativ din partea Rusiei și Austriei 
(25 iulie, 20, 26 septembrie). La 9 mai 1826 s-a 
anunţat din Constantinopol că neînțelegerile între 
Înalta Poartă şi Rusia au fost rezolvate şi că se 
va proceda curind la încheierea unui tratat şi la 
evacuarea majorităţii trupelor străine din ţară. 
Vestea a trezit reacţii contradictorii la Bucureşti, 
unde anumite sectoare ale opiniei publice apreciau 
că reglementarea raporturilor dintre imperiile 
vecine s-ar putea face pe seama românilor şi solda 
cu restaurarea în întregime a vechiului regim, deci 
şi cu readucerea fanarioţilor pe tron. 

Grigore Ghica a întreprins, în condiţiile acelui 
moment istoric, un nou demers pe lingă cance- 
larul von Metternich sondind posibilităţile ca 
Austria să garanteze cu forțe armate neutrali- 
tatea și frontierele Ţării Românești. Coresponden- 
tul său din Viena, cavalerul von Gentz, i-a repli- 
cat că Habsburgii nu vor putea oferi în mod uni- 
lateral asemenea asigurări 12. Răspunsul lui von 
Gentz era cu atit mai neliniștitor cu cît funcţio- 
narii imperiali nu întreprindeau nici măcar acţi- 
uni pentru interzicerea executării de incursiuni 
ale exilaţilor din Sibiu şi Braşov asupra teritoriu- 
lui muntean. 

Totuși starea de nesiguranţă s-a mai redus în 
toamna anului 1826, o dată cu perfectarea Con- 
venţiei de la Akkerman prin care se reactualizau 


12 Prokesch— Osten, op. cit., vol. 2, p. 54—55. 

prevederile păcii de la București. Prin semnarea 
convenției, Rusia recunoştea deschis legitimita- 
tea domniei lui Grigore Ghica; exilaţii urmau să 
se întoarcă în Bucureşti, în timp ce consulatele 
străine ce fuseseră închise în 1821 îşi reluau acti- 
vitatea. 

Viaţa politică s-a animat şi mai mult în capi- 
tală. Ghica s-a preocupat de orientarea ei într-o 
direcţie pozitivă, destinată a întări domnia. O aten- 
ție specială a fost acordată în noile circumstanţe 
apropierii de diplomaţii cancelarului rus K.V. Nes- 
selrode şi de emisarii Franţei. Țelul final era: păs- 
trarea tronului după încheierea termenului de 
şapte ani. Grigore Ghica considera că se putea, 
astfel, deschide perspectiva cointeresării celei mai 
active puteri din regiune în asigurarea stabilită- 
ţii politice interne, în întronarea unei dinastii 
moderne naţionale, capabilă să pună capăt lup- 
telor dintre facțiunile nobiliare, ce consumau multe 
dintre energiile veritabile ale ţării şi deturnau 
atenţia opiniei publice de la pericolele extrem de 
grave care amenințau ființa de neam. 

Dornic să-şi întărească prestigiul, principele a 
întocmit un „certificat de bună conducere“ pe 
care l-a înaintat spre semnare, în toamna anului 
1826, boierimii înalte și consulilor străini. Ini- 
țiativa a fost tratată cu răceală, mai cu seamă de 
reprezentanţii britanici şi prusieni. Fără a se lăsa 
impresionat de reproşurile lor, Ghica a continuat 
însă seria demersurilor diplomatice. Între altele, 
a căutat să-l cîştige pe marchizul de Ribeaupierre, 
ministrul rus din Constantinopol, în cursul scur- 
tei sale şederi în Muntenia în ianuarie 1827. Aju- 

torul lui s-a dovedit indispensabil atunci cînd adver- 
sarii interni ai administraţiei au trimis: Înaltei 
Porţi un memoriu dușmănos în primăvara anului 
1827. Memorii asemănătoare au ajuns şi la Viena, 
facțiunile boierimii române acuzindu-l pe Ghica 
de favorizarea intereselor ţariste. 

În realitate, nemulţumirile protipendadei mun- 
tene aveau la origine rivalități legate de lupta 
pentru succesiune la tron și anumite atitudini sfi- 
dătoare adoptate de Minciaky, consulul rus din 
București. Consulul se comporta destul de aspru 
şi cu Ghica, căruia îi reproşa tendinţa de a se 
menţine în raporturi bune cu von Hakenau și ma-. 
nifestările de „politică personală“. În optica lui 
Minciaky tentativele lui Ghica de a media între 
împărăţiile vecine constituiau abateri de la regu- 
lile diplomatice dictate de „concertul european“. 
Nici consulul britanic Blutte nu se arăta mai inte- 
resat să încurajeze o diplomaţie română prea activă 
deoarece aprecia că interesele statului pe care îl 
reprezenta dictau subordonarea strictă a princi- 
patelor față de noua alianţă europeană franco- 
anglo-rusă. 

Realizată în afara cadrului „Sfintei Alianțe“, 
coaliția celor trei puteri a luat naștere odată cu 
semnarea acordurilor secrete de la St. Petersburg 
şi Londra din 1826—1827 1. Potrivit lor, Rusia, 


13 Protocolul de la St. Petersburg din 4 aprilie 1826 
dintre Marea Britanie și Rusia stabilea: acţiuni politico- 
militare comune împotriva otomanilor; întemeierea unui 
stat grecesc autonom. Tratatul anglo-franco-rus de la 
Londra din 6 iulie 1827 urmărea să oblige Înalta Poartă să 
recunoască statul autonom grec. 

Marea Britanie şi Franţa se angajau să recurgă 
la mijloace paşnice şi de forţă spre a constringe 
Înalta Poartă să înceteze represiunile din Grecia. 
Iniţiativele puterilor coalizate s-au multiplicat 
în anul 1827, pe fundalul întăririi atitudinii de 
inflexibilitate politică adoptată de consilierii sul- 
tanului. Curentul extremist s-a consolidat în 
guvernul turc, îndeosebi după demiterea ministru- 
lui de externe, Mehmed Efendi (Seyyida) și înlo- 
cuirea sa cu Mehmed Said Pertev Efendi, fost 
director al cancelariei divanului, om al „durilor“ 
din Constantinopol. Abia învestit cu responsabi- 
lităţile-i largi, noul Reis a respins propunerile sepa- 
rat adresate de Marea Britanie, Rusia, Franţa, 
Austria şi Prusia, între 10—13 martie 1827, în 
vederea rezolvării paşnice a contenciosului greco- 
otoman și proiectul de tratat elaborat, în mai, 
în metropola britanică, cu acordul St. Petersbur- 
gului și Parisului. În viziunea experţilor din Lon- 
dra, tratatul de care s-a amintit era destinat să 
faciliteze atingerea sincronă a mai multor obiec- 
tive: împiedicarea izbucnirii războiului ce ar 
fi pus în pericol şi interesele insulare în Mediterana 
de est, intr-un perimetru apropiat de drumul stra- 
tegic spre Indii; atragerea grecilor de partea Occi- 
dentului, implicit stoparea extinderii influenţei 
țariste în Balcani; menţinerea unei autorităţi 
otomane în sudul Dunării. 


Situarea pe o poziţie imobilă a condus în cele 
din urmă la izolarea deplină a Înaltei Porţi, pu- 
terile aliate — în primul rînd Franța şi Rusia — 


arătindu-se dispuse să întreprindă o intervenţie 
armată în regiune. O flotă comună a lovit în con- 

secință gruparea de nave turco-egipteană de la 
Navarin, la 20 octombrie 1827, provocindu-i 
pagube considerabile. În primăvara anului urmă- 
tor, după schimburi automate de note (declara- 
tiile turcă şi rusă de război din 20 decembrie 
1827 şi 26 aprilie 1828), aliaţii au abordat deschis, 
cu forţele lor militare, zone importante, aflate sub 
suzeranitatea padişahului, sau încorporate impe- 
riului. Trupele ruse au intrat în mai în lași și 
Bucureşti, fiind dirijate spre nordul Balcanilor. 
Contingente franceze (15 000 de oameni), prote- 
jate de flotă, au desantat în Peloponez, în vreme ce 
nave britanice controlau practic Mediterana și 
ţineau sub amenințare Constantinopolul. 

La scurt timp după trecerea trupelor ruse la 
vest de Prut, Grigore Ghica a părăsit capitala și 
s-a îndreptat spre Transilvania. El a fost însă 
oprit din drum și invitat de autorităţile militare 
să se stabilească la Bucureşti. În locul său, pu- 
terea executivă a fost preluată de divanul marii 
boierimi, pus sub autoritatea unui președinte 
rus. Administraţia română a rămas în funcţiune, 
dar a trebuit să satisfacă necesităţile militare im- 
puse de transformarea ţării în principală bază de 
operaţii a războiului purtat de Rusia în Balcani 
în anii 1828—1829. În consecinţă, principatele au 
furnizat sprijin forțelor angajate în luptă, în do- 
meniile asigurării cu furaje și hrană, efectuării unui 
volum impresionant de transporturi — cu mij- 
loace proprii — de provizii, muniții şi efective, 
prestării de diverse munci în construcţii, la forti- 
ficaţii, ajutorării cu fonduri bănești puse la dispo- 
ziţie de particulari sau de visteria statului. Nume- 

roşi voluntari s-au înrolat în unităţi distincte, con- 
curînd la obținerea unor victorii în înfruntările 
cu experimentatele și tenacele detașamente oto- 
mane. În 1828—1829 s-au executat incursiuni 
ale voluntarilor români la Cladova şi Rahova, s-au 
înregistrat ciocniri disputate la Băilești, Cioroiu, 
Calafat, Golenţ, Cerneţi, Şimian etc. 

La încetarea operaţiilor militare s-a încheiat 
tratatul de la Adrianopol (2/14 septembrie 1829), 
Textul acestuia prilejuia afirmarea Rusiei în „pu- 
tere protectoare“ a principatelor; Imperiul oto- 
man se vedea obligat să retrocedeze Moldovei şi 
Munteniei teritoriile fostelor raiale nord-dunărene 
şi să recunoască reformarea administraţiei, finanțe- 
lor, economiei și a structurilor sociale românești. 


* 


Perioada 1822—1828 s-a caracterizat, în sfera 
politicului, prin orientări şi inițiative remarcabile. 
Acestea au vizat preluarea integrală a conducerii 
de stat de către români şi adoptarea de măsuri de 
restringere a amestecului străin în afacerile interne 
ale ţării. Grigore Ghica poate fi apreciat ca un 
om de stat ce a avut în vedere, în primul rind, 
consolidarea ţării, afirmarea autonomiilor sale, 
a dreptului de a-și elabora o diplomaţie de sine 
stătătoare. Deşi s-a aflat sub o supraveghere ex- 
ternă riguroasă, conducerea de stat de la Bucu- 
reşti — în frunte cu Ghica — a izbutit să se mani- 
feste ca o prezenţă activă, remarcindu-se prin 
tentativa sa de înnoire prin forțe proprii a insti- 
tuţiilor economice, politice, militare, culturale, 
prin încercarea de a adopta o poziție dinstinctă 
în sfera relaţiilor internaţionale. 


Capitolul III 


EVOLUȚIA VIEŢII ECONOMICE ŞI SOCIALE 
DIN ȚARA ROMÂNEASCĂ ÎN PERIOADA 
DOMNIEI LUI GRIGORE AL IV-LEA GHICA 


La urcarea sa pe tron Grigore Ghica a preluat 
o moștenire economică apăsătoare, caracterizată, 
în esenţă, de sărăcirea progresivă a diverselor cate- 
gorii productive ca urmare a unei spolieri fiscale 
ce a cunoscut momente paroxistice în primele dece- 
nii ale secolului al XIX-lea, de scurtcircuitarea şi 
dezorganizarea activităţilor economice din anii 
1806—1812, 1815—1816, 1821—1822. În confor- 
mitate cu intenția sa de consolidare internă, de 
modernizare treptată a societății, el a încercat 
să realizeze redresarea şi stabilizarea situației 
economice interne, să sporească veniturile viste- 
riei de stat şi personale. Atenția principelui s-a 
concentrat asupra stimulării agriculturii, ramură 
economică în care fiziocrații şi iluminiştii de la 
sfîrşitul secolului al XVIII-lea — ce-l influențaseră 
întrucîtva şi pe Grigore Ghica — își puneau mari 
speranțe. Agricultura, socoteau ei, trebuia încu- 
rajată şi protejată, deoarece constituia baza unei 
economii prospere, absorbea majoritatea forţei 
de muncă din societate și garanta cele mai impor- 
tante venituri ale statului. În acest sens domnul 
a căutat deci să reorganizeze raporturile dintre 
latifundiari și ţărani, să îmbunătăţească sistemul 

de administraţie și să-i îndrume.pe cei mai de 
seamă stăpini de pămînt spre o valorificare supe- 
rioară a domeniilor lor. Concomitent, domnia 
păminteană s-a străduit să restringă privilegiile 
sudiților şi să impulsioneze dezvoltarea comer- 
țului extern. Aşa cum releva principele în cores- 
pondenţa sa secretă cu ambasadorul rus la Con- 
stantinopol, reorganizările întreprinse în agricul- 
tură trebuiau, între altele, să asigure marii boie- 
rimi surse certe de venituri, reducind astfel opo- 
ziția acesteia faţă de reformarea aparatului de 
stat şi a sistemului de clacă. 


Evoluţia agriculturii. Starea de nesiguranţă din 
anii 1821 — 1822 s-a repercutat negativ asupra agri- 
culturii, principala ramură economică. Depopu- 
larea a numeroase așezări rurale, din cele 2 741 
înregistrate la acea dată în Ţara Românească t, 
ca o consecinţă a ocupaţiei otomane şi a cererilor 
excesive de bani, produse, animale, prestații în 
muncă (cărăușie) ş.a., a făcut ca mare parte din 
păminturi să rămînă nelucrate. Scăderea bruscă a 
populaţiei ţării a provocat o adevărată „între- 
cere“ între stăpinii de pămînturi pentru înmulțirea 
numărului de zile de clacă, într-o flagrantă con- 
tradicţie cu legiuirile în vigoare. Această situaţie 
a favorizat şi procesul de concentrare a pămin- 
turilor în mari proprietăţi, fenomen care avea la 
bază, violenţa, frauda sau constringerea ?. 


1 Iie Cortus, Agricultura Țării Românești în prima 
jumătate a secolului al XIX-lea, Editura Academiei Repu- 
blicii Socialiste România, București, 1969, p. 11. 


2 Q. Zane, op, cit., p. 36. 

Şi după 1821 pămînturile, atit cele arabile, 
cît şi păşunile și pădurile foarte întinse, se aflau 
în mina a trei mari categorii de posesori: boierii — 
care dețineau mai mult de jumătate din supra- 
fața ţării —, mănăstirile — cu o suprafață apre- 
ciabilă —, şi, într-o proporţie mult mai mică, 
ţăranii liberi. În această epocă marele domeniu 
se afla la temelia „întregii economii românești, 
nu numai a celei agrare“ 3. Statul nu dispunea de 
alte terenuri în afara acelora pe care se găseau 
oraşele libere. În ceea ce priveşte domnii Țării 
Româneşti și Moldovei, aceştia nu aveau pămin- 
turi „decît cu titlu privat, boieri printre alţi 
boieri“ 4. 

Păminturile boierești şi mănăstirești continuau 
să fie împărţite în loturi (cu excepţia unor supra- 
feţe) date în folosință proprie ţăranilor dependenţi, 
pentru care aceștia datorau boierilor sau călu- 
gărilor muncă (clacă) pe rezerva seniorială şi-o 
cotă în produse (dijmă) din ceea ce realizau pe 
lotul avut în arendă, cotă ce a reprezentat în 
primele decenii ale secolului al XIX-lea princi- 
pala formă a rentei feudale. Obligaţiile mai sus 
amintite reveneau tuturor persoanelor, indiferent 
de condiţie socială, care locuiau pe pămînturi 
ce nu erau proprietatea lor; satele și orașele afla- 
te pe păminturi boiereşti sau mănăstirești erau 
supuse aceluiaşi regim. 

Primii ani ai domniei lui Grigore Ghica s-au 
caracterizat prin lupta îndîrjită a celor mai impor- 
tanţi posesori de păminturi — care deţineau la 


3 Ibidem, p. 17. 
4 ilie Corfus, op. cit., p. 15. 

acea dată citeva sute de mari domenii — pentru 
sporirea zilelor de clacă, acțiune prin care urmă- 
reau să compenseze lipsa braţelor de muncă, agra- 
vată de regimul de ocupaţie şi de foametea din 
iarna anilor 1822—1823. Astfel, ei au încercat să 
smulgă domniei o decizie în sensul dublării sau 
chiar triplării zilelor de clacă, fapt ieşit în evi- 
dență cu prilejul încheierii contractelor în anul 
1823, cînd s-au auzit voci care cereau ca numărul 
zilelor de muncă să fie sporite. Opoziția manifes- 
tată de domnie a făcut ca pretenţiile să scadă trep- 
tat pînă la 14 zile de clacă. Formulind această 
cerere, pe care o priveau ca o mare concesie făcută 
țărănimii dependente, boierimea argumenta în 
faţa tronului că satisfacerea ei avea să însemne 
„pentru stăpini un lucru foarte mingiietor şi 
într-adevăr un drept pe care trebuie să-l aibă, ca 
unii ce au mai multă pagubă din locuirea țărani- 
lor lor decit folos“ 5. 

Interesată să ajungă în raporturi măcar amia- 
bile cu marea boierime, cîrmuirea a stabilit în 
1823 o nouă normare a obligaţiilor de muncă dato- 
rate de ţăranii clăcași posesorilor de latifundii. 

Un an mai tirziu însă principele a prezentat pe 
neaşteptate divanului din Bucureşti proiectul unei 
legi privind abrogarea regimului dependeţei eco- 
nomice, arătindu-se un adept al ideii moderniză- 
rii relaţiilor agrare de „sus în jos“ prin interven- 
ţia energică a statului. Dacă acţiunea sa ar fi 
reușit, s-ar fi ajuns la crearea, încă din primele dece- 


5 DIRR. 1821, vol. III, Editura Academiei Republicii 
Populare Române, București, 1960, p. 236. 

nii ale secolului al XIX-lea, a une: mar: proprie- 
tăţi de tip capitalist în mediul rural și la rezol- 
varea antagonismului dintre boieri şi clăcași în 
cunoscuta „manieră prusiană“. 

Iniţiativa lui Grigore Ghica din primăvara 
anului 1824 de abrogare a sistemului de clacă 
fusese încurajată îndeosebi de progresele vizibile 
apărute în economia de piaţă şi circulaţia banilor. 
Ea venea, bineînţeles, în primul rînd în sprijinul 
marilor posesori de pămînt, dar și al altor elemente 
active din cadrul societăţii româneşti, cerind din 
partea acestora abandonarea unui mod de gin- 
dire revolut şi a unui comportament economic 
neadecvat timpului. 


Dovezi de renunțare la practici vechi în admi- 
nistrarea și exploatarea pămîntului s-au înregis- 
trat cu precădere la așa-numita boierime liberală, 
la unii arendași și chiar în rîndul țărănimii libere 
cu interese comerciale. În unele zone agricole, în 
care ziua de muncă era plătită mai prost din 
cauza abundenței miîinii de lucru, stăpinii de 
păminturi şi arendașii au pretins ca muncitorii 
agricoli să-și răscumpere în bani obligaţiile contrac- 
tuale. Totodată, latifundiarii au impus plata în 
bani a clăcii pentru 1—2 ani în urmă, ţăranii — 
care de cele mai multe ori nu dispuneau de sumele 
necesare — acceptind efectuarea unor activităţi ce 
depășeau prevederile înscrise în Legiuirea lui 
Caragea. 

În altă ordine de idei, s-a încetățenit practica 
calculării zilei de arat pe fiecare clăcaș în parte, 
spre deosebire de perioada anterioară, cind ea se 
stabilea pe cîte un „plug“ (un atelaj realizat prin 

contribuţia a 4—5 gospodării). Dacă pînă atunci 
ziua de arat se răscumpăra cu 3 lei, suma a cres- 
cut progresiv către 1823 la 5 lei. Totodată, s-au 
modificat normele privitoare la efectuarea și con- 
vertirea în bani a unor corvezi; obligaţia carului 
cu lemne de sărbătorile de iarnă, de pildă, cor- 
voadă ce se putea răscumpăra cu 1,20 lei, a ajuns 
curînd la preţul de 3 lei. 


Aceste abuzuri — coroborate cu apariţia foa- 
metei la sate — au creat în cursul anului 1822 o 
stare de spirit explozivă în rîndurile ţărănimii, mai 
ales în judeţele Teleorman şi Ialomița. Îngrijorat, 
Grigore Ghica a adus un amendament la Legiur- 
rea lui Caragea, modificind în 1823 trei dintre 
paragrafele sale. În noua formă se prevedea că 
ziua de arătură era considerată de plug nu pe om, 
iar tariful convertirii zilei de arătură în bani era 
fixat la 4 lei; carul cu lemne se putea converti 
pentru 3 lei; clăcașii trebuiau să ofere cu anumite 
prilejuri daruri stăpinilor de pămînt ê. 

După cum am mai arătat, în anul 1824 Grigore 
Ghica a incercat să ofere o soluţie globală antago- 
nismelor dintre țărănimea dependentă şi boierime 
prin desfiinţarea clăcii. Intenţia sa— expresie a 
convingerilor iluministe și fiziocratice împărtă- 
şite de principe — nu a prins viaţă datorită rezis- 
tenţei acerbe a boierimii şi a unor mari puteri 
europene. Boierimea, aproape în totalitate, apre- 
cia că reforma propusă de curte s-ar fi soldat cu 
lipsirea stăpinilor de pămînt de mina de lucru 
necesară, şi aceasta într-o vreme în care dirijarea 


8 Istoria României, vol. III, p. 916. 

producţiei către piaţă era tot mai evidentă, ca 
rezultat al nevoii crescînde de bani. 

În sprijinul privilegiilor economice și de altă 
natură ale boierimii a venit atunci Imperiul oto- 
man, care se temea ca nu cumva măsurile preco- 
nizate de domn să înstrăineze masa oligarhiei agrare 
române de curtea de la Constantinopol. Izolarea 
Înaltei Porţi de cele mai importante familii de 
dregători români, apreciau oficialităţile otomane, 
ar fi înlesnit altor imperii accesul la hegemonie 
în Europa de sud-est şi Balcani. Aşa se explică 
de ce sultanul şi marele vizir au intervenit atit 
la București, cît şi la Iaşi pentru stoparea oricărei 
iniţiative princiare de natură să atingă interesele 
fundamentale ale marii boierimi române. În prac- 
tică, însă, lipsită de sprijinul necondiţionat al 
domniei, de un aparat ramificat de represiune, 
boierimea nu a fost capabilă să tranşeze chestiu- 
nea definitiv în favoarea sa”. Alt factor care a 
contribuit la reducerea pretențiilor boierești l-a 
constituit rezistența opusă de țărănime faţă de for- 
tele care tindeau să-i reducă baza economică. 

Prin urmare, pină la aplicarea Regulamentului 
organic problema normării şi executării zilelor de 
clacă a rămas deschisă şi s-a caracterizat, în gene- 
ral, prin nerespectarea codului de legi al lui Cara- 


7 În 1826 Ecaterina Bibescu cerea Divanului Craiovei 
să ia măsuri împotriva clăcașilor de pe moşia sa de la 
Broscari, care se opuneau „a nu urma cu răspunderea 
adietului pămîntului după cuprinderea pravilei (legii — 
n.a.), după cum s-a urmat și pînă acum în toată Țara 
Românească“ (N. Iorga, Situaţia agrară, economică și 
socială a Olteniei în epoca lui Tudor Vladimirescu. Docu- 
mente contemporane, Bucureşti, 1915, p. 270—271). 

gea. Marea majoritate a ţărănimii nu era supusă 
regimului de clacă de 12 zile, ci de cel mult 6 zile. 
Aşa cum remarca un cunoscut istoric, „venitul 
realizat de proprietate din munca clăcaşilor a fost 
incomparabil mai mic decît cel obţinut din banii 
clăcii, dar mai ales din dijmă, care, la rîndul ei, a 
constituit forma predominantă a rentei feudale pe 
tot parcursul acestei perioade. Claca în muncă s-a 
făcut înainte de Regulament în diferite treburi 
pe moşie şi pe rezervă, acolo unde aceasta exista 
[...]. Produsele lansate pe piaţă de stăpîni și 
arendaşi proveneau în cea mai mare parte din dij- 
mele luate de la clăcași“ 8. 


În ciuda antagonismelor şi convulsiilor social- 
economice cunoscute din lumea satului între anii 
1822—1828, economia agrară a Ţării Româneşti 
a înregistrat o anumită înviorare, ilustrată şi. de 
creşterea producției de cereale, extinderea unor 
culturi noi, sporirea șeptelului ș.a. În general, 
producția agricolă, cu toată dependenţa sa de con- 
diţiile climatice, a cunoscut recolte în măsură să 
acopere consumul intern, exportul şi necesarul de 
alimente şi provizii pentru întreţinerea trupelor 
otomane staționate la nord de Dunăre, permiţind 
totodată achitarea obligaţiilor către Înalta Poartă. 

Dacă anul 1822 a fost secetos, mai ales în veci- 
nătatea Dunării, distrugind recolta de porumb şi 
fineţele, cauză a foametei din iarna și primăvara 
anului 1823 şi a scăderii șeptelui (diminuat, de 
altfel, și de o epizootie de febră aftoasă), anii urmă- 
tori — 1823, 1824, 1825 şi 1826 — s-au caracteri- 


e Ilie Corfus, op. cit., p. 294—295. 

zat .prin recolte îndestulătoare; abia în 1827 pro- 
ducția ăgricolă a mai fost deficitară — datorită 
secetei, dar și unei invazii de lăcuste — , însă spre 
deosebire de 1822, cînd trupele otomane epuiza- 
seră rezervele din anul precedent, acum recolta 
scăzută nu a mai fost urmată de foamete. 

Din partea sa, autoritatea domnească nu a depus 
eforturi prea stăruitoare pentru a-i obliga pe ţărani 
să cultive terenurile. Singura dată cînd Grigore 
Ghica a fost nevoit să facă uz de prerogativele prin- 
ciare pentru a impulsiona lucrările agricole a fost 
în ultimele luni ale domniei sale. 

Producția meșşteşugărească și manufacturieră. Con- 
comitent cu creşterea lentă, dar reală, înregistrată 
de agricultură a continuat să se îmbunătățească 
şi producţia meşteşugărească şi manufacturieră. 
Primele trei decenii din secolul al XIX-lea, subli- 
nia G. Zane, „reprezintă perioada de culme a 
artizanatului și a organizării corporatiste, la capă- 
tul a citorva secole de dezvoltare progresivă“ °. 

Asupra producţiei meșteșugărești, a activită- 
ţilor cu caracter „industrial“ acționau factori de 
stimulare și de inhibiţie. Între cei dintii trebuie 
remarcaţi: relativa creştere a cererii interne dato- 
rită progreselor economiei de piaţă; existența a 
numeroase resurse locale, mai ales pentru „indus- 
triile“ alimentară şi extractivă; mină de lucru 
ieftină, lipsa concurenţei interne etc. Dintre fac- 
torii restrictivi se cuvin amintiți: persistenţa unor 
instituţii politice și economice de tip feudal; 
lipsa forţei de muncă calificate şi a specialiștilor 


2 G. Zane, op. cil., p. 40. 

in organizarea economiei; perpetuarea unui mod 
de viață şi a unor mentalități preponderent rurale, 
specifice sistemelor economice autarhice; mono- 
polurile şi interdicțiile otomane ; posibilitatea acor- 
dată de tratatele internaţionale unor mari puteri 
de a influenţa deciziile majore din principate, 
politica economică și financiară a acestora; con- 
curenţa la care erau supuse produsele autohtone 
din partea mărfurilor străine, avantajate de rela- 
ţiile comerciale stabilite între Înalta Poartă şi 
marile puteri; acuta lipsă de capital din interior, 
coroborată cu scurgerea unor însemnate fonduri 
peste hotare, prin intermediul unor bancheri și a 
companiilor negustoreşti cu sediile la Viena, 
Constantinopol, Leipzig etc. 


Factorii responsabili din Ţara Românească 
erau, aproape în totalitatea lor, conştienţi de 
aceste impedimente, ca şi de faptul că se cuvenea 
a se da o nouă înfățișare structurilor economice din 
țară. Poziţia lor este exprimată cu destulă clari- 
tate în mai multe memorii şi petiţii. Astfel, în 
1821 boierii refugiaţi în Transilvania se pronun- 
ţau pentru dreptul de a „deschide fabrice de orice 
fel de meșteşug și să le neguţătorim cu cele ce vor 
ieşi din lucrarea lor“, cît şi pentru posibilitatea 
„să deschidem cite metale va da pămintul nos- 
tru, să le lucrăm și să se folosească ţara prin nego- 
țul lor slobod“ 10. Anterior, Tudor Vladimirescu 
ceruse să fie adoptate măsuri împotriva privilegiilor 
nobiliare şi a negustorilor și arendașilor străini 


10 E. Virtosu, 1827. Date și fapte noi, Bucureşti, 1932 
p. 117—140. 

care secătuiau bogăţiile ţării. „Dintr-această pri- 
cină — spunea el — ,a greutăţii havaeturilor şi a 
vămilor, neguţătoria au încetat cu totul, ajungind 
țara în cea desăvirşită lipsă a banilor“ 11. 

Însuşi Grigore Ghica a discutat probleme de 
natură economică cu demnitarii otomani în vara 
anului 1822, atunci cînd s-a deplasat la Constan- 
tinopol pentru investitură, fără a izbindi totuşi 
să obțină anularea monopolurilor externe. Insta- 
lat pe tron, noul principe s-a preocupat de regle- 
mentarea producţiei interne cu caracter mește- 
şugăresc şi manufacturier, de stabilirea unor 
raporturi cit de cît echilibrate cu unele dintre 
marile firme străine. Atenţia sa a fost reținută cu 
precădere de problemele organizării şi impulsio- 
nării activităţii breslelor şi manufacturilor, în 
favoarea cărora domnia a adoptat unele măsuri 
de sprijin. 12 

Breslele livrau pieţei postav, piei Lăbăcite, pietre 
de moară, abale, vase de lemn şi de lut, cheres- 
tea, doniţe, doage etc. Pe lingă breslele existente 
în anii 1822—1828, au luat naștere noi corpora- 
ţii, precum cele ale croitorilor din Rîmnicu Vilcea 


(1824), cojocarilor, constructorilor şi măcelarilor 
din Bucureşti-(1827); pe de altă parte, domnia a 
confirmat drepturile altora — printre care pri- 
vilegiile breslei blănarilor din București, tăbă- 


11 DIRR. 1821, vol. I, Edilura Academiei Republicii 
Populare Române, București, 1959, p. 273. 


12 Constantin C. Giurescu, Coniribuţiuni la studiul 
originilor și dezvoltării burgheziei române pînă lu 1848, 
Editura Ştiinţifică, Bucureşti, 1972, p. 139—140. 

carilor din Ploieşti ş.a. — spre a-și asigura noi 
venituri stabile. 

În perioada la care ne referim breslele deţineau 
monopolul de producție şi desfacere, beneficiind 
şi de un regim fiscal aparte — cunoscut în epocă 
sub denumirea de cislă — , care elimina contactul 
direct dintre membrii lor cu reprezentanţii vis- 
teriei. Alte avantaje care decurgeau din organi- 
zarea breslelor erau: eliminarea şomajului lucră- 
torilor, excluderea intermediarilor la vînzarea pro- 
duselor. 

În primii ani ai domniei lui Grigore Ghica „com- 
paniile“ de negustori şi meseriaşi din Țara Româ- 
nească erau concentrate, după cum arăta o cata- 
grafie fiscală întocmită în epocă, în oraşele Bucu- 
reşti, Focşani, Ploiești, Tîrgovişte, Zimnicea, 
Cimpulung, Slatina, Caracal, Cerneţi, Craiova, 
Rimnicu Vilcea, Curtea de Argeș, Piteşti etc. 
Cel mai mare număr de negustori şi meseriași se 
afla în judeţele Ilfov şi Dolj, unde îşi desfăşurau 
activitatea aproape 4 000 de întreprinzători. 

Pe lingă atelierele meșteșugărești s-a înmulţit 
numărul manufacturilor, care au contribuit la 
specializarea şi mărirea producției destinată pie- 
ţii. Astfel de manufacturi erau create cu fonduri 
investite de boierime și de marii deținători de capi- 
tal şi foloseau, de regulă, specialiști străini plă- 
tiţi în bani şi în natură, scutiți de impozite. Ele 
produceau postav, sticlă, testemeluri (basmale), 
luminări de ceară şi de seu, săpun, obiecte de tăbă- 
cărie, oale, alcooluri, tutun etc. 


Trebuie subliniat că Grigore Ghica, ca un om 
ce ştia să-și administreze propriile venituri cu 

multă chibzuială, fiind stăpinit de dorința de 
a-şi spori averea, nu a manifestat reticenţă faţă 
de întemeierea unor manufacturi în țară. De alt- 
fel, urmînd exemplul tatălui său, banul Dimitrie 
Ghica, care încă din 1792 cerea și obținea aproba- 
rea pentru înființarea unei distilerii de rachiu, 
întemeiase el insuşi o manufactură de basmale 
(testemeluri) în 1803. El declara cu acest prilej 
că își propune prelucrarea „mătăsurilor Țarigra- 
dului, care se aduceau de neguțători cu mare chel- 
tuială“ 8, 

O manufactură de sticlă ființa încă din 1800 
(ea își va închide porţile în 1825), o alta, de teste- 
meluri, a funcţionat la Mărcuţa, lingă Bucureşti, 
între 1800—1830. Documentele mai amintesc o 
manufactură de acelaşi fel în 1823, cu o existență 
efemeră. În septembrie 1825 Grigore Ghica semna 
un privilegiu pentru Teodor Mamelegioglu, care 
avea în proprietate o curăţătorie de postav. În 
1824 se redeschidea la București manufactura de 
bere a lui Friederich Timpel, originar din Gotha 
(înfiinţată încă din 1809 de Johann Timpel, dar 
mistuită de flăcări în 1821, în timpul ocupaţiei 
otomane). Proprietarul nu a mai apucat să inau- 
gureze noua manufactură, decedind în anul 1823; 
cel care o va face va fi Andreas Kube, văr al tată- 
lui şi partener al său. 

Rentabilă pentru întreprinzători se arată a fi 
industria băuturilor. Ca urmare a posibilităților 


1 N. Iorga, Istoria industriilor la români, în N. Iorga 
Opere economice, ediţie îngrijită de Georgeta Penelea 
Editura Știiniifică şi Enciclopedică, București, 1982 
p. 266. 

de cîştig sporit a luat fiinţă o manufactură de 
rachiu, rom şi oţet, proprietatea „hirurgului“ 
Johann Georg Krebs din Mannheim, care folo- 
sea la fabricarea băuturilor doar îructe, condi- 
ţie înscrisă de altfel în privilegiul domnesc. Încer- 
carea lui Krebs de a-şi diversifica producţia fabri- 
cînd bere a dat însă greş, fiind împiedicat prin 
însăşi intervenţia consulului prusian, care îl spri- 
jinea pe Andreas Kube. Din veniturile obţinute din 
fabricarea berii, acesta din urmă reuşise în perioada 
menţionată să ridice o moară care folosea la pune- 
rea în mișcare a instalaţiilor forţa animală. 


Tot în domeniul alimentar și tot la București se 
menţionează existenţa în 1828 a unei manufac- 
turi de paste făinoase, proprietatea lui Anghel 
Solacoglu, situată pe Podul Tirgului din Afară 
(azi Calea Moşilor). O statistică întocmită în 
1832, deci doar la cîţiva ani după încheierea dom- 
niei lui Grigore Ghica, enumera zeci de ateliere, 
manufacturi şi „cherhanale“ de mici dimensiuni, 
ce produceau postav, pînză, pălării, basmale, găi- 
tane, luminări de ceară şi de seu, piei tăbăcite, 
săpun, sticlă, farfurii, oale ; pe lingă ele, mai func- 
ționau, de asemenea, fiind incluse în rindul „indus- 
triilor“, cîteva sute de distilerii 14. Atelierele şi 
manufacturile erau concentrate, într-o proporție 
de 54,46%, în Bucureşti. 

În ce priveşte manufacturile tipografice pentru 
cărți bisericești şi laice, în timpul lui Grigore Ghica 
astfel de întreprinderi funcționau la Bucureşti, pe 


11 Constantin C. Giurescu, op. cit., p. 151. 

lingă mitropolie, şi la Rimnicu Vilcea, pe lingă 
episcopia de Vilcea. 

Manufacturile primeau anumite scutiri de impo- 
zite pe o perioadă de timp limitată (de regulă 
pentru 10—20 ani), de taxe vamale preferențiale 
pentru materiile prime, importul de utilaje și 
angajarea de lucrători străini, majoritatea aduşi 
din Transilvania, Silezia, Prusia, Austria și 
Polonia. Proprietarii aveau dreptul de a desface 
marfa în prăvălii proprii. 

Exploatarea subsolului. Reglementările juri- 
dice ale epocii referitoare la activitatea din acest 
domeniu atribuiau domniei dreptul de a acorda 
autorizaţia de exploatare, în special în ce privea 
sarea, păcura și aurul. În schimbul autorizații- 
lor antreprenorii erau obligați să plătească o dare 
către stat şi redevența din minereurile extrase. 
Cît priveşte zăcămintele, Legiuirea lui Caragea 
asigura dreptul primului venit, proprietarul tere- 
nului neavînd nici un drept asupra bogățiilor sub- 
solului. „Orice lucru nu este al nimănui, acela se 
face al celui ce va apuca să-l ia înainte — se 
stipula în respectiva legiuire, art. 1, capitolul 1, 
partea a II-a —. Deci: cîte pietre scumpe sau 
alte găsim prin locuri slobode, se fac lucruri ale 
noastre, bezi (fără) comorile cele îngropate, care 
sint domneşti“ 15. 

În pofida reglementărilor menţionate, mineri- 
tul a rămas pe mai departe puţin dezvoltat, ca 
urmare a dezinteresului manifestat de domnie şi 


15 Vezi mai pe larg Legiuirea Caragea, ediţie critică, 
Editura Academiei Republicii Populare Române, Bucu- 
reşti, 1957. 

de marii posesori de pămînturi de teamă ca nu 
cumva monopolul otoman să se extindă și asupra 
acestui domeniu. 

Cea mai mare amploare în epocă au cunoscut-o 
extragerea sării, şi, în mai mică măsură, exploa- 
tările de păcură, aur şi salpetru, deşi în timpul 
războaielor purtate pe teritoriul principatelor unii 
specialişti ai trupelor de ocupaţie, în special aus- 
triece şi ruse, semnalaseră existenţa a numeroase 
zăcăminte minerale. Între 1822—1828 cele mai 
cunoscute saline, cu un renume cîștigat, se aflau 
în Muntenia la Ocnele Mari, judeţul Vilcea, Telega, 
judeţul Prahova şi Slănic (azi Slănic Prahova), 
în judeţul Saac (Secuieni) 16. 

Deoarece sarea era un articol extrem de cău- 
tat, atit în principate, cît şi dincolo de hotare, 
îndeosebi în Balcani, venitul adus de această ex- 
ploatare (pe care domnul o arenda anual), în inter- 
valul 1822—1828, a crescut an de an. Prin con- 
tractul de arendă întreprinzătorii erau obligaţi 
să aprovizioneze gratuit cu anumite cantități de 
sare categorii privilegiate din societate, cît şi pe 
membrii consulatelor din Bucureşti. 

Extragerea sării continua să se bazeze pe o 
tehnologie străveche. Se utilizau, în general, ex- 
ploatările la suprafaţă și mai puţin sistemul puţu- 
rilor şi galeriilor forate pînă la adincimi de 40 m. 
Lucrătorii erau recrutați din rindul oamenilor 
liberi, clăcaşilor, robilor şi deţinuţilor condamnaţi 
la muncă silnică. În ciuda faptului că numărul 


„1 Nicolae Maghiar, Ștefan Olteanu, Din istoria mine- 
ritului în România, Editura Ştiinţifică, București, 1970, 
p. 195—196. 

total al lucrătorilor din salinele muntene nu depă- 
şea în această vreme cifra de 1 400, producţia s-a 
menţinut la un nivel destul de ridicat, suficientă 
pentru acoperirea nevoilor interne şi a cererilor 
de export. 

Mult mai restrinsă a fost extracția păcurii. 
Exploatările din 1822—1828 se aflau pe văile 
Prahovei, Buzăului și Dimboviţei. Ca și sarea, 
beneficiile obţinute din activitatea petroliferă 
se vărsau către domnie, indiferent al cui era tere- 
nul pe care se afla zăcămintul. Spre deosebire 
de sare, unde producţia rezultată revenea în ex- 
clusivitate celui ce o arendase, deţinătorii terenu- 
rilor pe care se aflau puţurile de păcură aveau 
„dreptul să-și însușească anual, pe o perioadă de 
timp limitată, de regulă în ultimele 40 de zile ale 
anului, producţia realizată. Ca și în cazul sării, 
această exploatare era arendată pentru sume des- 
tul de ridicate. Numai în 1822 preţul arendei s-a 
ridicat la 128 250 lei, sumă vărsată în visteria 
domniei. Suma apare cu atit mai mare cu cit în 
această exploatare nu erau ocupați decît 100—120 
de lucrători, țărani liberi și clăcași. Păcura, ex- 
trasă manual, cu ajutorul găleţilor, din zăcămin- 
tele de suprafaţă (puțuri), era folosită la gresa- 
rea osiilor, la iluminat, precum şi pentru proprie- 
tăţile sale „curative“, unanim recunoscute în 
epocă. Articolul era căutat atît în principat, cît 
și în afara lui, deoarece petrolul continua să fie 
considerat „balsamul cel mai bun pentru oasele 
fracturate, în general pentru toate rănile“ 17. 


17 René Sedillot, Istoria petrolului, Editura Politică, 
Bucureşti, 1979, p. 54. 

Printre bogăţiile minerale exploatate în această 
vreme se număra şi aurul aflat sub forma unei 
pulberi fine în depunerile aluvionare ale rîurilor 
Olt, Lotru, Argeș, Dimboviţa, Ialomiţa şi Buzău. 
De aici el era extras prin spălare de o categorie de 
lucrători în cea mai mare parte robi aflați în stă- 
pînirea domniei (rudarii) care vărsau o cotă parte 
din „producţie“; surplusul era achiziționat, tot 
de domnie, la preţuri destul de scăzute, dacă le 
raportăm la valoarea metalului: dramul de aur — 
un dram era egal cu 3,18 g — era echivalat la 
11 lei. Între 1822—1828 numărul rudarilor, robi 
şi oameni liberi, era în jur de 600, iar producţia de 
4,4 — 8,6 kg aur anual. 

În ceea ce priveşte alte zăcăminte — fier, cupru, 
cărbune, sulf, chihlimbar, mercur —, deşi la sfir- 
şitul secolului al XVIII-lea călătorii străini men- 
ţionau existența unor exploatări, în vremea dom- 
niei lui Grigore Ghica acestea nu mai funcţio- 
nau decit sporadic, avînd o pondere neînsemnată 
în economie. 


Comerţul. În strînsă legătură cu procesele înre- 
gistrate în agricultură şi în sfera producţiei meş- 
teşugărești, în principatele române se poate iden- 
tifica în perioada 1822—1828 o certă inviorare a 
afacerilor comerciale. Desigur, în cadrul acestora 
predominau circulaţia internă a mărfurilor, expor- 
tul de produse alimentare şi materii prime și 
importul de obiecte de lux. Situaţia respectivă 
avea la origine atit inegala dezvoltare a producţiei 
industriale locale, cît și supraviețuirea unor insti- 
tuţii şi privilegii de natură feudală. Dar cel mai 
important obstacol în calea afirmării nestinghe- 

rite a unui comerţ eficient în condiţiile epocii date 
îl reprezenta poziţia de dependenţă în care se afla 
ţara faţă de Imperiul otoman, care se dovedea 
din ce în ce mai incapabil să împiedice ameste- 
cul politic şi economic al altor puteri în Moldova 
şi Țara Românească. 

Cu toate acestea, tendinţa fruntașilor vieţii 
politice şi economiei românești a fost de a contra- 
cara pe cît posibil amestecul străin în sfera schim- 
burilor comerciale, de a înlătura unele bariere 
vamale interne şi internaţionale de certă sorginte 
feudală. În 1821, în memoriul boierilor munteni 
retrași la Braşov (memoriu ce reflecta și poziția 
negustorimii autohtone și a unor categorii ţără- 
nești) se cerea: „negoţul să ne fie slobod, adică 
din tot venitul ce agonisim din pămintul nostru 
şi din dobitoacele noastre şi din alte mijloace de 
lucrări ce ne-am putea îndemna, să nu fim po- 
priţi de nimeni a scoate peste graniță, în orice 
parte vom putea găsi folosul alişverișului nostru, 
ca cu acest mijloc să se poată ajutora patria noas- 
tră şi a veni în stare bună, după cum urmează la 
toate ţările, de se chivernisesc prin mijlocirea slo- 
bodului negoţ“ *; se mai solicita: probhibirea im- 
portului unor produse ce se fabricau în ţară (o 
formă de protecţionism incipient), stabilirea unor 
tarife vamale clare, obligaţia negustorilor străini 
de a respecta obiceiurile comerciale ale principa- 
tului, eliminarea amestecului consulilor şi anu- 
larea privilegiilor date de Poartă negustorilor 


18 Apud Vladimir Diculescu, Bresle, negustori și mese- 
riași în Țara Românească (1830—1848), Editura Acade- 
miei Republicii Socialiste România, Bucureşti, 1973, p. 9. 

străini. Aceste deziderate, reformulate în parte 
şi în memoriul boierilor munteni înaintat în 1822 
Constantinopolului, nu s-au împlinit în totalitate 
din cauza opoziţiei înverşunate a factorilor inte- 
resaţi în păstrarea vechilor privilegii: consulii 
străini și Înalta Poartă. 

Imperiul otoman se prevala în relaţiile cu Mol- 
dova şi Țara Românească de înțelegerile interna- 
tionale intervenite la începutul secolului al 
XIX-lea. Ilustrind în fapt raporturile de forțe 
din estul și sud-estul Europei, respectivele tratate 
privau din ce în ce mai mult Înalta Poartă de unele 
produse româneşti, mai ales de acelea pe care le 
foloseau trupele austriece și ruse în campaniile 
lor antiotomane. Hatişeriful din 1802, de pildă, 
stabilea ca obligatorie mai întîi satisfacerea nevoi- 
lor ţării şi abia apoi livrarea, la preţul curent, a 
furniturilor pentru Constantinopol 1°, dar actul 
era încălcat în mod sistematic de funcţionarii 
turci cu complicitatea domnilor fanarioți. Rezulta, 
deci, că principatele erau obligate să-şi orienteze 
activitatea comercială cu precădere în direcția 
satisfacerii nevoilor altor state, practicînd pre- 
țuri sub nivelul pieţii. 

În perioada 1822—1828 activitatea comercială 
era reglementată de prevederile aceluiași hatişerif 
din 1802. În acest sens, istoricul loan C. Filitti 
semnala că „îndatoririle, în bani şi în natură, 
față de turci, erau tot cele vechi, prevăzute în 
ultimul loc în hatişeriful de la 1802, confirmat prin 


„08 Acte și documenie relative la istoria renascerei Romă- 
niei, publicate de Ghenadie Petrescu, Dimitrie D. Sturdza 
şi Dimitrie C. Sturdza, vol. I, Bucureşti, 1888, p. 261 

convenția de la Akkerman“, ceea ce făcea ca nego- 
ţul „să fie stînjenit, pe de o parte, prin abuzurile 
negustorilor turci care veneau să facă aprovizio- 
narea pentru împărăție, iar pe de altă parte, prin 
restricțiile impuse de Turcia regimului vamal al 
principatelor“ 20. 


Față de aprecierea de mai sus se cuvine totuși 
a adăuga că primul domn pămîntean, spre deose- 
bire de unii dintre înaintașii săi, a favorizat mai 
mult comerţul exterior, că a stabilit raporturi mai 
strînse cu alte ţări, îndeosebi cu Austria. El incer- 
ca, şi pe această cale a favorizării anumitor inte- 
rese financiare şi comerciale de peste hotare, să 
cointereseze una dintre marile puteri ale Europei 
în politica de menţinere şi consolidare a autono- 
miilor principatelor române. 


Comerţul intern. Demararea unei activităţi co- 
merciale stimulative pentru economie s-a reali- 
zat însă cu destulă greutate. Astfel, la începutul 
anului 1822, din cauza refugierii unei mari părţi 
a negustorimii la Brașov şi Sibiu, activitatea 
comercială aproape încetase. Ca rezultat al lip- 
sei de bani vînzările de produse și vite se făceau 
pentru sume derizorii. „În Țara Românească 
— scria Nicolae Iorga —,se profita de sărăcia 
completă a ţăranului care nu arase pentru a-i 
lua vitele pe nimic şi a le trece peste Dunăre. 
Pentru a pune mai ușor mina pe dinsele, se ordonă 


de la Constantinopol ţinerea de bilciuri“ 21. Dezor- 


20 Ioan C. Filitti, op. cit., p. 171. 
21 N. Iorga, Istoria comerțului românesc. Epoca mai 
nouă, în N. lorga, Opere economice, p. 730. 

ganizarea comerțului românesc amenința să capete 
proporţii, mai cu seamă în condiţiile prelungirii 
ocupaţiei otomane. Contrar previziunilor pesi- 
miste, în anii următori, datorită condiţiilor cli- 
matice favorabile și a retragerii celei mai mari 
părţi din trupele de invazie, economia Ţării 
Româneşti şi-a revenit treptat, fapt resimţit şi 
în relaţiile comerciale. 

În ciuda sustragerii din circuitul normal a 
unor cantităţi însemnate de produse datorită mono- 
polurilor otoman și boieresc, surplusul existent a 
înviorat comerţul intern desfăşurat între regiuni- 
le de cîmpie, mari producătoare de cereale, şi 
cele de deal. și de munte care ofereau în schimb 
vite, cherestea, fructe, băuturi ş.a. Creşterea cifrei 
de afaceri ar fi fost şi mai mare dacă n-ar fi exis- 
tat încă vămi interioare, impozite preferenţiale 
şi preţuri maximale; sumele astfel realizate se 
vărsau o parte în folosul domniei, de către aren- 
daşii ce contractau veniturile vămii, iar altă parte 
în folosul slujbaşilor, al căror comision se ridica 
la 10% din valoarea mărfii vindute. Negustorii 
străini, dacă proveneau dintr-unul din statele cu 
care Constantinopolul încheiase tratate comerciale, 
plăteau doar taxa convenită prin înţelegerea din- 
tre Poartă şi puterea respectivă. Furniturile des- 
tinate Imperiului otoman erau scutite de vamă. 
Boierii şi mănăstirile ce vindeau vite, produse 
agricole şi băuturi aveau exceptări de vamă, scu- 
tire care se aplica şi în cazul cumpărării de pro- 
duse, obligaţia de a plăti diferitele taxe revenind 
viînzătorului. Boierii şi mănăstirile puteau ţine, 
cu scutire de taxa „fumăritului“ şi cîte o prăvă- 

lie la Bucureşti. Ca o expresie a preocupării dom- 
niei față de aprovizionarea cu alimente a populaţi- 
ei, se prevedea ca brutarii și măcelarii să nu plă- 
tească vamă pentru făină și carne în scopul men- 
tinerii lor la preţuri scăzute. Totuși, slujbaşii însăr- 
cinați cu „poliţia pieţelor“ percepeau un impozit, 
havaietul, de la fiecare cuptor, măcelărie, cîr- 
ciumi ș.a., ceea ce se răsfringea negativ asupra 
preţurilor. 

Potrivit unei mai vechi reglementări, producă- 
torii care vindeau brînză, peşte, zarzavat, marfă 
transportată de ei înșiși cu spinarea erau scutiți 
de vamă. Lemnul de foc și de construcţie era în 
schimb vămuit: 7 sau 5 parale carul cu boi, în 
funcţie de numărul animalelor de tracţiune. 
Menţinerea la o cotă ridicată a vămilor se datora 
şi faptului că acestea se arendau şi subarendau în 
mod curent. O altă cauză rezida în obligaţia celor 
ce arendau vămile de a contribui la asigurarea gra- 
tificaţiilor pe care le acorda domnia mănăstirilor, 
cutiei milelor şi unor particulari. În acelaşi timp 
arendașii vămilor participau la completarea veni- 
turilor logofeţilor, secretarului şi păstrătorului sigi- 
ului. Unul din cei mai mari arendași ai vămilor 
din această vreme a fost loan Hagi Moscu. Între 
1824—1826 el a acaparat arenda vămilor pentru 
suma de 816 000 groşi anual, dar subarendarea lor 
i-a adus venituri substanţiale, care s-au cifrat, 
numai pentru 1824, la 37 000 groşi 2. În prin- 
cipat existau însă şi unele localităţi, de pildă 


22 Dumitru Limona, Elena Moisuc, Casa comercială 
Hagi Moscu și Stefan I. Moscu din București, în „Revista 
arhivelor“, nr. 3/1975, p. 256. 

Cimpulung, scutite de vamă pe baza unor privi- 
legii acordate în epocile anterioare. 


Favorizaţi de sistemul de arendare, de organi- 
zare a comerţului, nu erau numai favoriţii curții. 
O serie de negutori străini, de sudiți — de pre- 
ferință austrieci —, au reuşit, datorită vămilor 
scăzute, să realizeze avantaje considerabile. Sfi- 
dind legile în vigoare, mulți dintre ei şi-au des- 
chis băcănii, brutării, cîrciumi, fără a plăti taxa 
“de prăvălie („fumăritul“). Totodată, eludind 
„constituţia ţării“, ei au cumpărat proprietăţi, 
formate din păminturi și vii. Aceasta a făcut ca 
o serie de mari negustori români, pentru a nu 
falimenta şi a profita la rindu-le de avantajele 
amintite, să ceară protecţia străină. 


Marele comerţ intern se desfăşura însă în bil- 
ciuri, tîrguri şi iarmaroace. Deşi se organizau numai 
cu aprobarea domniei, numărul bilciurilor, tir- 
gurilor şi iarmaroacelor s-a mărit în mod constant, 
ajungind în 1828 la aproximativ 20 în fiecare 
județ. 

În cuprinsul bilciurilor şi tirgurilor se vindeau 
produse ca: cereale, făină, peşte, zarzavaturi, var, 
păcură, sare, mărfuri ale industriei casnice (tex- 
tile, ceramică, obiecte de lemn) ş-a.; cel mai mare 
dever îl avea însă comerţul cu vite, din vinzarea 
acestora ţăranii procurindu-și sumele de bani nece- 
sare întreţinerii lor, ca şi pentru a răspunde dese- 
lor cereri ale fiscului. În general, cumpărătorii de 
vite erau negustori străini veniţi din Peninsula 
Balcanică, dar şi din statele din centrul Europei. 
Astfel de bilciuri și tirguri se ţineau la Riureni și 
Drăgăşani (jud. Vilcea), Cimpina, Buzău, Focșani, 

Valea Teancului, Tirgul Drăgaica (jud. Buzău), 
Tîrgul Dealului, lingă Pitești, Cîmpul Mare (în 
jud. Argeş), la Strehaia, Nişcov, Săpoanca, Goleşti, 
Băjeşti (ultimele două în jud. Muscel), Peret 
(jud. Teleorman), Răsăni și Brazii de Sus, Nego- 
vani (actuala Valea Călugărească) (jud. Prahova), 
Cărbuneşti (jud. Gorj), la București etc. 2. Vis- 
teria era și ea interesată ca numărul bilciurilor, 
tirgurilor şi iarmaroacelor să crească — inclusiv 
pe moșiile boierești —, căci ele reprezentau o 
sursă importantă de venituri pentru domnie. 
Grigore Ghica a mers pînă acolo încît a cedat unor 
întreprinzători particulari dreptul de a ridica 
vama în astfel de locuri destinate schimburilor 
comerciale. De pildă, la 4/16 aprilie 1826 el dăruia 
vama biîlciului de pe moşia Cimpul Mare, din jude- 
tul Argeș, bisericilor din satele Roşii şi Sărăţenii, 

Comerţul exterior. În primii ani ai domniei lui 
Grigore Ghica, datorită ocupaţiei otomane, comer- 
ţul exterior a fost îndreptat mai ales către Poartă, 
bilciurile şi tîrgurile muntene fiind des vizitate de 
neguţători turci, armeni, evrei, greci şi bulgari. 
Treptat, în dinamica schimburilor comerciale cu 
exteriorul s-a revenit la orientarea dinainte de 
1821, reluîndu-se relaţiile cu pieţele din Europa 
centrală şi de răsărit. Această activitate a fost 
într-un fel facilitată de unele prevederi ale conven- 
ţiei de la Akkerman din 25 septembrie/7 octom- 


233 Constantin C. Giurescu, op. cit., p. 79, 81—82; 
Pentru această problemă vezi şi Vasile Cărăbiş, Bilciu- 
rile și tirgurile din Oltenia în secolul al XIX-lea, în „His- 
torica“, 2/1971, p. 143—152. 

brie 1826. Printre hotăririle la care au subscris cele 
două imperii se încadrau și articole cu caracter 
economic referitoare la principatele române; prin 
intermediul lor, guvernanţii de la St. Petersburg 
căutau să creeze noi debuşee pentru economia pro- 
prie pe teritoriul românesc din sudul şi estul Car- 
paţilor. Între acestea figura și obligaţia de a se 
asigura libertatea negoţului — condiționată de 
garantarea în primul rînd a furniturilor pentru 
Poartă, precum și a consumului intern. Cu toate 
aceste oprelişti, se practica, adesea, cu complici- 
tatea domniei, care vindea licențe de export fără 
ştiinţa Porții, o intensă contrabandă cu animale, 
ce aducea curții domneşti importante venituri. 
Nu numai Poarta otomană şi Rusia ţaristă își 
disputau baza de aprovizionare din principate, ci 
şi Imperiul habsburgic. Avind o industrie mai 
avansată decit a concurenţilor săi menționați şi 
o economie complementară cu cea din Ţara Româ- 
nească şi Moldova, Austria s-a străduit să cîș- 
tige poziţii avansate pe piaţa românească. Cercu- 
rile comerciale și financiare din Viena îşi mani- 
festau interesul în principal pentru importul de 
materii prime și produse alimentare şi pentru ex- 
portul de obiecte manufacturate şi de lux. Un 
consumator stabil al produselor din Moldova şi 
Țara Românească era armata habsburgică, care 
stringea rezerve de alimente și subzistenţe în depo- 
zite special amenajate. La 16/28 ianuarie 1823 
consulul prusian la Bucureşti, Ludwig Kreu- 
chely-Schwerdtberg, nota că exportul anual de 
porci către Austria se cifra la 40 000 capete, ceea 
ce aducea un venit de 500 000 — 600 000 de lei 

anual. Acelaşi lucru se întîmpla și cu grinele. Se 
semnalau în această vreme chiar regiuni întregi, 
cum erau satele libere din Oltenia, specializate în 
producţia de cereale pentru exportul în Austria; 
alte judeţe, cum erau cele din zonele de munte, 
exportau clandestin, după fermentarea cerea- 
lelor, mari cantităţi de alcool în Transilvania. 

Dintre celelalte mărfuri trimise la export de 
producătorii munteni se detaşau: untul, seul şi 
brinza, dirijate cu precădere spre Imperiul oto- 
man; mierea în Turcia și Veneţia; ceara spre Aus- 
tria şi Veneţia; sarea în Turcia (aproape pe tot 
teritoriul european al imperiului) şi Austria; 
cheresteaua in Peninsula Balcanică, mai ales pen- 
tru cetăţile otomane dunărene ; peștele în Austria; 
tutunul, fructele uscate, cinepa, inul şi păcura în 
Imperiul otoman 24. 

În schimb, importurile se caracterizau prin pon- 
derea mărfurilor industriale şi manufacturiere, de 
regulă, produse de lux. Principalul furnizor de ast- 
fel de mărfuri era Austria. De aici negustorii 
străini, dar şi autohtoni, aduceau în principat tră- 
suri, mobilă, articole de toaletă, mătase şi articole 
din mătase, bijuterii, sticlărie de Boemia, pin- 
zeturi, arme de foc şi arme albe. Totuşi, se impor- 
tau şi mărfuri necesare unor cumpărători cu un 


24 N. Iorga, Istoria românilor prin călători, ediţie îngri- 
jită, studiu introductiv și nole de Adrian Anghelescu, 
Editura Eminescu, Bucureşti, 1981, p. 732—734; Con- 
stantin C. Giurescu, Istoria pădurii româneşti. Din cele 
mai vechi timpuri pînă astăzi, ediția a doua, revăzută şi 
adăugită, Editura Ceres, Bucureşti, 1976, p. 211—212, 
231—232 ; Hurmuzaki, Documente, vol. XVII, p. 268—269 
şi vol. XX, Bucureşti, f.a., p. 717. 


141 


venit mediu și submediu ; produse de șelărie, frîn- 
ghierie, fierărie (coase, cercuri de butoaie, sobe de 
fier, table, cuțite, lacăte, broaște, potcoave), sti- 
clă, pielărie şi curelărie, pături, postav, pînză, 
perii, hirtie, chimicale etc. Frecvente schimburi 
comerciale se făceau şi cu alte state. Din Italia 
(de la Veneţia, Florenţa și Genova) se transportau 
pe pieţele principatului cristaluri, stofe, hirtie, 
luminări de ceară şi articole de toaletă. Din 
Franţa veneau şaluri, borangic, zăbranice, pălă- 
rii, batiste, farfurii, ceasornice, băuturi, cafea, 
măsline. Prezentau interes şi postavul, fierăria, 
articolele de băcănie din Anglia. Din Rusia negus- 
torii munteni procurau, piei, ceai, rachiu și fie- 
rărie. Nici chiar Turcia nu era exceptată de la 
acest circuit din ce în ce mai dinamic. De aici 
proveneau coloniale, șaluri de Caşmir, tutun fin, 
stofe orientale etc. 

Schimburile comerciale între "Țara Românească 
şi alte state au înregistrat o perturbare serioasă 
în prima jumătate a anului 1828, cînd ştirile des- 
pre izbucnirea unui nou conflict ruso-otoman cir- 
culau cu insistenţă. „Chiar simple zvonuri de răz- 
boi— evidenția un specialist în istorie economică—, 
şi nu mai vorbim de începuturile operaţiilor 
militare, fac pe negustori să-şi închidă prăvăliile, 
să-și pună, cum pot, mărfurile la adăpost, şi toţi 
cei mai cu stare să se refugieze, ca și boierii, peste 
frontieră, în Transilvania“ 25. Observaţie per- 
fect valabilă şi pentru vremurile dinaintea și din 


235 G. Zane, op. cit., p. 43. 

timpul războiului purtat între Rusia şi Imperiul 
otoman între anii 1828—1829. 

Comunicaţiile. Desfăşurarea traficului comercial 
era îngreuiată de starea căilor rutiere existente la 
acea dată în principat, care, după cum afirma 
Nestor Urechia, nu erau decit nişte „drumuri 
primitive, a căror origine se pierde în noaptea 
timpurilor“ şi care „din pricina unui climat ex- 
trem“ se prezentau ca fiind foarte accidentate. 
De îndepărtarea radicală a neajunsurilor, semna- 
late în mai toate scrierile călătorilor străini care 
au vizitat Moldova și ara Românească, prin 
modernizarea drumurilor nici nu putea fi vorba. 
Încercarea ar fi presupus „o întreagă organizaţie 
şi complicată administraţie, cu personal, material 
şi, înainte de toate, bani“ %. 

Principalele drumuri din Țara Românească por- 
neau din Bucureşti spre Transilvania — prin 
Pitești, Curtea de Argeș, Ciineni, Turnu Roşu 
— spre sudul Dunării — prin Giurgiu — , spre 
Moldova — prin Urziceni, Buzău, Rimnicu Sărat, 
Focşani. Spre Transilvania mai exista un drum 
prin Ploiești, Comarnic, Predeal, mai puţin uti- 
lizat din cauza stării sale. Din ultima localitate 
amintită el se transforma, în unele porţiuni, în 
„simplă potecă sau drum strimt şi foarte primej- 
dios“ 27. Ulterior, în timpul domniilor lui Gheorghe 
Bibescu şi Barbu Știrbei, amenajările aduse îl vor 
transforma într-o cale rutieră accesibilă vehicu- 
lelor. 

25 Nestor Urechia, Drumurile noastre, București, 1911, 
p- 14—15, 16. 

27 Ibidem, p. 20. 

Mai lesnicioasă și mai economică pentru trans- 
portul mărfurilor şi călătorilor era însă calea 
apei. Deşi cea mai mare parte a principalelor por- 
turi dunărene (Turnu, Giurgiu și Brăila) se aflau 
în mîinile otomanilor, celelalte porturi (Cerneţi, 
Calafat ş.a.), de mai mică importanţă, au permis 
ca o parte din comerţul românesc să se desfă- 
şoare pe Dunăre spre marile centre comerciale 
ale Europei. 


Cu toată situaţia grea a drumurilor, comunica- 
tiile pe apă nu s-au dezvoltat pe cit era de aştep- 
tat din cauză că mare parte din traficul naval se 
afla sub control extern, exercitat de austrieci, 
greci şi otomani. Totuşi, lipsiți de dreptul de a 
aborda pavilionul naţional, românii şi-au adus 
contribuţia la desfăşurarea comerţului pe apă, 
navigind în anii 1822—1828 sub culorile unor state 
din Levant. 


Administraţia din Bucureşti s-a interesat mai 
ales de asigurarea unui serviciu poștal, însărcinat, 
cu transportul călătorilor şi corespondenţei. Orga- 
nizat încă din timpul domniei lui Alexandru Ipsi- 
lanti (din 1775), plătit de stat, el dispunea de 
vehicule, personal de conducători şi de pază, de 
staţii de schimb la fiecare 20 de km. Serviciul poș- 
tal își desfăşura activitatea pe traseele Bucureşti 
— Tîrgovişte ; Bucureşti— Piteşti— Craiova; Bucu- 
reşti—Ploieşti—Predeal;  Bucureşti—Piteşti— 
Curtea de  Argeş-—Ciineni— Turnu Roşu; Bucu- 
reşti— Silistra (sau Giurgiu) şi, de aici, prin Bal- 
cani, spre Constantinopol. 

„Poşta“ munteană avusese mult de suferit în 
urma războiului ruso-otoman din 1806—1812 și 

în anii 1821—1822. Grigore Ghica, avind nevoie 
de legături cu provincia şi cu ţările străine — să 
nu uităm că domnul primea periodic prețioase in- 
formaţii de la informatorul său din Viena, cava- 
lerul von Gentz — , a luat măsuri pentru refacerea 
serviciului poştal, acţiune pe care a dus-o la bun 
sfirşit în primii ani ai domniei. Totodată, între 
1822—1828 au fost luate măsuri pentru amelio- 
rarea podurilor de peste ape, de-a lungul princi- 
palelor drumuri de poştă. O atenţie deosebită s-a 
acordat podurilor fixe de peste Colentina (pe dru- 
mul Bucureşti— Focşani), Argeş şi Neajlov (pe 
drumul Bucureşti— Giurgiu), Olt (pe drumul spre 
Ciineni) şi podurilor plutitoare, în număr mai mare, 
răspiîndite la vadurile de trecere de peste riurile 
Jiu, Olt, Ialomița, Buzău ș.a. 

În timpul domniei sale, Grigore Ghica s-a preo- 
cupat de respectarea reglementărilor referitoare 
la întreţinerea drumurilor în preajma localită- 
ţilor şi în afara lor. Astfel, în 1826, el interzicea 
locuitorilor din Bucureşti să ridice construcţii care 
să îngusteze căile de intrare în capitală. Între anii 
1822—1828 domnul a avut în atenţie şi frînarea 
tendinţelor marii boierimi de a îngusta drumurile 
în beneficiul moșiilor lor, situaţie care se reflecta 
în perturbarea traficului de călători şi de mărfuri. 
În privința lărgirii căilor de comunicaţii rutiere 
şi a menținerii lor în bună stare de funcţionare, 
domnia a fost nevoită să învingă şi numeroase 
greutăţi. De exemplu, puterea suzerană interzi- 
cea, din motive de ordin strategic, orice lucrare 
importantă de extindere a legăturilor rutiere cu 
Transilvania şi Moldova. Pe acestă linie, consulul 

prusian la Bucureşti raporta la 23 martie/4 apri- 
lie 1828 că „drumurile care din Austria duc în 
Valahia nu pol fi niciodată reparate, fără o per- 
misiune expresă a Porții. Aceasta, cu toate tre- 
buinţele grabnice ale negoțului, nu acordă permi- 
siunea, căci își închipuie că în caz de război ar- 
mata austriacă cu trenul ei (coloanele de aprovi- 
zionare — n.a.) va trece astfel cu greu Carpaţii“28. 
Grigore Ghica a rezistat chiar şi unor propuneri 
avantajoase, care ar fi scutit visteria principatului 
de cheltuieli suplimentare. „Acum câtva timp 
— relata într-un raport același consul prusian — 
d-l agent al Austriei se adresă domnului, cerîn- 
du-i să repare drumul dintre Ciineni și Bucureşti, 
pe cuvint că acest drum devenise nepracticabil 
pentru curieri. Prinţul refuză. D-l de Hakenau îi 
ceru numai să dea un ordin ispravnicilor să lase 
a se lucra acest drum, fiindcă el, Hakenau, ar face 
cheltuielile reparaţiunilor celor mai necesare, fără 
să compromită pe prinț. Prinţul refuză şi aceas- 
ta“ 2%, 

Coordonate ale evoluţiei vieții sociale. Restaurarea 
domniilor pămîntene a fost însoţită de anumite 
schimbări în configurația socială a principatelor. 
La nivelul clasei privilegiate s-a constatat, ast- 
fel, eliminarea grupului de putere fanariot, care 
deținuse mai bine de un secol o poziţie proemi- 
nentă la București şi Iaşi. Pentru citeva dece- 
nii, puterea în stat a revenit aproape în exclusivi- 
tate marii boierimi, înalţilor dregători, pe cale a 


2 Hurmuzaki, Documente, vol. X. p. 443. 
2 Ibidem. 

se transforma din posesori în mari proprietari de 
pămiînturi. 

În paralel, poziţiile boierimii tradiţionale vor 
fi în mod repetat atacate atît de clasele mijlocii 
şi sărace, cît şi de acei reprezentanţi ai aristocra- 
ţiei care erau adepţi ai modernizării rapide a socie- 
tății. Marea boierime, deşi era convinsă într-o 
însemnată măsură de necesitatea reorganizării 
societăţii, s-a ridicat în repetate rînduri împotriva 
adoptării acelor reforme ce vizau anularea pri- 
matului său economic și politic. 


Odată înlăturată concurența fanariotă în pri- 
vinţa slujbelor şi funcţiilor, marea boierime, din 
ce în ce mai atrasă de cultura europeană şi de mo- 
dul de viață modern, şi-a dublat eforturile de a-și 
procura sume sporite de bani pentru achiziţio- 
narea de cărţi, tablouri, mobile, veselă, îmbrăcă- 
minte, carete ș.a. Într-un cuvint, după cum carac- 
teriza Nicolae Iorga această „febră“ a moderni- 
zării, „se cumpăra cu desfriu obiecte de lux după 
moda Apusului. Capitalurile îngrămădite în pungi 
de generaţii întregi stringătoare şi econoame tre- 
cură granița în cîțiva ani“ 30. Aşa se face că, potri- 
vit relatărilor lui Constantin (Dinicu) Golescu, 
se ajunsese la situații surprinzătoare. Vizitind 
Europa, el constata: „cine vor vedea pe acele de 
mai mare neam dame din Viena și pe ale noastre, 
pe cele de al treilea mînă, vor socoti pe vieneze de 


20 Ibidem, p. XVI. 

sărace, și pe acestea ale noastre stăpinite de lux, 
milioniste“ 31, 

Altfel, se păstrau încă multe dintre relaţiile 
tradiţionale, dintre privilegiile clasei conducă- 
toare, inclusiv sistemul clientelei personale și 
politice a principalelor figuri ale protipendadei. 
În legătură cu aceasta, lon Ghica nota că „o 
casă boierească era o adevărată cetate, un stat 
în stat, nici poliţia, nici justiția domnească nu 
îndrăzneau să treacă pragul porţii unui ban sau 
unui vornic, deși un asemenea drept nu era scris 
nicăieri; la  trebuință boierul putea să închidă 
porţile și să trăiască luni întregi cu familia, cu 
slugile şi cu oamenii casei, optzeci şi o sută de 
suflete, fără să aibă cea mai mică trebuinţă de 
cei dinafară [...] la caz putea cu oamenii din 
curte să se apere în contra puterii domnești, cînd 
ea nu era sprijinită de vreo poruncă de la Țari- 
grad“ 32. 


Mîndră de originea sa aristocratică şi de privi- 
legiile de care se bucura, gata oricînd să afirme că 
ea „reprezintă“ națiunea, marea boierime suporta 
cu greu domnia autoritară a lui Grigore Ghica. 
Fruntașii săi din această epocă, cu toate că erau 
în general copleșiți de atenţii băneşti şi funcţii din 
partea principelui, nu încetau să pledeze pentru 
instaurarea unui regim de tip nobiliar aşa cum își 


31 Dinicu Golescu, Însemnare a călătoriei mele Con- 
stantin Radovici din Goleșii, făcută la anul 1824, 1825, 
1826, postfață și bibliografie de Mircea Iorgulescu, Edi- 
tura Minerva, București, 1977, p. 58. 


32 Jon Ghica, Opere, ediţie Ion Roman, Bucureşti, 
1956, p. 137. 

închipuiau că există în Anglia şi în Franţa. Pen- 
tru aceasta, liderii protipendadei se arătau dis- 
puşi pe plan intern să recunoască boierimii infe- 
rioare în grad şi chiar burgheziei egalitatea juri- 
dică și dreptul de a fi reprezentaţi în adunarea 
ţării. Pe plan extern, cei mai mulţi dintre ei se 
pronunţau pentru o diplomaţie de echilibru între 
imperiile habsburgic, otoman şi țarist; trebuie 
să subliniem că aceşti trufași stăpini de pămint, 
care au avut o atitudine unilaterală în rezolvarea 
problemelor sociale, au înţeles însă necesitatea 
dejucării manevrelor externe ce s-ar fi soldat cu 
reducerea drastică a autonomiei principatelor, 
după cum a demonstrat-o rezistența opusă de ei 
față de introducerea unor articole nefavorabile în 
textul Regulamentului Organic. Spre a-şi impune 
punctul de vedere, generalul Pavel Kiselev — care 
a stimulat la maximum și a exploatat egoismul de 
clasă a protipendadei — a fost constrins în cele 
din urmă să recurgă la întreaga sa autoritate mili- 
tară şi administrativă, reducind la tăcere pe prin- 
cipalii exponenți ai aristocrației muntene (Brin- 
coveanu, Văcărescu, Filipescu, Bălăceanu, Cim- 
pineanu, Ghica). 

Boierimea mijlocie și mică, mai apropiată de 
realităţile sociale și economice ale principatelor, 
mai expusă loviturilor aplicate de aparatul de 
stat, de trupele de ocupaţie, reclamau adincirea 
cursului reformator în vederea înfăptuirii unei 
societăţi mai echitabile și mai sigure. Reprezen- 
tanţii de frunte ai acestor pături și categorii sociale. 
propuneau — inspirați de o serie de revendicări 
liberale cu circulaţie în întreaga Europă — renun- 

area la privilegiile aristocrației, recunoaşterea 
dreptului întregii boierimi de a participa la admi- 
nistrarea statului şi a veniturilor sale, desființarea 
obstacolelor care împiedicau dezvoltarea comer- 
ului şi industriei. 

O poziţie apropiată de cea adoptată de boieri- 
mea inferioară avea şi negustorimea. Aceasta sus- 
ținea orice inițiativă care tindea să limiteze și să 
excludă hegemonia protipendadei și concurența 
neloială a industriașilor şi afacerișştilor străini. Tot 
mai bine reprezentată numeric, burghezia în for- 
mare nu avea însă organizaţii politice care să-i 
promoveze interesele şi nici nu dispunea în acea 
perioadă, cu unele excepţii, de mari capitaluri pen- 
tru a putea să influenţeze direct procesul de adop- 
tare a deciziilor în stat. Așa se face că negustorii, 
meseriașii, zarafii ș.a. s-au grupat în general în 
jurul domniei sau a marilor familii boierești, pe 
lingă care au reușit cu timpul să-şi cîştige o anu- 
mită autoritate. Cei mai numeroși preferau să intre 
în clientela așa-numitei boierimi liberale, deoarece 
aceasta sprijinea expansiunea industriei manu- 
facturiere şi a comerțului. 

Prin activitatea sa, domnia a venit în întîmpi- 
narea majorităţii sectoarelor „noii clase“, aşa cum 
reiese și dintr-o serie de măsuri adoptate între 
anii 1822—1828: scutiri de taxe la import și ex- 
port; acţiuni pe lingă înaltele oficialități otomane 
pentru a interzice accesul negustorilor străini, 
neautorizați, în principate; tentative repetate de 
descurajare a activităţii sudiţilor ; eforturile depuse 
pentru desființarea vămilor interne. 

Astfel în iulie 1825 Grigore Ghica semna un act 
în favoarea negustorilor ce se ocupau cu „un comerţ, 
divers“. În septembrie 1824, Grigore Ghica înnoia 
autorizația de funcţionare a „companiei“ bogasieri- 
lor — negustori de ţesături de bumbac, apretate 
şi lustruite —, scutind-o de „dijmărit“ şi „vină- 
rici“, dar cu obligaţia de a plăti anual un impozit 
ce se ridica la 2 160 de taleri; tot acum, Ghica 
confirma autorizaţia de comerţ a negustorilor ce 
aduceau marfă din Europa. Scutiţi de plata unor 
obligaţii (cum erau „vinăriciul“, „dijmăritul“, 
„fumăritul“, de „havalele“ şi „angarii“) plă- 
teau anual cite 45 de taleri visteriei. Între aceşti 
negustori se aflau 24 de mari comercianţi din 
București, care se bucurau de privilegii fiscale 
sporite şi care își transmiteau privilegiile eredi- 
tar. 

Pe lingă marii şi micii negustori încep să se 
ridice, încă de la începutul secolului al XIX-lea, 
noi elemente ale burgheziei, precum: arendașii, 
posesorii de capital (cei care dispuneau de bani, 
dar nu-i speculau, ci îi foloseau pentru cumpăra- 
rea de moşii), liber profesioniștii (ingineri, arhi- 
tecţi, profesori, medici, farmacişti, avocaţi) şi o 
burghezie rurală. Acest proces cunoaşte în vre- 
mea primei domnii pămîntene din Ţara Româ- 
nească o accelerare evidentă. Între 1822—1828 
erau renumiţi un loan Moscu, Ştefan Belu, Ale- 
xandru Villara, Toma Strelicovschi, Tudor Hagi 
Tudorache, mari deținători de capital, mulți din- 
tre ei implicaţi în viaţa politică ca sprijinitori și 
oameni de casă ai domnului, sau Ștefan Hagi 
Moscu, Mişa Anastasievici, Solomon  Halfon, 

Meitani sau Polizu, bancheri renumiţi, posesorii 
unor mari capitaluri. Mulţi dintre ei îmbinau 
această îndeletnicire cu negustoria, manevrind 
mari sume de bani, cum era bancherul Polizu, al 
cărui faliment, din august 1826, s-a ridicat la un 
milion şi jumătate, lovitură „greu resimţită de 
bucureşteni“, aşa cum sublinia Constantin C. 
Giurescu %. Avind sau nu titluri boierești, aceste 
elemente controlau afacerile financiare, importul 
şi exportul, vămile interne şi externe, și prin îm- 
prumuturi substanţiale acordate domniei exerci- 
tau o influență considerabilă asupra statului. De 
altfel, Grigore Ghica era un sprijinitor al „ban- 
cherilor“, alături de care se lansase nu o dată în 
speculaţii financiare. 

Asistenţa oferită de principe burgheziei în for- 
mare nu se reducea numai la realizarea de afa- 
ceri comune și nu se limita numai la pătura ei 
superioară. Grigore Ghica a încurajat şi sporirea 
numărului de mazili (postelnici, armășei şi rup- 
taşi), „boieri de neam“, cum erau numiţi în epocă, 
scutiți de obligaţii fiscale, pe care Constantin 
C. Giurescu îi considera ca formînd burghezia 
rurală, „acea burghezie rurală din rîndurile căreia 
se recrutează mulți învățători şi preoţi, apoi oră- 
şeni. Membrii acestei burghezii rurale sînt toți 
ştiutori de carte și, în general, cu mai multă stare 
decît conlocuitorii lor din lumea sătească“. 34 


% Constantin C. Giurescu, Contribuţiuni la studiul ori- 
ginilor și dezvoltării burgheziei române, p. 168—170, 
185—186, 187. 

31 Ibidem, p. 227. 

Masa populaţiei era alcătuită în Ţara Româ- 
nească, ca și în Moldova din țărani. Liberi din 
punct de vedere juridic şi economic sau obligaţi 
să presteze clacă, cei mai mulţi dintre ei erau bir- 
nici, formînd cea mai importantă categorie fis- 
cală a principatelor. În rindul ţărănimii acționau 
din ce în ce mai evident factori de dizolvare ai 
sistemului de organizare de tip tradiţional; se 
înmulțeau atît cazurile de ridicare a unor elemente 
în categoria superioară, a burgheziei rurale, cît 
şi cele de pauperizare. Principala povară care 
lovea țărănimea era însă în această epocă fiscali- 
tatea excesivă a domniei, ce depășea cu mult 
pericolul reprezentat de pretenția boierimii de 
creștere a numărului de zile de clacă. Această 
fiscalitate descuraja aproape orice acţiune de 
îmbunătățire a bazei economice a gospodăriei 
ţărăneşti, pe care o punea la discreţia încasato- 
rilor de impozite. Hăituit de slujbașşii statului, 
presat de boieri și arendași, tratat cu brutalitate de 
trupele de ocupaţie, țăranul român a ajuns să nu 
mai aibă nici posibilitatea şi nici interesul de a-şi 
organiza mai bine gospodăria, de a cultiva cu mai 
mare atenție pămîntul, de a ameliora rasele de 
animale. 

Cu anii, în mentalitatea oamenilor din mediul 
rural s-a înrădăcinat o anumită neincredere în 
căpeteniile „bisericeşti“ şi „politicești“ — care nu 
făcuseră eforturi notabile pentru a-i sprijini mate- 
rial și moral —,o anumită teamă față de introduce- 
rea unor schimbări radicale în societate. Țărănimea 
protesta astfel împotriva arendaşilor şi ciocoilor, 
a tendinței boierimii de a converti posesiunea de 

pămînt în proprietate, a modificării sistemului 
tradiţional de percepere a impozitelor sau de pres- 
taţie a clăcii. Ridicările la luptă ale plugarilor au 
devenit cu timpul din ce în ce mai curajoase, îm- 
brăcînd forme violente mai cu seamă în anii 
1815—1821. 


În intervalul 1822—1828 țărănimea a manifes- 
tat cu consecvență aceeaşi atitudine faţă de dete- 
riorarea situaţiei economice, sociale şi financiare. 
Desigur, teama de trupele otomane de ocupaţie, 
cit și strădania domniei de a sancţiona abuzurile 
aparatului de stat, au dus întrucitva la reducerea 
tensiunii sociale, dar nu au putut împiedica mani- 
festarea anumitor forme de protest. În noile cir- 
cumstanţe, acest protest s-a concretizat în genera- 
lizarea emigrărilor de pe pămînturile boiereşti, refu- 
zul de a presta munca de clacă și o serie de acţiuni 
de luptă armată, e adevărat de mai mică amploare 
decit în perioada anterioară. 

Din cele subliniate rezultă că încă din primele 
luni ale domniei sale, Grigore Ghica s-a conirun- 
tat cu probleme sociale complicate, care i-au creat 
greutăți în conducerea principatului. Situaţia, şi 
așa dificilă, a poporului de jos se agravase din 
cauza ocupaţiei militare otomane. Rechiziţiile de 
produse alimentare, de furaje, noile impozite adu- 
seseră populaţia la limita suportabilității. La 
'aceasta se adăugase și faptul că anul 1822 fusese 
deosebit de secetos. De aceea, în iarna anului 1823 
a izbucnit foametea, resimţită în mod dramatic în 
judeţele Vlaşca și Teleorman. Locuitorii din nume- 
roase sate au fost nevoiţi să-şi abandoneze cămi- 
nele şi să se deplaseze spre alte zone, o parte din- 

tre ei trecînd în- Transilvania sau emigrind în 
sudul Dunării. Fenomenul a continuat să se ma- 
nifeste în anul următor, 1824, cînd mulţi ţărani 
au trecut în Moldova, în Transilvania şi în sudul 
Dunării. Emigraţia luînd proporții de masă, 
Reşid Mehmed, paşa de Vidin, prieten al lui Gri- 
gore Ghica, îi scria acestuia, în 1824, să ia măsuri 
pentru îndepărtarea cauzelor ce provocau fuga 
ţăranilor. După părerea sa, o parte din nemul- 
țumiri aveau la origine abuzurile boierilor, care 
pretinseseră dări suplimentare 3%. Fenomenul bă- 
jenirii în masă putea avea consecinţe grave, ducînd 
la depopulări masive şi la schimbarea structurii 
demografice a judeţelor, la diminuarea suprafe- 
elor cultivate din lipsa braţelor de muncă, scă- 
derea numărului contribuabililor și dezorganizarea 
finanţelor ţării. În aceste condiţii se explică, poate, 
de ce domnul a hotărit să impună desfiinţarea 
clăcii, singurul mod de a-i determina pe boieri 
să-și reconsidere întrucitva pretenţiile şi să reducă 
povara financiară aruncată asupra țăranilor. 
Criza alimentară şi-a făcut simțite efectele chiar 
şi în Capitală, unde a provocat așa-numita „re- 
voltă a pîinii“ din decembrie 1822. Referindu-se 
la aceasta, Ludwig Kreuchely-Schwerdtberg, con- 
sulul Prusiei la Bucureşti, relata că, după izbuc- 
nirea incidentelor, „Prinţul a ieşit el însuși în 


3 loan I. Neacşu, Haiducia în Țara Românească între 
anii 1822 și 1828, în „Studii şi ar ticole de istorie“, XI, 
1968, p. 221— 222. 

oraș pentru a da ordinele necesare“ %. Ulterior, 
Grigore Ghica l-a admonestat pe Mihail Filipescu, 
aga Bucureștitor, şi i-a retras dreptul de a in- 
specta brutăriile, misiune încredinţată pe loc unui 
reprezentant al cercurilor negustorești. 

În anii 1823—1824 domnia s-a străduit să com- 
bată foametea care a bintuit în unele zone ale 
ţării. Principele a trimis ajutoare plătite din caseta 
particulară, exemplul său fiind urmat și de marii 
boieri din Capitală. Totodată, administraţia a in- 
tervenit pe lîngă stăpinii de moşii cu intenţia de 
a-i determina să viîndă produsele alimentare la 
preţuri accesibile, ameninţind că va pedepsi dras- 
tic specula. 

În ciuda deciziilor domniei, aparatul de stat 
şi boierimea din judeţe au continuat să săvir- 
şească excese şi după anul 1824. Atitudinea lor, 
ca şi comportamentul adeseori brutal al trupelor 
otomane, au provocat înmulţirea incidentelor vio- 
lente şi au determinat pe numeroși plugari să se 
înroleze în cetele de haiduci. Conduse de foști 
panduri sau chiar de arnăuţi, unele cete atacau 
elementele bogate ale societăţii; nu o dată însă 
detașamente formate în special din nepămînteni 
(foşti arnăuţi, dezertori turci) au ajuns să pustiască 
întinse zone, terorizind populația rurală. Lichi- 
darea lor a ridicat grele probleme în fața domniei, 
ce se vedea presată să restaureze liniștea atît de 
marea majoritate a populaţiei, cît şi de unii diplo- 
mați străini, care apreciau că permanentizarea 


3 Hurmuzaki, Documente, vol. X, p. 205; pentru deta- 
lii vezi și p. 205—206. 

instabilității interne putea determina imperiile 
vecine să intervină militar în principate. 

Ca efect al acţiunilor politice, economice și de 
altă natură întreprinse de domnie, incidentele 
şi-au redus intensitatea pe întreg teritoriul din- 
tre Carpaţi şi Dunăre. Ciocniri mai violente s-au 
înregistrat numai în 1825—1826, forțele militare 
ale statului înfruntind acum îndeosebi detașa- 
mente conduse de căpetenii afiliate opoziţiei din 
exil. Problema pămîntului şi a reașezării raportu- 
rilor dintre ţărani şi boieri va frămînta totuşi pe 
mai departe societatea românească, aflindu-se 
la originea unora dintre cele mai importante anta- 
gonisme şi conflicte ce au însoţit modernizarea ei. 
Dacă sub Grigore Ghica s-a căutat o soluţie mo- 
derată cu aspect paternalist, dar care avea ca 
obiectiv fundamental abandonarea sistemului de- 
pendenței economice, în deceniul 4 al secolului al 
XIX-lea se va încerca o rezolvare parţial nesus- 
ținută pe tradiţiile românești prin intermediul a 
ceea ce Karl Marx denumea atit de sugestiv „codi- 
cele muncii de clacă“. Din această cauză antago- 
nismele sociale nerezolvate datorită egoismului 
protipendadei și intervențiilor externe aveau să 
reizbucnească spre mijlocul secolului, amenin- 
tind să prejudicieze dezvoltarea normală a sta- 
tului român. Reglementarea acestor antagonisme 
va deveni, în consecință, o sarcină primordială a 
militanţilor pentru unitate și independenţă naţio- 
nală, pentru modernizare. 


Capitolul IV 


INSTITUȚIILE DE STAT, ÎNVĂȚĂMÎNTUL 
ȘI CULTURA 


Supuse unor neîncetate presiuni interne (din 
partea oligarhiei agrare) şi externe (din direcţia 
marilor puteri şi a instrumentelor lor), instituţiile 
de stat ale principatelor române erau amenințate 
în însăşi esenţa lor, în ceea ce reprezenta raţiu- 
nea lor de a fi: asigurarea cadrului cel mai propice 
pentru dezvoltarea societăţii, pentru protejarea 
resurselor vitale — umane, economice, politice, 
militare, culturale — ale naţiunii. Poziţia acestor 
instituţii devenise foarte critică în anii 1821— 
1822, perioadă în care autorităţile otomane au 
intenţionat să prefacă principatele în pașali- 
curi, deci să lichideze orice urmă de autonomie 
administrativă şi politică. 

Cu toate că au renunțat între timp la planurile 
lor, conducătorii din Constantinopol s-au menţinut 
şi după 1822 pe linia instaurării unei supravegheri 
riguroase asupra domnilor români, rezervindu-și 
dreptul de a desfăşura trupe pe teritoriul principa- 
telor, a se amesteca în reglementarea unor pro- 
bleme de organizare internă a acestora, în politica 
lor financiară, în raporturile juridice dintre locui- 
torii Moldovei şi Țării Românești ete. De fapt, 
Înalta Poartă căuta să perpetueze sistemul inau- 

gurat sub domnii fanarioți, acceptind numai înlo- 
cuirea persoanei lor fizice cu dregători pămînteni. 

Grigore Ghica a reacționat într-un mod aparte 
la toţi acești factori limitativi ai autorităţii prin- 
ciare, de restringere a autonomiilor administra- 
tive româneşti. Domnul s-a comportat cu mode- 
raţie, ferindu-se să ofere Porții pretexte pentru 
detronarea sa. Avind grijă să-şi asigure protecţia 
unor figuri de marcă ale curţii din Constantinopol, 
Grigore Ghica a trecut treptat la întărirea auto- 
rităţii sale și a instituţiilor administrative ale prin- 
cipatului. Obiectivele sale prioritare au fost: 
a) refacerea aparatului de stat dezorganizat în anii 
1821—1822; b) înlăturarea elementelor alogene 
din funcțiile cheie; c) limitarea intervențiilor ex- 
terne (otomane în special) și a abuzurilor consu- 
lilor marilor puteri; d) restrîngerea prerogativelor 
sfatului alcătuit din marii boieri; e) modernizarea 
administrației prin introducerea unui sistem de 
salarizare şi combatere a abuzurilor săvirșite de 
funcţionari; f) crearea unor forţe militare şi de 
poliție subordonate domniei. În final, Grigore 
Ghica preconiza să obțină din partea Înaltei 
Porţi, a celorlalte puteri ale continentului, res- 
pectarea „capitulaţiilor“, considerate de domn 
drept tratate ce garantau deplina autonomie in- 
ternă a principatelor române, reducind vasali- 
tatea față de sultan doar la unele obligaţii finan- 
ciare. 


Administraţia. Puterea în stat aparținea în mod 
legal domnului. Monarh aproape absolut, în teo- 
rie, principele conducea din „voia Domnului“, însă 
cu permisiunea Înaltei Porţi şi din 1802 cu apro- 

barea curţii din St. Petersburg. Grigore Ghica nu 
a fost întronat, totuși, cu asentimentul celei din 
urmă şi, din acest motiv, unii mari boieri nu i-au 
recunoscut pînă în anul 1826 autoritatea de stă- 
pînitor. În pofida opoziţiei boierilor şi a piedicilor 
puse în cale de unii diplomaţi străini, Grigore 
Ghica a urmărit cu consecvență consolidarea dom- 
niei şi transformarea ei într-o instituţie cu atri- 
bute reale de decizie în stat. 


Alături de principe, ce cumula puteri legislative 
şi executive, s-a manifestat ca factor de conducere 
şi sfatul marilor dregători. În acest sfat, numit 
deseori şi divan, intrau: marele ban al Craiovei, 
marele vornic de Țara de Sus şi marele vornic de 
Țara de Jos, marii logofeţi de Țara de Sus și 
Țara de Jos, al treilea şi al patrulea vornic, marele 
vornic al Cutiei milelor (instituţie asemănătoare 
casei pensiilor, creată în scopul sprijinirii boieri- 
mii scăpătate), marele logofăt al obiceiurilor (cuno:- 
cătorul obiceiurilor şi orînduielilor vechi), marele 
spătar (șeful poliţiei în mahalelele Bucureștilor şi 
în judeţele ţării), hatmanul divanului, marele vis- 
tiernic (de fapt al doilea om, după vodă), marele 
vornic al „politiei“ (al oraşului Bucureşti), marele 
postelnic (un fel de ministru de externe), marele 
logofăt al treburilor din afară (judeca princinile 
dintre pămiînteni și străini), marele agă (şeful poli- 
ției din centrul Capitalei). Aceştia erau de fapt 
şi boierii de clasa întii, „veliţi“ sau „divaniţi“, 
deoarece alcătuiau divanul Ţării Româneşti. Pe 
lingă această clasă mai existau alte cinci clase de 
boieri. Cei din clasa a doua — marele clucer, 
căminarul, marele paharnic, marele stolnic și 

marele comis — făceau de asemenea parte din 
divan. Lîngă ei stăteau și mitropolitul Țării 
Româneşti şi episcopii de Argeș, Buzău și Rimnic. 

Odată ajuns în fruntea principatului, noul domn 

vindea, printr-un soi de licitaţie neoficială, 
funcţiile proeminente din stat. La rîndu-le, deţi- 
nătorii acestora, pentru a-şi recupera banii inves- 
tiţi, vindeau slujbele subalterne, procedeu care 
le permitea să obţină chiar un frumos cîştig. Cea 
mai puternică funcţie în stat după domn, cea mai 
bine plătită, dar şi cea mai scumpă, era aceea de 
mare vistiernic. 
_ Constantin (Dinicu) Golescu scria la 1826 că 
vînzarea slujbelor „de la cea dintii treaptă, pînă 
la cea din urmă [. . . ]se urcă la o destulă sumă, apoi 
cumpărătorii, sau îndoit, sau întreit împlinesc, 
după cum îi vor lăsa cugetul. Această împreu- 
nată sumă, de va socoti-o unul care a umblat 
prin ţară şi îi sînt cunoscute toate urmările sluj- 
başilor, o va găsi-o că apropie birul cel drept, de 
peste tot anul, al tuturor lăcuitorilor Ţării Româ- 
nești“ 1. 

Această funcționărime din toate cele 17 judeţe 
începea, de la instalarea sa în funcţii, o adevărată 
goană pentru recuperarea banilor cu care își plă- 
tiseră slujbele, fapt care ducea la abuzuri perma- 
nente pe seama maselor contribuabile. „Toată 
lumea — nota loan C. Filitti —,se îmbulzea la 
slujbe pentru «procopseală » şi era aproape o ne- 
cesitate ca slujbașşii să se reînoiască în fiecare 
an, pentru ca să se poată «procopsi » cît mai mulți. 


1 Dinicu Golescu, op. cit., p. 79—80. 

Acei care nu încăpeau in slujbe, căulau să cuni- 
pere măcar dreptul la oarecare privilegii, ca boieri 
onorifici, mazili, neamuri, postelnici, sau măcar 
preoţi ori diaconi“ 2. Pentru slujbele pe care le 
îndeplineau funcţionarii primeau lefuri, fapt ho- 
tărit încă de pe vremea lui Constantin Mavro- 
cordat. 


Încă din primele luni de guvernare Grigore 
Ghica a căutat să frineze abuzurile administra- 
tiei. Astfel, la 15/27 septembrie 1822, el semna un 
document prin care interzicea funcţionărimii, sub 
ameninţarea unor aspre pedepse corporale, vîn- 
zarea slujbelor. Ordinul domniei a rămas aproape 
fără urmări, practica fiind adinc înrădăcinată. 
Peste două luni, la 16/28 decembrie 1822, consu- 
lul Austriei la București scria cancelarului Metter- 
nich că măsura respectivă era ignorată cu desă- 
vîrşire, plocoanele pentru numirea în funcții prac- 
ticîndu-se în continuare pînă la cele mai înalte 
niveluri. Era de notorietate faptul că vistiernicul 
Barbu Văcărescu se număra între cei dintii care 
încălcau porunca domnească. 

Preocupat de îmbunătăţirea funcţionării ad- 
ministraţiei muntene în scopul evitării oricărei 
nemulțumiri de proporţii, la 3/15 august 1823 
Grigore Ghica a încercat să reglementeze atribu- 
tiile şi îndatoririle ispravnicilor, sameșilor şi 
zapciilor. În același timp, din ordinul său au fost 
redactate noi instrucțiuni în care se cerea slujba- 
şilor ca în aplicarea pedepselor să țină seama de 
îndemnurile de moderație adresate lor de către 


2 Ioan C. Filitti, op, cit., p. 172. 

domnie. De asemenea, pentru a înlătura corup- 
ţia din administraţie se interziceau „cadourile“ 
în obiecte, bani sau muncă. Celor însărcinaţi cu 
stringerea impozitelor li se atrăgea atenţia să 
evite abuzurile, chemare adresată și proprietarilor 
de păminturi, cărora li se sugera să nu impună 
îndeplinirea tuturor. obligaţiilor contractate de 
ţărani deodată, ci eșalonat, în timp, spre a nu 
împovăra gospodăriile rurale. 

Cu toată intervenţia lui Grigore Ghica aparatul: 
său administrativ — servit de funcţionari for- 
maţi sub fanarioți — a continuat vechile prac- 
tici. Domnitorul vedea adesea „relele apucături“ 
ale celor din aparatul de stat, dar împrejurările 
politice internaționale nu-i permiteau să adopte 
o poziţie prea dură împotriva lor. Între aceştia, 
o adversitate deosebit de pronunţată arătau foş- 
tii demnitari ai domnilor fanarioți și adepţii unor 
facţiuni boierești legate de interese externe. Acti- 
vitatea lor obstrucţionistă a trezit indignare chiar 
şi printre reprezentanţii diplomatici străini acredi- 
taţi la Bucureşti. Unii dintre ei remareau că ele- 
mentele asociate „partidelor“ fanariote boico- 
tează domnia păminteană cu speranţa că otomanii 
sau alte puteri imperiale vor impune revenirea 
la sistemul dinainte de 1821. 

Foarte dinamică a fost opoziţia făcută din 
aceste cercuri tentativei domnești de trecere a 
averilor mănăstirilor închinate sub administraţia 
de stat română. Constituind un punct din pro- 
gramele de reformă prezentate de delegaţiile din 
Moldova și Țara Românească la Constantinopol 
în 1822, recuperarea păminturilor mănăstirilor 

inchinate a reprezentat începutul acţiunii de scoa- 
tere a terenurilor şi bunurilor româneşti de sub 
jurisdicţia călugărimii străine. Acţiunea respec- 
tivă va preocupa şi domniile viitoare, ale lui Ale- 
xandru Ghica, Gheorghe Bibescu și Barbu Ştirbei 
şi se va încheia:cu succes abia sub Alexandru. 
loan Cuza, prin faimosul act- de secularizare al 
averilor mănăstireşti. 

Grigore Ghica a obţinut ca administraţia mănăs- 
tirilor din Muntenia — aprobare valabilă și pen- 
tru: principatul Moldovei — să fie preluată de 
români. Venitul anual care se trimitea locurilor 
sfinte (existau mănăstiri închinate oficialilor de 
la Muntele Athos și din Sinai, patriarhiei Ierusa- 
limului), s-a hotărit a fi strins de funcţionari 
munteni, administrația principatului obligindu-se 
să-l trimită la destinaţie. Pentru primii patru: 
ani, începînd din 1823, acest venit a rămas însă 
în țară, fiind folosit la plata datoriilor principa- 
tului, la care trebuiau să contribuie şi mănăsti- 
rile neînchinate.. După tratative cu delegaţii de 
călugări greci trimise de „locurile sfinte“, Grigore 
Ghica a acceptat ca visteria statului să plătească 
anual sinodului grec din Constantinopol suma de 
133 000 de piaștri. 

Privaţi de multe dintre veniturile care le dădeau 
posibilitatea să tezaurizeze şi să manipuleze averi 
foarte mari, administratorii locurilor închinate 
au protestat în repetate rînduri pe lingă Înalta 
Poartă și Rusia, încercînd să determine guvernul 
otoman. să revină la vechea stare de lucruri. Avi- 
zați asupra acestor demersuri, mitropolitul Gri- 

gore, episcopii de Rimnic și Argeş, împreună cu 
20 de mari boieri munteni au adresat la 19 februa- 
rie/3 martie 1824 un memoriu către domnitorul 
Grigore Ghica, exprimîndu-şi solidaritatea cu el. 
Ei arătau că plingerea călugărilor greci către sul- 
tan era contrară legilor ţării, deoarece „a fost 
obicei urmat și păzit aici în ţară a se îndatora la 
orice întîmplare de obştească trebuinţă și aceste 
mănăstiri“, iar cînd Ţara: Românească avea pro- 
bleme financiare, trebuia să se recurgă „la aju- 
torul mănăstirilor de obşte și chiar la sf. mitro- 
polii [...]: și al episcopilor, spre a întimpina plata 
datoriei“ 3. Acest memoriu a fost urmat, în ace- 
lași an, 1824, de un altul adresat, cu asentimentul 
lui Grigore Ghica, de clericii şi boierii munteni 
Înaltei Porţi, cu solicitarea ca mănăstirile închi- 
nate să fie trecute în mod definitiv sub adminis- 
traţie românească. 

Deoarece sultanul evita să ia o hotărire deci- 
sivă în această privinţă, din cauza presiunilor 
exercitate de delegaţii ale călugărilor greci (mobi- 
lizaţi din umbră de guvernul rus, care era pentru 
revenirea la situaţia dinainte de 1821), mitropo- 
litul, episcopii și boierii munteni au înaintat la 
6/18 noiembrie 1825 un nou memoriu demni- 
tarilor otomani. Prin él se cerea stabilirea cu exac- 
titate a cuantumului sumelor pe care aveau drep- 
tul să le primească autorităţile bisericeşti orto- 
doxe din exterior pentru proprietăţile pe. care 
le deţineau în Țara Românească. 


3 C. Tomescu, Mitropolitul Grigore al IV-lea al Ungro- 
Vlahiei, Bucureşti, 1927, p. 171—173.. 

Memoriul din 1825 nu a fost urmat de modifi- 
carea poziţiei oficialităților din Imperiul otoman 
preocupate în acea vreme să nu ofere puterilor 
„creştine“ noi motive de intervenţie militară. Ex- 
ploatind incertitudinile din Constantinopol, patri- 
arhia ecumenică a obţinut cîştig de cauză după 
1826, favorizată de asistenţa ambasadorului ţa- 
rist din capitala otomană. În 1827 sultanul a fost 
pus în situaţia de a emite un firman ce reda 
mănăstirile închinate grecilor „în condiţiune de a 
se alege pe viitor călugări cinstiți şi credincioși“ 
trimişi în principate numai de patriarhie 4. Hotă- 
rirea puterii suzerane a trezit o profundă nemul- 
țumire în societatea românească, dar Grigore 
Ghica, îngrijorat acum — în perioada de după 
convenția de la Akkerman — din ce în ce mai 
serios de amenințările la adresa instituţiilor funda- 
mentale de stat, a evitat să dea curs memoriilor 
şi petiţiilor de protest redactate de mitropolit 
şi boieri 5. El era conştient că nu se putea obţine 
cîştig de cauză în împrejurările în care unele mari 
puteri (Rusia, Marea Britanie, Franţa) se pronun- 
țau pentru fortificarea poziţiilor patriarhiei din 
Constantinopol, a intereselor greceşti în general. 

Justiția. Instalat la putere după un autentic 
seism național și social, Grigore al IV-lea Ghica a 
fost nevoit să facă față, mai ales în primii ani ai 
domniei, unor situaţii complexe. Se cerea pusă în 
drepturile și în atribuţiile sale justiţia, trebuia să 
se înlăture practica execuțiilor după bunul plac 


4 Hurmuzaki, Documente, vol. X, p. 608. 
5 Mircea Păcurariu, Istoria bisericii ortodoze române, 
vol. 3, Bucureşti, 1981, p. &. 

din timpul ocupaţiei străine și să se extindă auto- 
ritatea judecătorilor români asupra întregului teri- 
toriu şi asupra tuturor locuitorilor principatului. 


Ca organe juridice din vremea domniei lui 
Grigore Ghica sînt de reţinut: divanul domnesc, 
prezidat de principe, acesta fiind instanţa judi- 
ciară supremă; divanul Craiovei, instanţa supremă 
pentru procesele judecate de judecătoria de patru 
şi tribunalul criminal aflate în Oltenia. În judeţe, 
pe lingă fiecare ispravnic exista şi cîte un judecă- 
tor, pentru cazuri de mai mică importanţă. Marele 
logofăt de Ţara de Sus (şef al cancelariei div anului 
domnesc) transmitea cererile de racurs, îu func- 
ție de problemele pe care le atingeau, unor depar- 
tamente judiciare: departamentul de opt, depar- 
tamentul de şapte, departamentul spălăriei, depar- 
tamentul trebilor din afară, departamentul agiei şi 
departamentul armășiei (pentru afacerile crimi- 
nale). Ilotăririle judecătorești se pronunțau însă 
de divanul domnesc. 


Justiţia nu era aşadar separată de administra- 
ţie şi constituia un izvor de venit. De aceea isprav- 
nicii şi judecătorii de la judeţe aveau tot interesul 
de a se ajunge la sentinţe aspre şi amenzi cit mai 
mari. Aşa că ei intentau procese numeroase, chiar 
şi atunci cînd nu se impunea acest lucru, practi- 
cînd cu regularitate convertirea pedepselor în 
amenzi, inclusiv a celor cu ocna. De aceea Barbu 
Ştirbei caracteriza justiția din vremea lui Grigore 
Ghica ca fiind „cu totul contopită de adminis- 
trație: perceptorul impozitelor era în același 
timp administrator şi magistrat [...]. Legile 
rămîneau prin urmare fără putere, favoarea 

sau capriciul hotărau în toate: dreptatea era 
de obicei sacrificată pasiunilor și interesului jos- 
nic“ €. Afirmația lui Barbu Ştirbei, pe undeva 
exagerată și nu întru totul bine intenţionată, por- 
nea însă de la o stare de fapt reală, de la ambigui- 
tăţile înregistrate în codurile de legi, în actele 
normative ale domniei. Cel mai utilizat cod de 
legi data din timpul domniei lui Caragea şi con- 
ținea pe lingă prevederi moderne (inspirate din 
jurisprudenţa franceză) şi reminiscenţe din evul 
mediu. Astfel, în cercetarea penală se folosea tor- 
tura, iar pedepsele obişnuite erau bătaia la tălpi, 
însemnarea cu fierul roșu, mutilarea (tăierea mii- 
nilor, a nasului sau a urechilor; orbirea) și ocna. 
Domnul avea dreptul de a hotări pedepsele capi- 
tale între spinzurare, tragere în ţeapă sau deca- 
pitare. 

Sub domnia lui Grigore Ghica justiţia a fost 
confruntată cu grele probleme izvorite nu numai 
din modul în care era ea reglementată sau din 
intruziunile comandanților otomani, ci şi din 
multitudinea de cazuri pe care trebuia să le rezol- 
ve. Constrîns să funcționeze în atari circumstanțe, 
după ani de tulburări sociale şi de ocupație stră- 
ină, aparatul judecătoresc a fost suprasolicitat, 
obligat să se preocupe mai cu seamă de probleme 
de poliție. În consecință, el a participat la com- 
baterea elementelor care provocau instabilitate şi 
nesiguranță, a cetelor care adeseori recurgeau la 
practici așa-zis haiducești pentru a-şi masca acți- 


* „Convorbiri literare“, an XXII, nr. 9, din 1 decem- 
brie 1888. 

unile de brigandaj. O neîntreruptă activitate s-a 
depus în vederea curățţirii zonelor împădurite și a 
principalelor artere de asemenea formaţiuni înar- 
mate ce terorizau satele şi tirgurile muntene, împie- 
dicau buna desfășurare a activităţii comerciale și 
ofereau trupelor străine motiv să-şi prelungească 
staționarea în Ţara Românească. Nu o dată, ast- 
fel de cete înarmate s-au pus în serviciul unor cer- 
curi externe ce căutau să provoace instabilitate 
în principate spre a demonstra incapacitatea româ- 
nilor de a se autoadministra. Totuși, nu este mai 
puţin adevărat că domnia a favorizat prin justi- 
ţie şi interesele marii boierimi, că a folosit apara- 
tul său de coerciţie împotriva claselor şi cate- 
goriilor sociale productive nemulțumite de supra- 
viețuirea unor practici ale exploatării economice 
de tip feudal. 

Pe de altă parte, se cuvine a remarca că abuzu- 
rile în justiţie atingeau chiar și pe membrii proti- 
pendadei, pe boierii mijlocii şi mici, pe negustori 
şi bancheri. Consulul prusian la București, Lud- 
wig Kreuchely-Schwerdtberg, reproducea într-unul 
din rapoartele adresate superiorilor săi un episod 
semnificativ despre felul în care instanța supremă 
îşi făcea datoria: „O distinsă doamnă [...] care 
a pretins recent, în cursul unui proces, că fusese 
condamnată pe nedrept, i-a spus în gura mare, în 
chiar sala divanului, căminarului Chiriac, ora- 
colul judiciar al principelui: «Ticălosule, tu dom- 
nești, nu vodă!“ 7. 


7 Hurmuzaki, Documente, vol. X, p. 245. 

Totuși, în privinţa pedepselor, domnia a incer- 
cat să evite pe cît posibil aplicarea de măsuri dras- 
tice, străduindu-se să adopte şi în acest domeniu 
ọ atitudine conciliatoare, moderată. S-a recurs la 
tondamnări capitale numai în mod excepţional, 
celelalte pedepse (mutilarea, bătaia la tălpi, con- 
damnarea la ocnă) aplicîndu-se de la caz la caz. 
De multe ori principele a arătat clemenţă față de 
unii dintre supuşii săi acuzaţi de diverse infrac- 
țiuni, înlăturîndu-le condamnările sau salvîndu-i 
de urmărirea autorităţilor otomane. Este cunoscut, 
în acest sens, cazul fostului şef de ceată Iancu 
Jianu, scăpat din mîinile ofiţerilor turci. De ase- 
menea, cîţiva comandanţi: de panduri ce sluji- 
seră sub Tudor Vladimirescu — precum Mace- 
donschi — şi-au găsit protector în Grigore Ghica 
care a refuzat să-i predea Înaltei Porţi. 

Situaţia finanţelor tării. Sub domnia lui Grigore 
Ghica s-a păstrat, în trăsăturile sale esenţiale, 
sistemul financiar dinainte de 1821, reglementat 
prin Condica pentru îndeplinirea sămilor, promul- 
gată în 1818. Acest act fixa unităţile fiscale (lu- 
dele), dările directe (birul), dările indirecte (dij- 
măritul, oieritul, vinăriciul — numite şi huzme- 
turi) şi categoriile sociale scutite de impozite. În 
paralel cu birnicii, care plăteau impozitele gru- 
paţi pe unităţi fiscale denumite lude (cuprinzind 
un număr variabil de familii), existau și diferite 
categorii scutite parțial sau total de dările directe: 
ruptaşii (imigranţi stabiliți în zonele slab populate), 
scutelnicii, posluşnicii (ţăranii cu obligaţii speciale 
financiare şi în muncă faţă de stăpinii de pămînt) 
sau alte persoane, boierimea, clerul înalt, anumite 

categorii de negustori şi meseriaşi (sudiţi) etc. 
Speculind ambiguitatea textului legii. şi ezitările 
domniei, boierii au încercat să obțină exceptarea 
de la impozite a unor sate întregi, stabilind scu- 
telnici fără ştirea. autorităţilor centrale, în special 
în rîndul fruntașilor şi al elementelor inburghezite 
din lumea satelor. 


La urcarea pe tron. Grigore Ghica a găsit o vis- 
terie aproape goală, datoriile statului ridicîndu-se 
la peste 5,36 milioane de piaștri. Cea, mai. mare 
parte din această povară financiară provenea, din 
cheltuielile efectuate de cîrmuire pentru întreţi- 
nerea trupelor otomane de ocupaţie, în anii 
1821—1822 şi din împrumuturile contractate pen- 
tru investitură. : 


Dornic să refacă cît mai repede finanţele, să asi- 
gure remuneraţia aparatului de stat, să îmbogă- 
țească propria-i casetă princiară, Grigore Ghica a 
adoptat o orientare energică, chiar dură, în poli- 
tica fiscală. A înființat un organ specializat însăr- 
cinat cu plata datoriilor, numit Casa datoriilor 
țării, care a funcţionat pînă în 1829 (cînd datoriile 
au fost trecute în competenţa Sfatului Adminis- 
trativ, apoi în aceea a Obşteştii Adunări). 


Domnul a pus accentul pe desfiinţarea unor cate- 
gorii privilegiate, impunerea boierimii” şi a clerului 
superior, obţinerea unor reduceri ale tributului 
către Înalta Poartă. Totodată, el a stăruit pe lin- 
gă autorităţile de la Constantinopol şi Viena pen- 
tru a obţine retragerea efectivelor otomane, care 
împovărau grav visteria. Interesantă este şi ini- 

"țiativa principelui de desființare a clăcii, menită a 
înviora economia și a mări numărul contribuabi- 

lilor. Pe termen lung, Grigore Ghica preconiza 
modernizarea sistemului fiscal prin generalizarea 
impozitului pe bunurile imobile, pe care preco- 
niza să-l introducă abia după ce boierimea avea 
să pună mai bine în valoare forța economică a 
posesiunilor agricole. 

În direcţia enunțată se pot cita o serie de hotă- 
rîri domnești axate pe reducerea considerabilă a 
numărului de categorii exceptate de la plata biru- 
lui. În vara anului 1822, de exemplu, Grigore 
Ghica a hotărit să recurgă la veniturile mănăsti- 
rilor închinate și neînchinate pentru a redresa cît 
mai grabnic finanţele ţării. Au fost constituite 
comisii de inventariere a bunurilor acestora şi s-a 
comunicat arendaşilor moşiilor mănăstirilor închi- 
nate că din acel moment aveau obligaţia de a în- 
cheia contracte de închiriere numai cu adminis- 
traţia de stat. Pe această cale în 1823 s-au strins 
23 550 de taleri, adică 87 370 de piaştri. Concomi- 
tent, mănăstirile închinate au: fost impuse și la 
întreținerea școlilor româneşti din principate cu 
'sumele de 5 000 de lei (în 1823) şi 25 000 de lei 
(din 1827). 

Conştient de incapacitatea birnicilor de a suporta 
o nouă creștere a impozitelor directe, principele a 
dispus la 15/27 septembrie 1822 limitarea perce- 
perii havaeturilor (dările către funcţionarii pu- 
blici). Oamenii stăpinirii erau în același timp supuşi 
interdicţiei de a mai consuma fără plată diferite 
produse atunci cînd se aflau în exerciţiul funcţiu- 
nii în localităţile Ţării Româneşti, prevedere, din 
nefericire, arareori respectată. 

Pentru creşterea sumelor datorate de lude vis- 
teriei, Grigore Ghica a pus în vedere funcționa- 
rilor de stat să nu mai tăinuiască contribuabili. 
„Se vede curat că nu voiţi sporul domneștii vis- 
terii. şi folosul [ei] — le reproşa domnia slujbași- 
lor din judeţe — , ci pentru al vostru rău interes 
le luaţi bani și îi tăinuiţi“ 8. Alte măsuri ale cir- 
muirii aveau ca obiectiv verificarea mai exactă a 
statutului unor locuitori, ştiut fiind că mulţi 
clăcași „s-au amestecat prin slobozii şi s-au age- 
zat cu dajdie între străini“, păgubind visteria de 
sume importante prin birurile mai scăzute pe care 
le plăteau. 

Anul 1823 a adus pe neaşteptate o perturbare 
a finanțelor ţării. Ea provenea din refuzul sfatului 
de a extinde birul şi asupra categoriilor privile- 
giate şi din pretenţiile Înaltei Porţi de a i se achita 
2 milioane de lei (o datorie a fostului domn Ale- 
xandru Suţu) și suma de 200 000 de lei (aceasta 
din: urmă fiind o compensație pentru livrările de 
animale destinate Constantinopolului neonorate 
în anii anteriori). Protestele lui Grigore Ghica l-au 
determinat pe marele vizir să renunţe la poverile 
exorbitante pe care încerca să le arunce asupra 
visteriei muntene. Încurajat de succesul obţinut 
la Constantinopol, principele a extins în vara anu- 
lui 1823 anumite dări asupra boiernaşilor şi a 
altor categorii scutite de bir. La 15/27 iulie 1823 
consulul prusian la București transmitea următoa- 
rele: „Guvernul a găsit modalitatea de a percepe 


„8 N. Iorga, Situația agrară, economică și socială a Olte- 
niet, p. 209. 

un impozit de la clasa necontribuabilă, deci de 
la boieri. Din nou toţi posluşnicii trebuie să plă- 
tească cîte 10 piaștri, permiţindu-li-se totuşi ca 
suma să fie scăzută din aceea pe care o datorează 
semestrial stăpinilor lor. Așadar, impozitul va fi 
plătit de aceştia din urmă și se va ridica la peste 
50 000 'de piaștri“ °. 9 
Caracterul excesiv al politicii fiscale s-a accen- 
tuat în toamna anului 1823 şi în tot cursul anu- 
lui 1824.. În intervalul” menţionat domnia, căreia 
Înalta Poartă îi recunoscuse puteri depline în 
perceperea impozitelor, a trecut la arendarea' vă- 
milor pe doi ani înainte (măsură prin care s-au 
obţinut 800 000 de piaştri) la reintroducerea unor 
taxe. speciale pe bresle și neamuri; la sporirea 
huzmeturilor; la introducerea unui impozit pe 
prăvălii şi cîrciumi (din care s-au adunat 500 000 
de piaştri). În februarie 1824 Grigore Ghica a 
semnat un nou act, prin care a ridicat birul dato- 
rat de fiecare unitate fiscală de la 198 la 234 de 
lei. Tot atunci. el a procedat la o reimpărțire a 
unităţilor fiscale, mărind numărul acestora (noua 
repartizare a impozitelor avea să aducă în viste- 
rie circa 2,3 milioane lei anual). 
- În primăvara anului 1824 principele, cu spri- 
jinul «mitropolitului Grigore, a făcut o tentativă 
de aplicare a impozitelor denumite oierit şi vină- 
rici. Cum. acestea atingeau, fără discriminare, 
întreaga clasă privilegiată, boierimea a reacţio- 
nat cu energie, impunîndu-şi veto-ul. 


3 “Hurmi, Documente, vol. X, p. 237. 


174 


Pentru a cistiga adeziunea populaţiei Bucures- 
tilor, principele a admis ca impozitul pe prăvălii 
şi cîrciumi să fie perceput proporțional cu mări- 
mea şi cifra de afaceri a acestora. La începutul 
lunii martie 1824 sfatul a fost silit să semneze 
anaforaua privitoare la impozitele excepţionale 
cerute de domnie. Graba domnului în adoptarea 
acelei legiuri era provocată de înteţirea ştirilor 
despre iminenta instalare a consulului rus la 
Bucureşti, personaj care deţinea dreptul de a 
superviza politica financiară a principatului. 

Controversele dintre domnie și sfat pe probleme 
atit de disputate, cum erau cele ale stringerii 
impozitelor şi ale redresării finanţelor ţării, au 
continuat și în vara anului 1824, cu toate că am- 
bele părţi și-au redus într-o oarecare măsură pre- 
tenţiile. Boierimea era gata să consimtă la o 
îmbunătăţire a stării ţăranilor din Oltenia prin 
desființarea pentru anumite zone a obligaţiilor 
de clacă. În același timp, domnul i-a rechemat din 
exil pe majoritatea dregătorilor acuzați de rea- 
voinţă şi conspirație. În schimb, din București 
s-au: trimis noi porunci pentru perceperea unor 
taxe suplimentare. Potrivit unor aprecieri ale 
consulilor străini, principele izbutise, graţie lip- 
sei unei delimitări precise între veniturile statului 
şi cele personale, să stringă 7,5 milioane de piaştri. 
O parte din suma respectivă a fost folosită pentru 
cîștigarea protecţiei diplomaţiei austriece şi hună- 
voinţei demnitarilor otomani. | 

În primăvara anului 1825 ţara a cunoscut noi 
dificultăți financiare şi ca urmare a invadării 
pieţei de monede false. Pentru a depăşi noua criză, 

cîrmuirea a făcut, în februarie 1825, o nouă încer- 
care de a percepe vinăriciul. Au avut loc noi 
adunări ale nobilimii și sfatului, fără a se ajunge 
însă la vreun rezultat concret. Fruntaşii boierilor 
au atacat pe vistiernicul Grigore Romaniti și 
pe clucerul Nicolae Trăznea, reamintindu-i lui 
Grigore Ghica că la începutul domniei sale se 
angajase să contribuie anual cu 800 000 de piaș- 
tri din caseta sa la acoperirea datoriilor statului. 
Un răspuns oficial în acest sens adresat domniei 
a fost redactat de sfat cu prilejul întrunirii sale 
din 8/20 martie 1825. Cu aceeași ocazie sfatul 
şi-a manifestat voinţa de a stabili politica finan- 
ciară a țării. Membrii săi au solicitat dreptul de a 
controla modul în care fuseseră contractate, în 
intervalul 1822—1825, datorii în valoare de 3 
milioane de piaștri. În intenţia lor intra și obti- 
nerea unor dări de seamă din partea principali- 
lor creditori ai Țării Românești: Filip Lenș, 
antreprenorul poștelor, Nicolae Trăznea, . „confi- 
dentul“ și administratorul bunurilor financiare 
princiare şi bancherul Ştefan Meitani, prin care 
se bănuia că Grigore Ghica făcea împrumuturi în 
contul casieriei publice. 

Epuizînd toate „marile posibilități“de a obţine 
bani din impozite, domnul a recurs la expediente 
care puteau să-i aducă importante venituri. Încă 
din 1823 Ghica a început să acorde numiri de 
„boieri de neam“, scutiţi de impozite, care cu pri: 
lejul primirii actelor de numire plăteau o sumă de 
bani.. Totodată, împrumuta sume mari de la ban- 
cherii din Bucureşti care erau în legătură cu cei 
din Viena, acordindu-le avantaje personale. De 

la bancherul Meitani, protejat al consulului aus- 
triac, Grigore Ghica a primit prin visteria statului 
sume considerabile, pe care le-a tezaurizat, obli- 
gind administraţia să plătească dobinzi de 
18—26%, pe an. În afacerea citată era implicat 
şi consulul austriac von Hakenau, cu știrea căruia 
se depuneau milioane de lei în contul particular 
deţinut de principele muntean la Viena. În 1824 
Ghica a primit, cu titlu personal, atenţii din par- 
tea antreprenorilor Freywald şi Hartel, cărora 
le-a acordat concesiunea pavării străzilor. din 
Capitală. Ciştiguri substanţiale îi aducea şi pro- 
tecţia pe care o acorda unor aristocrați ai banului, 
favorizindu-le interesele și înlesnindu-le operaţiile 
comerciale. Cu ajutorul lui, Cristofor Sachelarie 
a arvunit, în 1826, 400 000 de ocale seuri, Hagi 
Moscu a adunat, în 1824—1828, lină şi zeci de 
mii de piei, expediind în străinătate, numai în 
1826, monede în valoare de 225 765 de groși. 

Din datele de care dispunem reiese că cea mai 
mare parte din bugetul anual al principatului era 
afectată plăţii funcţiilor, „casetei private“ a prin- 
cipelui și pensiilor acordate apropiaților şi pro- 
tejaţilor săi. Totuși, nu pot fi trecute cu vederea 
sumele foarte importante cu care s-a încercat 
cîștigarea protecţiei diplomaților și demnitarilor 
străini. 

Spre sfîrşitul domniei lui Grigore Ghica a reve- 
nit în actualitate disputa provocată de revizui- 
rea sistemului de impunere. Stimulată de unele 
articole din convenţia de la Akkerman din 1826, 
boierimea a reiterat propunerile sale mai vechi 
de separare a visteriei de caseta privată a domnului 

şi a avansat ideea întocmirii unei liste civile pen- 
tru principe. Punctul său de vedere a fost îmbră- 
țişat de majoritatea membrilor comitetului de 
reformă constituit în Ţara Românească. Unii din- 
tre aceştia s-au alăturat fruntaşilor proeminenţi 
ai protipendadei ce au făcut cunoscut, în primă- 
vara anului 1827, ambasadorului rus la Constan- 
tinopol că domnul şi-a însuşit ilicit peste 21 mili- 
oane de lei. 

Convenţia de la Akkerman — care scutea prin- 
cipatele de tribut pe timp de doi ani — a adus 
însă şi o modificare în sistemul de percepere al 
impozitelor. Se desființau ludele și se introducea 
capitația, ce asigura venituri stabile statului și 
despovăra întrucitva pe contribuabili. În ce pri- 
veşte celelalte probleme financiare, unele au fost 
aduse în dezbaterea comitetului de reformă. 
Membrii comitetului au propus ca domnia să 
renunţe la pensiile pe care le distribuia favori- 
ților şi familiarilor săi. „Aceasta a fost — scria 
loan C. Filitti — şi prima latură de care pare a 
se fi ocupat comitetul de la 1827, ocazie priel- 
nică pentru a lovi în domn, în rudele şi favoriţii 
lui, acuzaţi că acaparează fondurile de lefuri şi 
pensiuni“ 10. 
~ Izbucnirea războiului ruso-otoman din 1828— 
1829 a impiedicat continuarea activităţii comite- 
tului de reformă, care şi-a încetat practic existența 
ca organism autonom. În acelaşi timp, desfă- 
şurarea războiului şi pe teritoriul românesc a 
atras după sine o deteriorare a stării financiare 


10 [oan C. Filitti, op. cit., p. 146. 

a ţării, ilustrată de altfel şi de enorma creștere a 
datoriei publice. | 

Concepții şi acţiuni de organizare a oștirii. Dom- 
niei lui Grigore Ghica îi este proprie şi preocuparea 
pentru organizarea forțelor militare naţionale. Ca 
şi în privința altor probleme ale vieții politice şi 
administrative ale ţării, condiţiile interne şi inter- 
naționale în care trebuia să se procedeze la refa- 
cerea instituţiei militare româneşti la parametrii 
şi dimensiunile reclamate de exigenţele misiunii 
sale — după loviturile pe care le recepţionase 
aceasta din partea regimului fanariot şi a ocupației 
otomane din 1821—1822 — nu erau dintre cele mai 
stimulative. În primul rînd, principatelor, chiar 
şi după 1821, li s-a interzis de către Înalta Poartă 
dreptul de a-și forma „miliții“ proprii; în al doi- 
lea rind, celelalte: puteri vecine se arătau intere- 
sate de preluarea controlului exclusiv asupra for- 
ţelor militare române, amestecindu-se din acest 
motiv în orice acţiune internă ce-și propunea res- 
tructurarea lor. În paralel, atît Moldova, cât şi 
Țara Românească resimţeau o acută lipsă de fon- 
duri, cadre şi mijloace de luptă, elemente de bază 
în susținerea oricărei politici autonome de apă- 
rare. 

Grigore Ghica cunoștea îndeaproape problema- 
tica militarăa epocii dintr-o veche experienţă 
politică şi de dregător. De-a lungul anilor, el îşi 
formase o concepţie proprie asupra misiunilor şi 
modului în care urma să fie constituită forța înar- 
mată a Țării Româneşti. In principiu, Grigore 
Ghica împărtăşea punctul de vedere consecvent 
al Partidei Naţionale după care statul trebuia să 


179 


aibă la dispoziţie o oştire de circa 12000 de oa- 
meni, supusă în întregime unei comenzi româ- 
nești 11. Misiunile principale ale acestei oştiri 
erau: asigurarea pazei hotarelor, respingerea. acţiu- 
nilor de: pradă executate de beii otomani de la 
Dunăre, combaterea cetelor de răufăcători. Aceste 
misiuni au fost înscrise în multe dintre documen- 
tele programatice ale Partidei Naţionale în anii 
1800—1821. : 

În împrejurări excepţionale, Grigore Ghica 
împărtășea opinia că o forţă militară aflată sub 
comanda românească putea să participe la un 
conflict regional. Acţiunile ei pe cîmpul de luptă 
aveau menirea de a îngădui oamenilor politici din 
București şi Iaşi să susțină cu mai multă fermitate 
cauza naţională în fața marilor puteri din Europa 
de est şi sud-est. Înarmarea românilor era cu atit 
mai imperios necesară cu cît se înmulțeau dovezile 
concrete. ale intensificării luptei armate de eli- 
berare de sub dominaţia străină în aceste regiuni 
ale vechiului continent. Rezolvarea pe. cale: vio- 
lentă a antagonismelor dintre Înalta Poartă și 
popoarele supuse dominaţiei sale, preponderența 
factorului militar în disputele de putere dintre 
imperiile otoman, habsburgic și țarist reclamau deci 
în egală măsură, rapida prefacere a instituțiilor 
militare româneşti. l 

Descifrind acest imperativ istoric, Partida Naţio- 
nală a trecut în anii 1819—1821 la pregătirea unui 
corp de oaste autohton. Organizarea sa a fost 


11 Dorina N. Rusu, Contribuţii privind începuturile 
armatei române moderne (1812—1830), în „Revista de 
istorie“, tom. 31, nr. 2/1978, p. 248. 

schițată încă din iulie 1819, aşa cum reiese din 
întîlnirea de la Colentina dintre şefii opoziţiei 
pămintene și reprezentanţi ai Eteriei şi diploma- 
ției secrete ruse. Cu acest prilej, după cum s-a 
evidenţiat deja , Grigore Ghica şi Grigore. Brin- 
coveanu au arătat că fruntașii păminteni își. pro- 
puneau .să recruteze şi să înarmeze un corp de 
oaste de 3000—4000 de oameni, alcătuit în 
special din panduri. În acelaşi timp, conducătorii 
Partidei Naţionale au cerut cu insistenţă desfiin- 
țarea breslei arnăuţilor. După această întîlnire 
conspirativă, Grigore Brincoveanu a preluat de 
fapt comanda tuturor forţelor militare din Ţara 
Românească, devenind mare spătar. Cu contri- 
buţia lui s-au adoptat noi măsuri de pregătire a 
ridicării revoluţionare din 1821; între altele el a 
recunoscut legitimitatea comenzii lui. Tudor Vla- 
dimirescu asupra trupelor revoluționare recrutate 
în Oltenia, dindu-i o gardă de protecție la plecarea 
acestuia din Bucureşti (ianuarie 1821) și o scri- 
soare, de garanție semnată şi de Grigore Ghica şi 
Barbu Văcărescu. 

Revoluţia din 1821 a adus elemente noi în orga- 
nizarea puterii armate la români. Ele aveau la 
origine necesităţi izvorite din însăși dinamica revo- 
luţiei. Un rol major în realizarea unei concepţii 
înaintate despre armată a avut, desigur, Tudor 
Vladimirescu. Experimentat comandant, dotat cu 
calităţi de organizator, el a transformat detaşa- 
mentele de panduri chemate la luptă pentru liber- 
tate naţională şi socială într-un autentic corp mili- 
tar, Alcătuind unităţi bine închegate, acesta a sta- 
bilit o ierarhie de grade și funcţii în frunte cu un 

comandament unic, a impus pe cît posibil o dis- 
ciplină severă în rîndurile trupelor de voluntari. 
Totodată, Tudor s-a îngrijit de înarmarea şi pre- 
gătirea pentru luptă a efectivelor pe care le-a an- 
trenat pentru a executa marșuri pe distanţe lungi, 
acţiuni de atac şi apărare cu forţe combinate de 
infanterie, cavalerie şi artilerie 12. Intenţia nedi- 
simulată a lui Tudor Vladimirescu era de a pune 
oștirea în serviciul cauzei naţionale.şi:de a asigura 
comandamentului ei o poziţie proeminentă în socie- 
tate alături de domnie şi sfatul marilor dregători. 
Planul său a prins contur în primăvara anului 
1821, cînd „breasla pandurilor“ mobilizată de revo- 
luţie a devenit principala instituţie militară a sta- 
tului, în vreme ce conducătorul trupelor revolu- 
ționare s-a impus ca autoritate politică și adminis- 
trativă acceptată de cîrmuirea provizorie din 
București. Venind după mai bine de un secol de 
abuzuri şi repetate ocupaţii străine, acțiunea mili- 
tară al cărei animator a fost Tudor Vladimirescu 
— cu acordul şi sprijinul Partidei Naţionale — a 
întărit convingerea contemporanilor că poporul 
român dispunea de resurse însemnate de luptă 
pentru emanciparea socială şi naţională, că avea 
virtuţi ostășeşti de excepţie. 

După înfringerea provocată de complotul ete- 
rist şi invazia otomană, corpul pandurilor a fost 


12 General-maior dr. Ilie Ceauşescu, Războiul întregu- 
lui popor, p. 100—101; Dan Berindei, Traian Mutaşcu, 
Aspecte militare ale mișcării revoluţionare din 1821, ediţia 
a Il-a revăzută, Editura Militară, Bucureşti, 1973, 
p. 66—68, 107—122. 

aproape dizolvat 18. Au continuat însă să se men- 
ţină în stare de funcţionare alte „bresle“ mili- 
tare. În ceea ce-l privește, Grigore Ghica s-a stră- 
duit să reconstituie, măcar la nivelul anului 1819, 
puterea militară a statului. În acest sens, atunci 
cînd a purtat tratative cu funcționarii otomani din 
Constantinopol, el a propus să i se ofere Țării 
Românești posibilitatea de a-şi forma o „miliţie“ 
naţională. Concomitent, a solicitat, avind cîştig 
de cauză, desfiinţarea „breslei arnăuţilor“ — insti- 
tuţie încadrată cu mercenari străini şi preţuită de 
fanarioți. Marele vizir și sultanul, aflaţi încă sub 
impresia evenimentelor din 1821, au respins însă 
proiectul miliției pămintene. În toamna anului 
1822 trimisul special al lui Grigore Ghica, consi- 
lierul privat Filip Lenș, a transmis totuși pașei din 
Silistra o nouă cerere a domniei muntene de refa- 
cere a oştirii. Aceasta trebuia să îndeplinească 
pentru început misiuni de ordine internă. Ca efec- 
tive, se preconiza înscrierea a cîte 15—20 de oa- 
meni de fiecare judeţ. Dar Înalta Poartă a respins 
din nou demersul domniei Ţării Românești. 

În privinţa organizării forţelor înarmate domnia 
a fost obligată, în intervalul 1822—1823 — la 
intervenţia “Înaltei Porți — , să întreprindă anu- 
mite măsuri potrivnice intereselor pandurilor. Aşa 
se face că, în urma unor dispoziţii exprese, unele 
organe de execuţie silită au strins numeroase 
arme aflate asupra populaţiei civile și a foştilor 
țărani cu obligaţii militare. De asemenea, mulţi 


13 General-maior dr. Constantin Olteanu, Contribuţii 
la cercetarea conceptului de putere armată la romă i, Edi- 
tura Militară, București, 1979, p. 123. 

panduri și-au pierdut privilegiile fiscale, devenind 
birnici. Nu este mai puţin adevărat şi faptul că 
unele căpetenii de panduri — chiar dintre acelea 
„compromise“ în timpul evenimentelor din 1821 
— au primit protecţia principelui și au servit în 
garda lui sau în formațiunile de poliţie din judeţe. 
Din pandurii „de încredere“ s-au alcătuit cu timpul 
detașamente aparte. Ele au luat ființă în vara 
şi toamna anului 1822, cînd s-au strîns sub arme 
500 de panduri din Oltenia şi s-au mobilizat for- 
maţiuni teritoriale din unele așezări din apropierea 
hotarului cu Transilvania. Chemarea sub arme a 
unor contingente destul de însemnate fusese deter- 
minată de ştirile referitoare la iminenţa unor com- 
ploturi şi incursiuni ale emigranților de la Braşov 
şi Sibiu. 

Alături de elementele ostăşeşti menţionate, în 
serviciul domniei se mai aflau şi alte „bresle mili- 
tare“. La conducerea majorităţii lor se găsea marele 
spătar (care răspundea de siguranţa din judeţe şi 
de la periferiile Capitalei) ; subordonații săi direcţi 
erau căpitanul de tufeccii (comandant peste 20 
de oameni), vel ceaușul (şef peste 40 de ostași), 
polcovnicul de poteră, polcovnicul de vînători, 
polcovnicul de seimeni, başbuluc paşa, serdarii, 
polcovnicii şi căpitanii din cele 17 judeţe. Căpi- 
tanul de tufeccii şi vel ceașul, pe lingă ostașii 
amintiţi, mai aveau în.subordine gărzile de la peri- 
feriile Bucureştilor. Ei aveau şi dreptul să reţină 
şi să judece persoanele care se făceau vinovate de: 
anumite delicte „mai puţin grave“. 

La ordinul marelui spătar stăteau şi catanele. 
Breasla lor fusese înfiinţată în anul 1776, desfiin- 

țată după aceea şi reînfiinţată de Grigore Ghica 
în octombrie 1823 pentru a întări poliţia din 
judeţe. Alcătuită din țărani scutiţi de unele dări, 
formațiunile districtuale de catane aveau în frunte 
cite un polcovnic. 


Unele atribuţii de ordin militar reveneau şi 
agăi. El îndeplinea funcţia de șef al pieţei (gar- 
nizoanei) București, fiind totodată și șef. al poli- 
ţiei Capitalei. Subunităţile subordonate lui erau 
dislocate în toate cartierele bucureştene, îndepli- 
nind misiuni de pază în posturi fixe sau executind 
patrulări în interiorul orașului. Pe lingă obligaţia 
păstrării ordinii, el mai avea îndatorirea ca îm- 
preună cu oamenii săi să supravegheze preţurile la 
produsele din pieţele Capitalei și măsurile şi greu- 
tăţile folosite în comerţ, pentru a evita falsifi- 
cările. 

Un alt personaj înalt din ierarhia militară mun- 
teană era marele armaş (pe vremuri şeful artile- 
riei), care răspundea de păstrarea flamurilor prin- 
cipatului și ale domnului. Deoarece la 1822, din 
cauza .lipsei materialului adecvat, în oștirea prin- 
cipatului nu existau formaţiuni de artilerie, prin- 
cipala atribuţie a armașului era de ordin judiciar 
(președinte al tribunalului criminal). El cumula și 
atribuții administrative la curtea principelui, 
avind în subordine pe făclieri (masalagii), muzi- 
canţi şi aurari. 

Garda domnească era comandată de aşa-numi- 
tul baş-cihodar. Menţinută sub arme pentru paza 
domnitorului, a familiei sale și a palatului, garda 
avea în compunere aproximativ 300 de ostași 

(cihodari, fustaşi, neferi, rămășite ale corpului de 
arnăuţi, delii, pompieri, topcii ș.a.). 

Preocupări în privința alcătuirii unor forţe 
înarmate pămîntene sint din ce în ce mai vizibile 
în anii 1825—1826. Ca dovadă se pot cita mobi- 
lizările prilejuite de respingerea unor acțiuni exe- 
cutate de complotiști aflați în legătură cu emigra- 
ţia, Astfel, în 1826, detașamente de ordine con- 
duse de veterani ai evenimentelor din 1821 au 
anihilat cu repeziciune o acţiune întreprinsă de 
elemente potrivnice domniei şi liniștii publice. 

După retragerea trupelor de ocupaţie (1826) 
şi încheierea convenției de la Akkerman (1826), 
Grigore Ghica a sperat că va avea mai multă 
libertate de mișcare şi în privinţa organizării 
oștirii. Proiectele sale de viitor păreau să fie încu- 
rajate de apariția unei schimbări în atitudinea 
Înaltei Porţi, așa cum se desprinde și din cercetarea 
documentelor de epocă. Presat de Rusia, Imperiul 
otoman a înclinat, în vara şi toamna anului 1826, 
să sancţioneze formarea unor „miliții“ naţionale 
în Moldova și Țara Românească. „De vreo zece 
zile încoace — nota Ludwig Kreuchely la 30 sep- 
tembrie/12 octombrie 1826 — se vorbeşte că prin- 
cipele ar fi fost autorizat printr-un firman să or- 
ganizeze trupe regulate naţionale cu un efectiv 
de 10 000 de oameni. Cu toate că acest lucru nu 
mi se pare deloc imposibil (afară de cazul că Rusia 
s-ar opune), am încă îndoieli, căci, departe de a fi 
fost publicat, dacă într-adevăr există, acest fir- 
man pare a fi învăluit de mister [...]“ 14. 


14 Hurmuzaki, Documente, vol. X, p. 378. 


186 


Ca şi alte probleme, proiectul viitoarei „mili- 
ţii“ se cuvenea să fie dezbătută în comitetul de 
reformă întrunit la București în 1827. Desfăşu- 
rările politice şi militare internaţionale nu au mai 
permis însă legislatorilor munteni să ia în discu- 
ție aceste aspecte. Totuşi, conturarea unor noi 
pericole, ca rezultat al schimbării raportului de 
forţe în Europa de est și sud-est, a îndemnat pe 
domn să ia măsuri suplimentare de sporire a for- 
telor înarmate. Între acestea, se pot consemna: 
eliminarea unor elemente nesigure din garda prin- 
ciară şi înlocuirea lor cu persoane devotate fami- 
liei Ghica; sporirea efectivelor . gărzii spătăriei 
cu panduri recrutaţi din Oltenia. În aplicarea 
orientărilor sale principele a fost îndeaproape sus- 
ținut de marele spătar Alexandru Ghica, fratele 
său, personalitate care va avea un rol important în 
reorganizarea miliției pămîntene în anii 1829— 
1834 şi ulterior. 

Activităţi în domeniul edilitar. În anii 1824— 
1822. cele mai multe localități din Țara Româ- 
nească au suferit importante daune materiale ca 
urmare a prezenţei trupelor străine de ocupație. 
Ignati lakovenko, în acea vreme funcționar la 
consulatul rus de la Bucureşti, amintea de distru- 
gerile provocate locuinţelor şi clădirilor publice 
atît în timpul rezistenței antiotomane, cît şi ulte- 
rior, pină la înscăunarea domnului. 

Preluarea conducerii în stat de către Grigore 
Ghica şi retragerea celei mai mari părți din unită- 
tile otomane staționate în principat au contribuit 
la înviorarea vieţii economice şi reinstaurarea li- 
niştii publice în ţară. De revenirea vieţii la normal 

avea să beneficieze în primul rînd Capitala, a cărei 
populaţie se ridica în acea vreme la circa 100 000 
de locuitori. Bucureștiul era atunci — după cum 
reiese din planurile realizate de inginerul Moritz 
von Ott între anii 1822-1823 — cea mai de seamă 
localitate a principatului. Comparativ, celelalte 
oraşe și tirguri ale Țării Românești erau mai puțin 
dezvoltate, avind de cele mai multe ori o înfățișa- 
re semirurală. Capitala avea un aspect mai degrabă 
oriental, cu: periferii întinse; viaţa publică şi 
socială: a Bucureştiului pulsa mai ales de-a. lun- 
gul arterei sale vitale: Podul Mogoşoaiei (azi Calea 
Victoriei), ce străbătea orașul de la un capăt la 
altul. De o parte și de alta a sa se ridicau casele 
marilor boieri şi negustori, principalele instituţii 
publice. În anul: 1822 printre cele: mai frumoase 
construcţii particulare din oraş se numărau casele 
lui Filip: Lens, Barbu Văcărescu, Grigore Romaniti, 
Constantin (Dinicu) Golescu, Grigore Brincoveanu 
şi palatele Ghica, Mavrogheni și Suţu. 

Grigore Ghica și-a stabilit reședința pe Podul 
Mogoşoaiei în casa părintelui său — „unul din 
cele mai vechi cuprinsuri de clădiri ale Bucureş- 
tilor“ (pe un teren ce poate fi localizat în patrula- 
terul „Capşa“, Pasajul „Victoria“, vechea clădire 
a Institutului de arhitectură, noul corp al Uni- 
versităţii), înfrumuseţată în 1822 din porunca 
principelui cu: decoraţiuni murale de pictorul ita- 
lian Giacometti. Domnul mai avea o reşedinţă 
în afara oraşului, pe moşia sa de la Colentina, unde 
în'1822 și-a înălțat, pe malul lacului, un splendid 
palat în stil neoclasic, pictat de acelaşi Giaco- 
metti. 

Orașul a continuat să dispună de o mulţime de 
hanuri şi băi, majoritatea înălțate înaintea domniei 
lui Grigore Ghica. Mai cunoscute erau hanurile 
Şerban Vodă, Constantin: Vodă, Sf. Gheorghe 
Nou, Manuc, Bazaca şi băile de la Curtea Veche, 
Domnița Bălaşa și Beilic. Vienezul Brenner a dez- 
voltat în continuare „Hôtel d'Europe“ (ridicat 
cu puțini ani înaintea izbucnirii revoluției din 
1821), iar Dumitrache Papazoglu a inființat o 
cafenea de modă „europeană“. 


Cu toate că problema aprovizionării cu apă era 
deosebit de presantă, în primii ani ai guvernării 
sale Grigore Ghica nu i-a acordat o atenţie spe- 
cială,. datorită crizei financiare. Abia în 1826 a 
acceptat reînnoirea contractului cu 27 de. fin- 
tînari ce fuseseră angajaţi să întrețină conducta 
şi cişmelele construite pînă atunci de-a lungul 
Podului Mogoșoaiei; în 1827 principele i-a cerut 
lui Mihail Ghica să ia măsuri pentru repararea 
conductei şi mărirea debitului de apă. Proiectele 
întocmite în acest scop aveau să fie însă abando- 
nate din cauza izbucnirii războiului ruso-otoman 
din 1828—1829%. 

În perioada domniei lui Grigore Ghica s-a încer- 
cat în mai multe rînduri să se limiteze efectele inun- 
daţiilor care produceau pagube orașului aproape 
în fiecare an. Deşi încă de la sfirșitul secolului al 
XVIII-lea exista un sistem de canale între Dim- 
boviţa și Argeş în scopul protejării Capitalei de 
viituri, pericolul inundaţiilor s-a menţinut şi 
între 1822—1828 din cauza pragurilor formate de 


15 N. Iorga, Istoria românilor prin călători, p. 488. > 

deșeurile aruncate de localnici. În 1826, din ordi- 
nul principelui, Dîmboviţa a fost drenată în punc- 
tele cele mai afectate. 

Printre lucrările edilitare cele mai însemnate 
întreprinse sub domnia lui Ghica Vodă s-a numă- 
rat repararea şi pavarea „podurilor“ (străzilor) 
Capitalei. Această lucrare a fost încredinţată în 
1824 lui Gustav Freiwald şi Joseph Hartel, doi 
arhitecţi renumiţi în ţările române. Aceştia s-au 
angajat să repare şi să paveze majoritatea „poduri- 
lor“ după „tipicul“ cel vechi (adică cu pavele din 
lemn), iar pe principalele patru artere — podu- 
rile Mogoşoaiei (Calea Victoriei), Calicilor (Calea 
Rahovei), Tirgul de Afară (Calea Moşilor) şi Bei- 
licului (Şerban Vodă) — să aștearnă caldarim. 
Pavajul urma să fie făcut cu piatra „cea mai 
bună și mai tare [aflată] în munţii Țării Româ- 
nești [incit caldarimul să fie] și mai bun decit cel 
care este făcut la cetatea Brașovului“ 16. Lucrarea 
a fost finanțată printr-un împrumut luat de la 
bancherul Meitani. În septembrie 1827 adminis- 
trația, mulţumită de calitatea lucrărilor efectuate 
pînă atunci, a cerut lui Joseph Hartel să paveze 
şi uliţa dintre Curtea Arsă și Dimboviţa. 

În perioada la care ne referim cea mai mare 
parte din locuinţele cetăţenilor Capitalei erau din 
materiale uşor inflamabile. De aceea, orice incen- 
diu, cît de mic, se propaga cu repeziciune, mistuind 
uneori cartiere întregi. Între 1822—1828 s-au con- 


10 George Potra, Documente privitoare la istoria ora- 
șului București, vol. II, (1821—1848), Iidilura Academici 
Republicii Socialiste România, Bucureşti, 1975, p. 145. 

semnal incendii care au distrus sule de case, pro- 
vocind pagube în avutul locuitorilor. Pentru a. 
preîntîmpina pe viitor astfel de calamități, sub 
Grigore Ghica a luat fiinţă în 1823 un „serviciu“ de 
pompieri voluntari, cîte 20 de persoane în fiz- 
care mahala 17. 

Printre alte realizări de seamă în domeniul 
edilitar care se leagă de perioada domniei lui Gri- 
gore Ghica este aşezarea Tirgului Moşilor într-un 
spaţiu propriu (cam pe locul Oborului), organizarea 
unui tîrg de vite într-o zonă aflată dincolo de capul 
Podului Mogoşoaiei, şi ridicarea în 1826,a unei 
pieţe în apropierea Hanului Manuc. 

Între localităţile mai însemnate ale Țării Româ- 
nești se detaşau oraşele Craiova (cu peste 11 000 
de locuitori), important centru economic al Olte- 
niei, şi Ploiești (cu aproape 6000 locuitori). 
În categoria oraşelor intrau: Cimpulung Muscel, 
Tîrgovişte, Cerneţi, Buzău, Pitești, Focşani, Cara- 
cal, Rușii de Vede, Zimnicea şi Slatina. Născute 
din permanentizarea unor tirguri comerciale, ele 
au continuat în perioada 1822—1828 să adauge 
la zestrea edilitară noi elemente de urbanistică 
modernă. 

Preocupări în privinţa ocrotirii sănătăţii publice. 
Printre problemele de ordin social care s-au bucurat 
de o anumită atenţie în perioada domniei lui Grigore 
Ghica s-au numărat şi cele referitoare la domeniul 
sanitar. Ca întotdeauna, anii ce urmau războaie- 
lor desfășurate de puterile epocii pe teritoriul prin- 
cipatelor române se caracterizau prin izbucnirea 


1? Idem, Din Bucureștii de altădată, Editura Ştiinţi- 
fică şi Enciclopedică, București, 1981, p. 180—181. 

unor epidemii ce-şi luau tributul de victime şi 
din rindul populaţiei. Prin ostașii Porții otomane 
s-a răspîndit la nord de Dunăre un înspăimintă- 
tor flagel — cel al ciumei. Personalul medical 
românesc a trebuit să-i facă faţă, printr-un efort 
deosebit şi cu dureroase pierderi de vieţi omeneşti. 


La începutul anului 1822 Ţara Românească 
avea un serviciu medical rudimentar ca organi- 
zare, dispunînd de cadre relativ puţine. Persona- 
lul de specialitate era concentrat, în principal, în 
Capitală, unde își desfășurau activitatea, printre 
alţii, medicii Constantin Darvari, Nicolae şi 
Constantin Caracaş, Nicolaide Panaiotache, Con- 
stantin Filitti, Constantin Alexandridis, Messi- 
tsch, Ștefan Piscupescu, Iosif Sporer ş.a. Prin- 
cipalele aşezăminte pentru asigurarea sănătății 
publice erau spitalele Colțea, Pantelimon, Radu 
Vodă şi Mărcuţa !. 

Spre sfîrşitul anului 1822 au fost semnalate în 
țară cazuri 'de ciumă şi anghină, urmate de nume- 
roase decese. Pentru a preîntîmpina izbucnirea 
unei epidemii, Grigore Ghica a cerut celor în 
drept să se îngrijească de repararea și încadrarea 
cu personal a așezămintelor medicale. 

În 1824, deoarece la sud de Dunăre ciuma bîn- 
tuia cu furie, domnul a interzis ţinerea bilciuri- 
lor și a poruncit să se instituie carantina în loca- 
lităţile Buzău, Focșani și București. Lipsa unui 


1 Dr. Pompei Gh. Samarian, Medicina și farmacia în 
trecutul românesc, vol. II, 1775—1834, București, 1938, 

. 81—82; Ioan Brezoianu, Vechile instituțiuni ale Româ- 
niei (1327— 1866), Bucureşti, 1882. 

serviciu -carantinal de frontieră a făcut însă ca. 
persoane contaminate să pătrundă í în Ţara: Româ- 
nească, boala’ răspîndindu-se în judeţele Lalo- 
mița, Buzău, Rimnicu Sărat, Ilfov şi în Bucu- 
reşti. Ca urmare a înmulţirii "cazurilor de ciumă, 
Eforia spitalelor s-a văzut nevoită să amena- 
jeze un nou lazaret la mănăstirea Mărcuţa și să 
redeschidă spitalul de ciumaţi de la Dudești. 
Totodată au fost luate măsuri drastice privind 
interzicerea comerţului ambulant şi de prăvălie. 
Un lazaret pentru bolnavii convalescenţi a fost 
organizat în 1825 la Boboci, în judeţul Buzău. 

Datorită măsurilor luate, s-a reușit ca în cursul 
anului 1825 să se limiteze efectele flagelului. Dar 
cind se credea că epidemia fusese înlăturată, în 
decembrie 1825, ciuma a reizbucnit cu virulență 
în Bucureşti, ca urmare a slăbirii atenţiei funcțio- 
narilor de la carantine, continuiînd să facă vic- 
time pînă în ultima parte a anului 1826. 

Perioada de acalmie a durat puţin. În timpul 
războiului ruso-otoman din 1828—1829 ciuma 
şi holera vor face zeci de mii de victime. Chiar 
domnul, care avea o teamă manifestă față de 
ciumă, îl va pierde în iulie 1828 pe Iorgu, cel 
de-al doilea fiu al său. 

Aspecte ale activității culturale. Restaurarea dom- 
niilor pămiîntene în vara anului 1822 a fost salu- 
tată de oamenii de cultură din principate ca înce- 
putul unei perioade noi în dezvoltarea de ansam- 
blu a societăţii românești, în impulsionarea învă- 
ţămiîntului, literaturii, artei etc. În chip firesc se 
aştepta din partea domniei stabilirea unor orien- 

tări clare și a unui sprijin substanţial, în special 
pentru învățămînt și activitatea tipografică. 

Grigore Ghica a venit oarecum în întimpinarea 
acestor deziderate, în primul rînd prin preocupa- 
rea pe care a manifestat-o pentru a se asigura un 
învățămînt de expresie românească, în predarea 
căruia să triumfe limba naţională. În același 
timp, el a dovedit o anumită grijă pentru încura- 
jarea celor care se preocupau de organizarea şi 
administrarea şcolilor laice şi religioase. Nu de 
puţine ori, în pofida tendinței sale de a practica 
o fiscalitate excesivă — inclusiv pe seama buge- 
tului şcolilor —, domnul a acordat privilegii şi 
scutiri de impozite corpului didactic. O altă tră- 
sătură a orientării pe care a imprimat-o domnito- 
rul învăţămîntului a constat în direcționarea lui 
spre instruirea elementară şi practică a elevilor, 
în cadrul dat programa școlară fiind supusă însă 
unui control riguros din partea bisericii. Mitropo- 
liei îi reveneau responsabilităţi și în sprijinirea 
bursierilor guvernamentali ce-și perfecţionau pre- 
gătirea în străinătate. Situaţia lor s-a îngreuiat 
la începutul domniei lui Grigore Ghica din cauza 
dereglării bugetului muntean. În anul 1823 era 
chiar să se renunţe la susţinerea materială a bur- 
sierilor trimiși în 1820 la studii la Pisa (ulterior 
transferați la Paris): Eufrosin Poteca, Simion 
Marcovici, Constantin Moroiu și lon Pandele. 
S-au depus însă eforturi materiale ca aceştia 
să-şi termine studiile. Mai tirziu, spre sfirşitul 
domniei, Eufrosin Poteca a primit o bursă de stat 
spre a-şi desăvirşi pregătirea în Apus. 

În intervalul 1822—1828 s-au înregistrat şi o 
serie de iniţiative private în domeniul dezvol- 
tării învățămîntului. Domnia nu a încercat să le 
descurajeze, ci, dimpotrivă, a permis unor fami- 
lii înstărite ca, paralel cu şcolarizarea în ţară, 
să-și trimită copiii la studii în străinătate. Marea 
majoritate a acestora au studiat la Paris, care 
era socotit în epocă centrul de cultură mondial. 
În acea vreme au fost trimişi la studii în alte țări 
Coristantin și Alexandru Lenș, Dimitrie şi Radu 
Golescu (fiii lui Iordache), fiii lui Constantin (Di- 
nicu) Golescu — Radu și Alexandru la Miin- 
chen, iar Ștefan şi Nicolae la Geneva. La Paris au 
studiat şi Constantin Estiotu, Constantin .Bu- 
buchi (în . medicină), Dumitru Gr. Filipescu, 
Constantin N. Filipescu (în drept), Nicolae 
Băleanu, I.I. Filipescu, iar în Elveţia, I. Vlădo- 
ianu și C.N. Brăiloiu 19. 

Asemenea acte de stimulare a interesului pentru 
carte și cultură erau cu atît mai semnificative cu 
cât, prin promovarea lor, domnia îşi atrăgea adver- 
sitatea puterilor vecine ce se străduiau să împie- 
dice legăturile culturale ale românilor cu latini- 
tatea europeană, cu principalele focare de cul- 
tură ale continentului. În acest sens, un diplomat 
francez acreditat la București releva că în anii 
1825— 1826 consulul austriac von Hakenau a prò- 


1 Hurmuzaki, Documente, vol. XVII, p. 19; Anasta- 
sie Iordache, Goleștii. Locul și rolul lor în istoria României, 
Editura Științifică şi Enciclopedică, Bucureşti, 1979, 

. 40, 41; Ioan C. Fitti, op. cit. p. 142; George Potra, 
Din Bucureştii de altădată, p. 390. 

testat în repetate rinduri impotriva înscrierii unor 
elevi în școlile din Franţa. 

Acţiuni cu. caracter pozitiv de perfecționare a 
pregătirii profesionale. şi: de- specialitate, lărgirea 
orizontului de cunoștințe, s-au manifestat și în 
mediul refugiaților din Braşov și Sibiu. Aceştia 
s-au şcolarizat sub supravegherea unor profesori 
francezi care i-au însoţit în exil. Ca o expresie a 
maturizării gîndirii lor se poate cita și acţiunea de 
înființare a unei societăţi de promovare a lite- 
raturii, culturii și învăţămîntului la Braşov, în 
1822. Reîntemeiată la Bucureşti în 1826, această 
societate, animată de Ion Heliade Rădulescu, 
Constantin (Dinicu): Golescu, Stanciu Căpăţi- 
neanu, a avut o contribuţie de seamă la: dezvol- 
tarea "culturii naţionale. 

* La ridicarea nivelului general al învățămîntului 
din principate au concurat însă, într-o proporţie 
notabilă, strinsele relaţii stabilite între oamenii 
de cultură şi reformatorii din Moldova, Țara 
Românească şi Transilvania. Un rol deosebit de 
activ în cadrul acestora l-au deţinut 'profesorii, 
istoricii, filologii, ziariştii de peste munţi, solici- 
taţi în repetate rinduri să participe efectiv la 
modernizarea învățămîntului din principate. . 

În preocuparea sa pentru: propulsarea învă- 
ţămîntului românesc, Grigore. Ghica a apelat și 
el la profesori transilvăneni, cu toate că în reor- 
ganizarea școlilor s-a folosit, în cea mai mare 
măsură, de cadre didactice și specialiști din Țara 
Românească. Astfel, în anii 1822—1823 a hotă: 
rit să instituie o nouă conducere a Eforiei școli: 

lor. şi-: să-l înlocuiască pe fostul director de la 
Sf. Sava, Gheorghe Lazăr (ce se va reintoarce în 
Transilvania din cauza unei boli necruțătoare), 
cu: fostul său elev, Ion Heliade Rădulescu. 

Eforia şcolilor era alcătuită din vornicul Con- 
stantin Bălăceanu, unul din sprijinitorii lui 
Gheorghe Lazăr, vornicul Gheorghe (Iordache) 
Golescu, îratele lui Constantin (Dinicu) Golescu, 
fost efor alături de Grigore Ghica sub Alexandru 
Suţu, episcopul Gherasim al Buzăului, logofă- 
tul Ștefan Nestor-Predescu, jurist, autor al Codu- 
lui din vremea lui Caragea Vodă, şi marele postel- 
nic în funcţiune. 

De lărgirea numărului de şcoli din Țara Româ- 
riească s-a îngrijit Eforia şcolilor, ca for cu atri- 
buţii de seamă în această privinţă. În cadrul unui 
demers al ei s-a numărat şi redactarea unui me- 
moriu către domn, prin care a propus înfiinţarea 
cite unei. şcoli cu predarea în limba română în 
fiecare reședință de judeţ. Proiectul de reformă 
întocmit în acest sens nu a putut fi transpus ime- 
diat în fapt, domnia motivind că nu are fonduri 
pentru susţinerea lui. Totuși, în anul 1823, şcoal 
de la Sf. Sava funcţiona. Alte şcoli, cu precădere 
particulare, şi-au deschis porţile în întreg prin- 
cipatul. În 1823—1825 au reinceput să funoţio- 
neze astfel de şcoli la: Peretul (jud. Teleorman), 
Slatina, Ploieşti, Băliseşti (jud. Argeș), Floceştii 
din Deal şi Greci (jud. Ilfov), Sf. Gheorghe Vechi 
la Bucureşti, Poiana (jud. Ialomiţa), Tohani, 

Dara (jud. Vlaşca), Cimpina, Piteşti, Cimpulung 
ş.a. 

În Toi cu şcolile private românești își des- 
făşurau activitatea și unele aşezăminte de specia- 
litate aparţinind comunității greceşti; refugiații 
bulgari ce-şi găsiseră adăpost şi protecție pe teri- 
toriul românesc îşi trimiteau îndeobște fiii în 
şcolile de stat şi particulare, dispunînd din 1824 
și de un prim abecedar tipărit aici. 

Eforia şcolilor a întreprins un nou demers pe 
lingă domnie în septembrie 1825 cu intenţia de a 
obţine organizarea unei școli de stat în fiecare 
reşedinţă de judeţ. De această dată Grigore Ghica 
a fost de acord cu cererile prezentate de conducerea 
învăţămîntului muntean. În consecinţă, o impor- 
tantă şcoală a luat fiinţă la Craiova, la 20 mai/4 
iunie 1826, susținută din veniturile bisericii 
Obedeanu. Aici au predat profesori de valoare 
recunoscută în epocă, aşa cum a fost Stanciu 

Căpăţineanu și Grigore Pleşoianu, foști elevi ai 
lui Gheorghe Lazăr la Sf. Sava. Ei au desfăşurat 
timp de un deceniu o vie activitate atit la cate- 
dră, cit şi în domeniul editării de lucrări didactice, 
ştiinţifice şi de literatură pentru copii. În rîndul 
sprijinitorilor operei de ridicare spirituală a națiu- 
nii române s-au numărat numeroşi alţi profesori 
şi învăţători ce trecuseră prin școala de la Sf. Sava. 
Astfel, Dimitrie Jianu, Nicolae Simonide, Gheorghe 
Mihăiescu şi Constantin Mălureanu au înființat 


20 Mihai Bordeianu, Petru Vladcovschi, Învăţămintul 
românesc în date, Junimea, laşi, 1979, p. 92—95. 

şcoli la Cimpulung, Pitești, Tîrgovişte și Plo- 
ieşti. 

În paralel, boieri luminaţi și negustori înstăriți 
au patronat întemeierea de școli particulare. 
Constantin (Dinicu) Golescu, de exemplu, a orga- 
nizat o școală sătească pe moșia sa în 1826. În 
broşura intitulată Înştiinţare pentru şcoala din 
satul Golești ce se află în judeţul Muscelului, cătră 
părinţii cei ce vor voi să înveţe copiii dumnealor 
limba românească, nemţească, grecească, latinească 
și italienească şi mai virtos să înveţe cel dintii 
temei al omului — pentru care învățătură să şi 
tipăresc cărţile cele trebuincioase, redactată de în- 
suşi întemeietorul acestui aşezămint, arăta fără 
echivoc că „peste putință este a dobîndi un neam 
bun năravuri întemeiate, îmbunătăţiri, şi în scurt 
prefacere din rău spre bine, făr de întiia ciștigare 
a luminei, care îş 1a începere și întemeiere de la 
învățătură. Şi socotind că vremea este ca fieş cine 
din fiii nobleţii după puterea sa, și mai vîrtos din 
cheltuiala luxului punînd spre obștească învăţă- 
tură întrebuinţind, să ajutăm la această cea din- 
tii facere de bine către Patrie“ 21. Școala, gratu- 
ită, avea şi un internat, fiind accesibilă copiilor 
proveniţi din toate clasele societății românești. 
Educarea elevilor a fost încredinţată profesorului 
transilvănean Aaron Florian. 

Portstindardul generaţiei pregătite de Gheorghe 
Lazăr şi conducătorul celei mai importante insti- 
tuţii de invăţămint din epocă — Școala de la 
Sf. Sava din București — a fost, fără îndoială, 


21 Apud Anastasie Iordache, op. cit., p. 27. 

Ioan Heliade Rădulescu. Școala îşi .reluase activi 
tatea, în octombrie 1822, după mai bine de-un 
an de la înăbușirea revoluţiei conduse de Tudor. 
Datorită lui Heliade Rădulescu și a susținătorilor 
săi din protipendadă s-a întărit corpul profesoral 
cu dascăli care vor rămîne înscriși la loc de cinste 
în cartea de aur a culturii române: Petrache 
Poenaru (1824), Eufrosin Poteca (1825), Simion 
Marcovici (1827) ș.a. Ei au predat printre primii 
în limba română cursuri de matematică, geome- 
trie, trigonometrie, algebră, fizică, chimie, meca- 
nică, geodezie, topografie, arhitectură. şi filozo- 
fie. Cu prilejul examenelor din 20 iulie/2. august 
1828, asistenţa formată din domn-şi guvern a avut 
prilejul să se convingă de frumoasele rezultate 
obținute în: cadrul acestei școli şi de nevoia ca 
toţi fiii boierilor să urmeze. învățătura în limba 
română, act de cultură și patriotism, cum îl con- 
sidera Eufrosin Poteca. Cu aceeași ocazie, banul 
Barbu Văcărescu oferă învăţămîntului de: stat 
suma de 90 000 lei, renunţind la veniturile func- 
ţiilor. pe care le ocupa în administraţie. 

Prefaceri care merită să fie consemnate au avut 
loc. şi în domeniul învăţămintului. clericat. -Noul 
mitropolit al Țării Românești, Grigore ::Dască: 
lul, a: căuţat.:să. curme 'hirotonisirea de: :preoţi 
făcută în special peste Dunăre, la Vidin: Acţiu: 
nea: mitropoliei. era. eu: atit mai: necesară -cu cit 
clerul inferior se zbătea într-o adevărată :mizerie 
spirituală. Pompiliu Eliade nota. astfel că „ma- 
rea majoritate a călugărilor şi preoților nu au, 
la drept vorbind, nici o școală; toată știința lor 
se mărginește la a citi, de bine de rău, cele patru- 

zeci și trei de slove ale scrierii cirilice și la a cinta 
pe nas- în strană. Asta-i tot ce ştiu. Acest cler 
este .recrutat la întimplare“ 22. Grigore Dascălul 
s-a preocupat de remedierea acestor neajunsuri. 
În primul rind, a cerut şi a obţinut atît de la 
patriarhia din Constantinopol, cît şi de la domnul 
Ţării Românești să interzică numirea de preoți 
fără pregătire şi anularea unor hirotonisiri ante- 
rioare. Totodată, a propus, fără a realiza însă, în- 
fiinţarea unor seminare teologice pe lingă scau- 
nele episcopale de la Buzău, Argeş și Bucureşti. 
În învățămîntul laic mitropolitul a patronat des- 
chiderea unor școli românești, cum au fost cele 
de la Buzău, Focşani, Bucov, cu dascăli plătiţi 
din fondurile sale. 


De o 'reală importanţă pentru dezvoltarea în- 
vățămintului, a culturii în general, s-au dovedit 
a fi şi redactarea unor manuale și lucrări, tra- 
ducerea unei variate literaturi : cu conţinut isto- 
ric, politic, științific din limbile greacă, franceză, 
germană etc. Deși acţiunea nu a fost susținută 
întotdeauna de stat, în perioada domniei lui Gri- 
gore Ghica au apărut citeva lucrări care merită 
a fi trecute în revistă: Teoreticonul, „primul ma- 
nual de teorie muzicală bisericească în limba ro- 
mână“, semnat de Macarie (1823); Către toți iubi- 
torii de lumină compatrioți, cinste și închinăciune, 
de Theodor Paladi (1824), o istorie a apariţiei şi 
dezvoltării învățămîntului după metode lancaste- 
riene pe meleagurile noastre; Bucoavnă peniru 


învățătura pruncilor de a se deprinde atit cu cunoa- 
22 Pompiliu Eliade, Influenta franceză, p. 35—36. 

sterea slovelor, la slavonire şi la cetanie, cît şi la 
rinduiala vecerniei, utreniei şi a Sfintei Liturghii 
(1825); Abeţedarul greco-român semnat de Grigore 
Pleşoianu şi Gheorghe Librier (1825); Cuvinte pa- 
negerice și moralnice de Eufrosin Poteca (1826), 
lucrare care conținea şi cursul de deschidere în 
istoria filosofiei ţinut la școala Sf. Sava; Adunare 
de folositoare învățături, antologie, întocmită și 
tradusă de Constantin (Dinicu) Golescu (1826); 
Prescurtarea istoriei universale, în 4 volume, tra- 
ducere din grecește după Athanasie Hagiritul, 
datorită lui Chyr Grigore (1826); Logica lui Ioannes 
Damascenus, în traducerea lui Grigore, episcopul 
de Argeş (1826); Abeţedarul greco-româno-bulgar, 
redactat de Manole Vasile (1827); Gramatica romă- 
nească, de loan Heliade Rădulescu (1828); Abeţe- 
dar înlesnitor pentru învățătura copiilor, semnat 
de Grigore Pleşoianu (1828); Gramatica greco- 
română, de Naum Râmniceanu (1828); Cele dintii 
cunoştinţe pentru trebuinta copiilor, primul manual 
ilustrat românesc, datorat lui Grigore Pleşoianu 
(1828). 

Pe lingă aceste lucrări tipărite în Ţara Româ- 
nească un sprijin important la dezvoltarea învă- 
ţămintului românesc l-au dat cărturarii transil- 
văneni. Multe din lucrările realizate în tipogra- 
fiile de peste munţi au circulat și pe teritoriul 
țării românești de la sud de Carpaţi sau în Mol- 
dova. 


La începutul domniei lui Grigore Ghica se 
aduceau de la Sibiu 3 000 de psaltichii în limba 
română. În anii următori, mai mult ca sigur, 


multe din cărţile publicate în Transilvania au fost 

aduse şi în Țara Românească. Vor fi circulat atunci 
astfel de titluri: Gramatica românească pentru 
îndreptarea tinerilor, tipărită la Buda de Con- 
stantin Diaconovici— Loga (1822); Bucoavnă pen- 
tru învățarea pruncilor, tipărită la Brașov (1822); 
Povăţuire către Arithmetică, ediţia a II-a, scoasă 
la Buda (1822); Bucoavnă pentru deprinderea la 
celanie şi la temeiul învăţălurii creștineşti şi cele- 
lalte, manual didactic tipărit la Blaj (1823); 
Povăţuitorul tinerimii către adevărata şi dreapta 
citire, scos la Buda de Zaharia Carcalechi (1826); 
Abecedare publicate la Sibiu şi Braşov, ultimul cu 
litere latine (1826); Scurte învățături pentru creş- 
terea şi buna purtare a iinerimei române, tipărit 
la Buda de loan Tomici (1827) %. 

Spre deosebire de învățămîntul de la oraşe, 
şcolarizarea în mediul rural nu s-a bucurat de 
o atenţie deosebită din partea Eforiei şcolilor, 
fapt datorat în mare măsură lipsei de bani. Abia 
la începutul anului 1828 învățămîntul sătesc a 
intrat în atenţia cirmuitorilor munteni. De atunci 
înainte — beneficiind şi de sporirea alocațţiei pen- 
tru şcoli, ca urmare a obligaţiei mănăstirilor închi- 
nate de a mări suma dată anual pentru învăţă- 
mint de la 5 000 la 25 000 lei —,a început o acţiune 
susținută pentru organizarea unor școli sătești, 
în care urma să se predea cititul, scrisul, socoti- 
tul, catehismul, precum şi cunoştinţe privind cul- 
tivarea pămintului. Realizările nu au fost pe 


măsura aşteptărilor din cauza izbucnirii războiu- 


2 Mihai Bordeianu, Petru Vladcovschi, op. cit. 
p. 93—94, 96—100. 

lui ruso-otoman din 1828—1829 şi a. sincopei vie- 
ţii publice ca: efect al ocupaţiei străine. ia 

Privite însă la modul lor general, rezultatele 
înregistrate în Ţara Românească, în domeniul 
şcolarizării, în perioada analizată, "îmbunătățirea 
pe unele planuri a organizării şcolilor la oraşe și 
sate și îmbogățirea conţinutului manualelor și al 
altor lucrări didactice au înriîurit pozitiv lupta 
pentru afirmarea unei culturi naţionale, a unei 
viguroase spiritualităţi româneşti. În această 
luptă s-au încadrat toţi intelectualii patrioţi. Ei 
au găsit un sprijin de nădejde în tipografiile româ- 
nești care funcționau la nord şi sud de Carpaţi. 
De exemplu, în 1825 Barbu Paris Mumuleanu 
publica lucrarea cu titlul Caracterurile. În intro- 
ducerea cărţii autorul făcea apel la toţi factorii 
responsabili pentru editarea în limba română a 
unor lucrări de ştiinţă, pentru dezvoltarea învă- 
ţămintului naţional, regenerarea morală şi soci- 
ală a ţării ete. 

După numai un an apărea la Buda lucrarea lui 
Constantin (Dinicu) Golescu, Însemnare a călă- 
toriei mele Constantin Radovici din Golești, făcută 
în anul 1824, 1825, 1826, carte despre care Pom- 
piliu Eliade nota că „este una din acele producţii 
rare ale spiritului de care se zice că constituie 
într-adevăr o carte şi care dispensează pe autorii 
lor de a scrie altele: cărți caracteristice şi instruc- 
tive, care conţin o întreagă manieră de a vedea şi. 
care ne fac să pătrundem în cutele cele mai tai- 
nice şi mai interesante ale spiritului“ 24. 


24 Pompiliu Eliade, Histoire de Pesprit public, tom. | 
p. 174. 

Peste încă un an, Grigore, egumenul mănăstirii 
Sf. loan cel Mare, semna traducerea intitulată 
Prescurtarea istoriei universale, în 4 volume: — dedi- 
cată fratelui domnului, Mihail Ghica —, lucrare 
trădusă după Louis Demairon, Rudiments de 
Phistoire [:..] des peuples les plus célèbres, tant 
anciens que modernes, Paris, 1801. 

“Ca o expresie directă a creșterii interesului pen- 
tru cultură al românilor , în timpul domniei lui 
Grigore Ghica s-au;.organizat în Ţara Româ- 
nească biblioteci particulare care cuprindeau prin- 
tre alte lucrări şi cărți pe teme de istorie univer- 
sală și de literatură publicate în străinătate.: În 
această privinţă sint :cunoscute biblioteca lui 
Nicolae Văcărescu, fiul. poetului Ienăchiță Văcă- 
rescu, a lui Grigore Brincoveanu, a mitropoliei. 
„Bibliotecile marilor boieri — remarca Pompiliu 
Eliade — s-au umplut de cărți franțuzești, mai 
ales cărți clasice din secolele al XVII-lea şi al 
XVIII-lea, și, ceea ce este mai important, lumea 
a început să răsfoiască, să citească chiar cărţile 
pe care le avea. Literatura clasică franceză a fost 
principala hrană intelectuală a tinerilor la înce- 
putul secolului al XIX-lea. Învățămintul clasic 
al dascălilor greci eşuase complet, atit din punct 
de vedere intelectual, cît și moral“ %. 

“Epoca de început a domniilor pămîntene, apre- 
ciată de Pompiliu Eliade ca o „explozie a senti- 
mentului patriotic“, a înscris deci între cîştigurile 


25 Idem, Influența franceză, p. 255. 

sale importante progrese în ceea ce privește dez- 
voltarea instituţiilor şcolare şi intensificarea acti- 
vității de tipărire de cărți în limba română. În 
atmosfera de renaştere naţională proprie acelor 
ani s-au format oameni de vază ai vieţii economi- 
ce, politice şi culturale românești, și-a început 
instrucția generaţia care va realiza în numai 
citeva decenii unele din cele mai profunde înfăp- 


tuiri naţionale din istoria milenară a românilor, 
unirea Moldovei cu Muntenia şi cucerirea depli- 
nei independențe de stat a României. Elocventă 
pentru ambianța în care s-au maturizat o serie de 
oameni politici ai acelor timpuri realmente eroice 
este și mărturia unui contemporan, membru al 
familiei Filipescu, trimis să-și continuie studiile 
la Paris. Într-o scrisoare adresată tatălui său, 
tinărul Filipescu remarca: „Dacă străinii au nevoie 
de o ţară ignorantă şi abrutizată, datoria noastră 
este să luminăm poporul; dacă lor le este necesară 
perpetuarea arbitrariului şi aţiţarea pasiunii celor 
mari (boierimii — n.n.), noi trebuie să le opunem 
legi şi instituţii care să frineze capriciile acestora; 
dacă ei doresc un şei electiv pentru a ne diviza 
şi ridica pe unii împotriva celorlalţi, exploatind 
disensiunile noastre, noi avem nevoie de o dom- 
nie ereditară şi ocrotitoare, care să le descurajeze 
toate speranțele. Nu trebuie să caut prea departe 
izvorul acestor judecăţi; ele ies la iveală prin 
forța lucrurilor [.,.]. Tot ceea ce îmi rămine să 

fac este de a înţelege mai bine orientarea pe care 
aţi promovat-o dumneavoastră şi unchii mei, de 
a acumula cit mai multe cunoştinţe pentru a vă 
susține în etorturile şi în proiectele de amelio- 
rare care urmăresc să asigure prosperitatea gi 
independenţa ţării“ %. 


z2 Idem, Histoire de Pesprit public, tom. I, p. 279—280 


INCHEIERE.. 


Aşa cum s-a menționat anterior, domnia lui 
Grigore Ghica a luat sfîrşit în mai 1828, o dată 
cu declanşarea celui de-al șaselea război ruso- 
otoman. Detronat de către administrația mili- 
tară, principele a încercat inițial să se retragă în 
Transilvania 1. La 19 mai 1828 el a comunicat 
însă consulului von Hakenau că s-a decis în cele din 
urmă să rămînă în ţară; din 4 iunie Grigore Ghica 
s-a stabilit în palatul de la Colentina — împreună cu 
principesa Eufrosina, cea de-a doua soție — aparent 
ca simplu particular 2. Autorităţile militare l-au ți- 
nut însă pe principe sub o strictă supraveghere, 
conştiente de faptul că acesta continua să exer- 
cite o anumită influenţă în ţară. Într-o situaţie 
similară se aflau și ceilalţi lideri „istorici“ ai Par- 
tidei Naţionale: Grigore Brincoveanu, Barbu 
Văcărescu, Constantin Bălăceanu. Cît despre mi- 
tropolitul Grigore, el a fost deposedat de puterile 
sale şi exilat. Pentru restabilirea lui în scaunul de 
la Bucureşti au intervenit, încă din decembrie 


1 Ioan C. Filitti, Principatele române de la 1828 la 
1834. Ocupaţia rusească și Regulamentul organic, București, 
1934, p. 9—10. 

2 Hurmuzaki, Documente, vol. XXI, Bucureşti; 1942, 
p. 28. 

1829, pe'.lingă. oficialităţile :ruse. mai multe feţe 
bisericeşti şi înalte personalităţi politice; între eare 
se : numărau Grigore Ghica, episcopii Neofit şi 
Ilarion, banii: Grigore Brincoveanu, Constantin 
Creţulescu, Gheorghe şi Grigore Filipescu, Con- 
stantin Câmpineanu, Filip Lenş, Ştefan Nestor, 
Mihai. Ghica ş.a. 3. 

- Numele lui Grigore Ghica apare în continuare 
asociat unor. importante evenimente din epocă. 
De pildă, principele se oferea în iulie 1828 să 
contribuie cu 2 milioane de piaştri la suma de 10 
milioane de piaștri, reclamată boierilor de con- 
tele Feodor Petrovici Pahlen, preşedintele diva- 
nurilor Moldovei și Munteniei, pentru întreţinerea 
trupelor angajate în campanie. 

În acelaşi timp, cel dintii „domn pămintean“ 
răminea un candidat cu șanse serioase de reu- 
şită în competiţia pentru tron. Nefăcind parte din 
sfat şi nici din comitetul de redacţie al Regula- 
mentului Organic el își păstra aureola de apărător 
al cauzei vechilor autonomii şi, totodată, repu- 
tația de personalitate politică moderată. De aceea, 
atunci cind mai mulți fruntaşi ai Partidei Naţio- 
nale (Brincoveanu, Câmpineanu, Grădișteanu, 
Văcărescu), stimulaţi şi de renașterea puterii 
Franţei în Orient, au reluat planurile de odini-. 
oară, de emancipare de sub regimul dublei subor- 
donări externe, Grigore Ghica a redevenit o 
figură de primă mărime a vieţii politice. Spre 
surprinderea unor observatori străini, activitatea 
opoziţiei pămintene a fost atit de puternică şi 


2 Ibidem, supliment 1/4, București, 1891, p. 339—340. 
‘ Ibidem, vol. XXI, p. 29. 

de temerară, încit a atras atenţia unor însemnate 
personalităţi din afara principatelor, a unor mi- 
niștri ai imperiilor vecine. Un observator avizat 
nota, de pildă, că generalul Pavel Kiselev a 
trebuit să recurgă la măsuri extreme pentru a 
impune Regulamentul Organic ce conţinea și 
articole în care numeroşi fruntaşi pămiînteni sesi- 
zau tendinţe de restringere a libertăţii lor de deci- 
zie; „Trei deputaţi munteni — arăta el — au re- 
fuzat în mod definitiv să-şi dea adeziunea lor 
[...]- Opoziția a fost și mai vie şi mai generală 


însă printre moldoveni“ 5. 


Franța şi Austria au încurajat aceste ultime 
luări de atitudine, guvernul din Paris, mai ales, 
înțelegind să-și intensifice acţiunile diplomatice 
pentru a cîştiga în influență la Bucureşti și laşi. 
În acest scop, la Dunărea de Jos a fost trimis ex- 
perimentatul baron Bois le Comte, ce a discutat 
în mai 1834 cu toţi fruntașii opoziţiei. O impresie 
pozitivă i-a produs Grigore Ghica, prezentat ca 
un personaj venerabil, ce se bucura de considera- 
rația multora dintre supușii săi de odinioară. 


Din ambele capitale, în atmosfera încărcată a 
acelei primăveri, s-au remis lui Bois le Comte 
petiţii şi planuri secrete. Cele mai multe porneau 
de la neîncrederea opiniei publice în intenţiile 
curților „suzerană“ şi „protectoare“. Factorii de 
conducere ai opoziţiei pămîntene au cerut Fran- 
ței să medieze răscumpărarea cu mari sume de 
bani a independenţei principatelor. Oamenii poli- 
tici din Moldova şi Muntenia solicitau, în același 


5 Ibidem, vol. XVII, p. 386 

timp, unificarea celor două ţări românești şi ob- 
ţinerea unor garanţii a marilor puteri europene 
asupra inviolabilităţii teritoriului lor®. În cel 
mai rău caz, se puteau menţine raporturile de suze- 
ranitate nominală față de Înalta Poartă, cu atit 
mai mult cu cit cercurile guvernamentale otomane 
încurajau, în propriul interes, rezistența împotriva 
amestecului: străin în afacerile interne ale statelor 
române. Astfel, sultanul și-a manifestat în mai 
multe rînduri preferința pentru realegerea lui 
Grigore Ghica ca. domn; opţiunea respectivă era 
îmbrăţișată şi de o bună parte dintre membrii 
Partide: Naţionale. Rapoarte consulare de la înce- 
putul deceniului patru reţineau şi adeziunea vechi- 
lor dregători la candidatura lui Ghica pentru 
funcţia supremă în stat, opţiune exprimată de 
o delegaţie a marilor boieri în faţa unui înalt emi- 
sar otoman (tot în 1834). Mărturia lui Pavel 
Kiselev, însuşi, vine să întărească afirmaţia că 
Grigore Ghica își păstra şansele de revenire pe 
tron. La 2 aprilie 1832 generalul guvernator îi 
scria lui Butinev că viitorii domni trebuiau obli- 
gaţi să respecte Regulamentul Organic; în vede- 
rea atingerii obiectivului menţionat, P. Kiselev 
se pronunţa pentru împiedicarea alegerii ca prin- 
cipi a cunoscuţilor fruntași Grigore Brîncoveanu 
şi Grigore Ghica, priviţi ca adversari ai „consti- 
tuţiei“ din 1834—1832. Generalul recunoștea, 
însă, că acest lucru va fi destul de greu de reali- 


zat, deoarece cei doi au șanse mari de a fi pro- 
puşi ca domni în adunarea din București. 


° Ibidem, p. 392—393. 

În cele din urmă, tronul muntean a revenit 
lui Alexandru, fratele mai tînăr. al. principelui, 
conturindu-se destul de pregnant posibilitatea edi- 
ficării unei dinastii naţionale moderne. Alegerea 
respectivă, în orice.. condiţii ar fi fost stabilită, 
constituia într-un fel o victorie a Partidei Naţio- 
nale, ce obținuse din partea curților din St. Peter: 
sburg şi Constantinopol revenirea la sistemul dom- 
niilor pămintene după 6- ani de administraţie 
militară; totodată, înscăunarea luj. Alexandru 
Ghica putea fi privită şi ca o izbindă a:principiului 
continuității politicii -reformatoare .ronmiâneşti, 
domnul fiind în primul rind: un 'apropiat colabo- 
rator şi un înalt dregător al lui Grigore . Ghica; 
Recunoscîndu-i calitatea de şef al statului, diplo: 
maţia din St. Petersburg dădea dovadă de rea: 
lism și făcea un important demers. pe lingă frun- 
taşii politici români spre a alunga unele temeri 
generate de perspectiva prelungirii sine die a re- 
gimului ocupaţiei militare. Cât despre noul: mo- 
narh, cu toată recunoştinţa pe care o manifesta 
față de Kiselev, el se găsea sub puternica influ- 
enţă a fostului şef de stat, ce s-a menţinut de alt- 
fel pînă la decesul său fulgerător şi neașteptat din 
16 noiembrie. 1834, ca lider indiscutabil al fami- 
liei Ghica. 


Considerat de unii istorici T cel din urmă 
reprezentant 'al „absolutismului luminat“ în::ţă- 
rile române; Grigore al IV-lea Ghica:a avut misi- 
unea de mare responsabilitate de a întări statu- 
tul de autonomie al principatului Munteniei, în 
condiţiile accentuării presiunilor exercitate.. de 
marile imperii vecine angajate în lupta pentru 

reimpărţirea: sferelor: de dominație în zonă. Gri- 
gbre:Ghiea afost în acelaşi timp şi un deschizător 
de drum în acţiunea de reformare şi modernizare 
a societăţii româneşti. Principele, nu vom uita, 
a avansat proiecte de eliberare a muncii de tira- 
nia relaţiilor de dependenţă feudală, a stăruit să 
se desființeze vămile interne, a încurajat economia 
de. piaţă. Aportul său la afirmarea drepturilor 
naţionale ale românilor a depășit insă orice altă 
contribuţie istorică datorată acestui subtil şi 
experimentat conducător. Grigore Ghica nu a în- 
cetat să militeze pentru reluarea de către români 
— după mai bine de un secol de regim fanariot 
— a funcţiilor de decizie (în administraţie, ar- 
mată, justiţie, învățămînt), în vederea stopării 
intervențiilor marilor puteri în funcționarea me- 
canismelor statale, în scopul înlăturării definitive 
a pericolului transformării ţării în teren de con- 
fruntare între imperiile estului şi sud-estului euro- 
pean. În același timp, ca activ fruntaş al Parti- 
dei Naţionale, Grigore Ghica a susţinut tentati- 
vele de unificare a principatelor şi de modificare, 
în sens pozitiv, a poziţiei lor în planul relaţiilor 
internaţionale. Experimentul economic, institu- 
țional şi politic angajat în epoca domniei sale — 
ca şi cel patronat de domnul „liberal“ din lași, 
Ioniţă Sandu Sturdza — are calitatea incontes- 
tabilă de a fi fost pregătit şi desfășurat în exclu- 
sivitate de către români, din iniţiativa și în con- 
formitate cu interesele lor fundamentale. 
Evocarea vieții şi activităţii lui Grigore al 
IV-lea Ghica ne-a prilejuit rememorarea unor 
fapte reprezentative din urmă cu mai bine de 

150 de ani, dintr-o perioadă istorică hotăritoare 
pentru împlinirea destinului modern al româ- 
nilor. Răstimp al afirmării ideii naţionale, al 
luptei pentru salvgardarea şi consolidarea sta- 
talităţii românești, al epocii primilor domni pămiîn- 
teni — stăruitor marcată de gindirea şi acţiunea 
personalităţii căreia îi este dedicată această carte 
— i se cuvin întreaga noastră atenţie și preţuire. 

EDITURA MILITARĂ 
————— 1 —— 


Considerat de unii istorici drept cel din urmă 
reprezentant al „absokitismului luminat“ în ţările 
române, Grigore al IV-lea Ghica a avut mişiunea de 
mare responsabilitate de a întări statutul de autono- 
mie al principatului Munteniei, in condiţiile accentuării 
presiunilor exercitate de marile imperii vecine anga- 
jate în lupta pentru reimpărţirea sferelor de domi- 
nație în zonă. Grigore Ghica a fost în același timp și 
un deschizător de drum în acţiunea de reformare și 
modernizare a societății românești. 


